ദി റിമാർക്കബിൾ റോക്കറ്റ് : Deepika.com Sunday Special\nപ്രസിദ്ധ ഐറീഷ് കവിയും നാടകകൃത്തും കഥാകാരനുമായ ഓസ്കർ വൈൽഡ് എഴുതിയ ഒരു ചെറുകഥയാണ് ‘ദി റിമാർക്കബിൾ റോക്കറ്റ്’. ഒരു യക്ഷിക്കഥയുടെ ടെയിലിന്‍റെ മാതൃകയിലാണു നർമരസം തുളുന്പിനിൽക്കുന്ന ഈ കഥ അദ്ദേഹം എഴുതിയിരിക്കുന്നത്.\nഒരു റോക്കറ്റിനെ ചുറ്റിപ്പറ്റിയാണു കഥ. അതിന്‍റെ പശ്ചാത്തലമാകട്ടെ ഒരു രാജകീയ കല്യാണവും. റോക്കറ്റ് എന്നു പറയുന്പോൾ, ബഹിരാകാശത്തിൽ പോകുന്ന തരത്തിലുള്ള റോക്കറ്റാണെന്നു കരുതേണ്ട. കരിമരുന്നു കലാപ്രകടനത്തിൽ സാധാരണ ഉപയോഗിക്കുന്ന വാണമില്ലേ? അത്തരമൊരു വാണമാണു കഥയിലെ കേന്ദ്രബിന്ദു.\nരാജാവിന്‍റെ പുത്രന്‍റെ വധു ഫിൻലൻഡിൽനിന്നു വന്ന ഒരു റഷ്യൻ രാജകുമാരിയായിരുന്നു. വെളുത്ത ഒരു റോസപുഷ്പംപോലെയിരുന്ന അവളെ കണ്ടപ്പോൾ രാജകുമാരൻ പറഞ്ഞു: ‘ചിത്രത്തിൽ കണ്ടതിലും ഏറെ സുന്ദരിയായിരിക്കുന്നു.’ ഇതു കേട്ടപ്പോൾ രാജകുമാരിയുടെ മുഖം ചുവന്നുതുടുത്തു. അതു ശ്രദ്ധിച്ച രാജാവിന്‍റെ ഒരു സ്തുതിപാഠകൻ പറഞ്ഞു: ‘വെളുത്ത റോസപ്പൂവ് പോലെയിരുന്ന രാജകുമാരി ഇപ്പോൾ ചുവന്ന റോസപ്പൂ പോലെയായി!’\nഇതു കേട്ട രാജാവ് പറഞ്ഞു: ‘ഞാൻ നിന്‍റെ ശന്പളം ഇരട്ടിയാക്കിയിരിക്കുന്നു.’ പക്ഷേ, ശന്പളമില്ലാത്ത സ്തുതിപാഠകനായിരുന്നു അയാൾ. പൊങ്ങച്ചക്കാരനായ രാജാവ് വെറുതെ അങ്ങനെ പറഞ്ഞെന്നു മാത്രം. രാജാവിന്‍റെ പ്രഖ്യാപനം കേട്ട എല്ലാവരും കൈയടിച്ചു രാജാവിനെ പുകഴ്ത്തി.\nരാജകീയ വിവാഹത്തോടനുബന്ധിച്ച ആഘോഷം നടക്കുന്പോൾ ഫ്ളൂട്ട് വായിക്കാൻ രാജാവ് ഒരുന്പെട്ടു. അപസ്വരം മുഴക്കാനല്ലാതെ ഫ്ളൂട്ട് വായിക്കാൻ രാജാവിനറിയില്ലായിരുന്നു. എന്നാൽ, രാജാവ് ഫ്ളൂട്ട് വായിച്ചപ്പോൾ കെങ്കേമമെന്ന് എല്ലാവരും ഏകസ്വരത്തിൽ പറഞ്ഞു കൈയടിച്ചു!\nപൊങ്ങച്ചക്കാരനായ രാജാവിനെയും അദ്ദേഹത്തിന്‍റെ സ്തുതിപാഠകരെയും അവതരിപ്പിച്ചശേഷം കഥ പുരോഗമിക്കുന്നത് ഒരു വാണത്തെ ചുറ്റിപ്പറ്റിയാണ്. വിവാഹാഘോഷത്തോടനുബന്ധിച്ചുള്ള കരിമരുന്നു കലാപ്രകടനത്തിനായി തയാറാക്കിവച്ചിരുന്ന ഐറ്റങ്ങളിൽ വാണവും പടക്കവും അമിട്ടും പൂച്ചക്രവും പൂത്തിരിയും നിലാത്തിരിയുമൊക്കെ ഉൾപ്പെടും.\nകരിമരുന്നു പ്രകടനത്തിനായി കാത്തിരിക്കുന്പോൾ ഒരു പടക്കമാണ് അവരുടെ ചർച്ചയ്ക്ക് ആരംഭമിട്ടത്. ലോകം കാണാൻ സാധിച്ചതുകൊണ്ടു തനിക്കുണ്ടായ മെച്ചത്തെക്കുറിച്ചാണ് പടക്കം സംസാരിച്ചത്. എന്നാൽ, ചർച്ച അതിവേഗം പ്രണയത്തിലേക്കു കടന്നു. കവികൾ പ്രണയത്തെ കുഴിച്ചുമൂടി കൊന്നു എന്നു പൂച്ചക്രം വാദിച്ചപ്പോൾ, പ്രണയത്തിനു മരണമില്ലെന്നു പൂത്തിരി വിധിയെഴുതി. പ്രണയത്തെക്കുറിച്ചുള്ള ചർച്ച ചൂടുപിടിച്ചുവന്നപ്പോഴേക്കും അതിലൊന്നും ഉൾപ്പെടാതെ വാണം പറഞ്ഞു: ‘രാജകുമാരൻ എത്ര ഭാഗ്യവാൻ! എന്നെ കത്തിച്ചയയ്ക്കുന്ന ദിവസംതന്നെ രാജകുമാരിനു വിവാഹം കഴിക്കാൻ സാധിച്ചല്ലോ.’\nഉടനെ പടക്കം പറഞ്ഞു: ‘നേരെ മറിച്ചല്ലേ വസ്തുത? രാജകുമാരന്‍റെ ബഹുമാനാർഥമല്ലേ ഇന്നു നമ്മെ തീ കൊളുത്തി വർണപ്രപഞ്ചം സൃഷ്ടിക്കുന്നത്?’ അപ്പോൾ ഒട്ടും കൂസാതെ വാണം പറഞ്ഞു: ‘നിന്നെ സംബന്ധിച്ച് അതു ശരിയായിരിക്കാം. എന്നാൽ, എന്‍റെ കാര്യം അങ്ങനെയല്ല. ഞാൻ ഉന്നതകുലജാതനാണ്. കരിമരുന്നു കലാപ്രകടനത്തിൽ എന്‍റെ കുടുംബത്തെ വെല്ലാൻ ആരുമില്ല.’\nഇതു കേട്ടപ്പോൾ ഒരു ഏറുപടക്കം പൊട്ടിച്ചിരിച്ചു. ഉടനെ വാണം ചോദിച്ചു: ‘എന്തിനാണ് നീ ചിരിക്കുന്നത്?’ അപ്പോൾ ഏറുപടക്കം പറഞ്ഞു: ‘ഞാൻ സന്തോഷവാനായതുകൊണ്ടാണു ചിരിച്ചത്!’ ‘നിനക്കു സന്തോഷിക്കാൻ എന്തവകാശം?’ വാണം ചോദിച്ചു: ‘നീ മറ്റുള്ളവരെക്കുറിച്ചു ചിന്തിക്കുകയാണു വേണ്ടത്. വാസ്തവത്തിൽ, നീ എന്നെക്കുറിച്ചു ചിന്തിക്കുകയാണു വേണ്ടത്. നീ മാത്രമല്ല, മറ്റെല്ലാവരും എന്നെക്കുറിച്ചു ചിന്തിക്കണമെന്നു ഞാൻ പ്രതീക്ഷിക്കുന്നു.’\nവാണം തുടർന്നു: ‘എനിക്ക് എന്തെങ്കിലും സംഭവിച്ചാൽ അത് എല്ലാവർക്കും വലിയ ദൗർഭാഗ്യമായിരിക്കും. പ്രത്യേകിച്ചു രാജകുമാരന്.’ ഇത്രയും പറഞ്ഞപ്പോഴേക്കും വാണത്തിന്‍റെ കണ്ണു നിറഞ്ഞു.’ അതു കാണാനിടയായ പൂത്തിരി പറഞ്ഞു: ‘നീ കരഞ്ഞാൽ നിന്‍റെ കരിമരുന്നു മുഴുവൻ നനഞ്ഞു തണുത്തുപോകും. അപ്പോൾ നിന്നെ കത്തിച്ചുവിടാനാവില്ല.’\nപക്ഷേ, ഈ ഉപദേശമൊന്നും കേൾക്കാൻ വാണം തയാറായില്ല. സ്വന്തം കാര്യം മാത്രം പറഞ്ഞു കരഞ്ഞതുകൊണ്ടു വാണത്തിന്‍റെ കരിമരുന്നു നനഞ്ഞു തണത്തുപോയി. തന്മൂലം, കരിമരുന്നു പ്രകടനം നടത്തിയവർക്കു വാണം കത്തിക്കാനായില്ല. അവർ അതു ദൂരെയെറിഞ്ഞു. അതു ചെന്നു വീണതാകട്ടെ ഒരു ചതുപ്പുപ്രദേശത്തും.\nതന്‍റെ നിലയും വിലയും മാനിച്ച് തന്നെ സുഖവാസത്തിനയച്ചു എന്ന ധാരണയിലാണു വാണത്തിന്‍റെ പിന്നീടുള്ള സംസാരം. ചതുപ്പുനിലത്തിൽ വാണം ആദ്യം കണ്ടുമുട്ടുന്നത് ഒരു തവളയെയാണ്. തന്‍റെ തവളക്കരച്ചിലാണു ലോകത്തിലെ ഏറ്റവും മധുരമായ സ്വരം എന്ന ഉറച്ച നിലപാടിലാണു തവള. എന്നു മാത്രമല്ല, റോക്കറ്റിനെക്കൊണ്ട് ഒരു വാക്കു പറയിക്കാൻപോലും തവള സമ്മതിച്ചില്ല.\nഇക്കാര്യം വാണം ചൂണ്ടിക്കാണിച്ചപ്പോൾ തവള പറഞ്ഞു: ‘നിങ്ങൾ കേട്ടാൽ മതി. സംസാരം മുഴുവൻ എന്‍റെ അവകാശമാണ്. അപ്പോൾ സമയം ലാഭിക്കാം. വാദപ്രതിവാദവും വേണ്ടിവരില്ല.’\nവാണം അടുത്തതായി കണ്ടത് ഒരു താറാവിനെയായിരുന്നു. വാണത്തിൽനിന്നും തവളയിൽനിന്നും വ്യത്യസ്തമായിരുന്നു ഈ താറാവ്. എല്ലാവരെയും മാനിക്കാനും അവരുമായി സഹകരിച്ചു പ്രവർത്തിക്കാനും തയാറുള്ള ഒരു താറാവ്. എന്നാൽ, താറാവിന്‍റെ ഗുണമേന്മകൾ കാണാനോ അത് അംഗീകരിക്കാനോ വാണം തയാറാവുന്നില്ല.\nചതുപ്പിൽ കിടന്ന വാണം കാണാനിടയായ രണ്ടു കുട്ടികൾ അതെടുത്തു തീയിലിട്ടു കത്തിക്കുന്നതോടെയാണു കഥ അവസാനിക്കുന്നത്. വാണം തീയിലിട്ടപ്പോൾ അതു ചീറ്റിപ്പോവുകയാണു ചെയ്തത്. ആകാശത്തേക്കു കുതിച്ചുയരാൻ അതിനു സാധിച്ചില്ല!\nഎന്താണ് ഈ ചെറുകഥകൊണ്ടു കഥാകൃത്തു ലക്ഷ്യം വയ്ക്കുന്നത്? പൊങ്ങച്ചക്കാരനാണ് ഈ കഥയിലെ രാജാവ്. അതിലേറെ പൊങ്ങച്ചക്കാരനാണ് ഈ കഥയിലെ വാണം. വാണത്തിന്‍റെ ചിന്ത മുഴുവനും തന്നെപ്പറ്റിയാണ്. ഇതു മാത്രമാണെങ്കിൽ കുഴപ്പമില്ലായിരുന്നു. മറ്റുള്ളവരും തന്നെപ്പറ്റി എപ്പോഴും ചിന്തിക്കണമെന്നും തന്നെ നിരന്തരം ആദരിക്കണമെന്നുമായിരുന്നു വാണത്തിന്‍റെ നിലപാട്. അതായത്, താനായിരിക്കണം ലോകത്തിന്‍റെ കേന്ദ്രബിന്ദു എന്ന ചിന്താഗതി!\nഓസ്കർ വൈൽഡ് പൊങ്ങച്ചക്കാരനായ രാജാവിനെയും അതിലേറെ പൊങ്ങച്ചക്കാരനായ വാണത്തെയുമൊക്കെ അവതരിപ്പിച്ചതു വെറുതെയല്ല. കാരണം, ഇതുപോലെ സ്വഭാവമുള്ള മനുഷ്യരെ എല്ലാ സമൂഹങ്ങളിലും നാം കാണാറുണ്ടല്ലോ. അവസാനം അവർക്കു സംഭവിക്കുന്നതും ഈ കഥയിലെ വാണത്തിനു സംഭവിച്ചതുപോലെയായിരിക്കും. അവരും അവസാനം ചീറ്റിപ്പോകുന്നു!\nനാം പൊങ്ങച്ചക്കാരും സ്വന്തം കാര്യം മാത്രം നോക്കുന്നവരുമല്ലെങ്കിലും ഈ കഥ നമ്മുടെ ഓർമയിലിക്കുന്നതു നല്ലതാണ്. ചീറ്റിപ്പോകുന്ന വാണത്തിനു പകരം ആകാശത്തിലേക്കു കുതിച്ചുയർന്നു മറ്റുള്ളവർക്കു സന്തോഷം പകരുന്ന വാണമാകാൻ അതു നമ്മെ സഹായിക്കും.


വിവാഹ വാര്‍ഷികത്തിന് ഭാര്യയ്ക്ക് ഏഴു കോടിയുടെ റോള്‍സ് റോയ്‌സ് സമ്മാനം | Sohan Roy gifts his wifea5 crore Rolls Royce\nDec 27, 2018, 10:01 PM IST\nകള്ളിനന് സ്വന്തമാക്കുന്ന ആദ്യ ഇന്ത്യക്കാരിയാണ് അഭിനി സോഹനെന്ന് നേരത്തെ സോഹന് റോയ് ഫേസ്ബുക്കിലൂടെ പറഞ്ഞിരുന്നു.\nവിവാഹ വാര്‍ഷികത്തിന് ഭര്‍ത്താവിന്റെ സമ്മാനമായി ഭാര്യക്ക് ഏഴു കോടിയുടെ റോള്‍സ് റോയ്സ്. ദുബായ് ആസ്ഥാനമായ ഏരീസ് ഗ്രൂപ്പ് മേധാവിയും സംവിധായകനുമായ സോഹന് റോയിയാണ് 25-ാം വിവാഹ വാര്‍ഷികത്തിന് ഭാര്യ അഭിനി സോഹന് ഇത്രയും വിലയേറിയ റോള്‍സ് റോയ്‌സ് കള്ളിനന് എസ്.യു.വി സമ്മാനമായി നല്‍കിയത്. ബ്രിട്ടീഷ് ആഡംബര വാഹന നിര്‍മാതാക്കളായ റോള്‍സ് റോയ്‌സിന്റെ ആദ്യ എസ്.യു.വി മോഡലാണ് കള്ളിനന്. ഈ വര്‍ഷം തുടക്കത്തില് പുറത്തിറങ്ങിയ കള്ളിനന് ജൂണിലായിരുന്നു സോഹന് റോയ് ഭാര്യയ്ക്കായി ബുക്ക് ചെയ്തത്.\nഡിസംബര് 12-നായിരുന്നു ഇരുവരുടെയും വിവാഹ വാര്‍ഷികം. കള്ളിനന് സ്വന്തമാക്കുന്ന ആദ്യ ഇന്ത്യക്കാരിയാണ് അഭിനി സോഹനെന്ന് നേരത്തെ സോഹന് റോയ് ഫേസ്ബുക്കിലൂടെ പറഞ്ഞിരുന്നു. മുമ്പ് ഇന്ത്യന് വിപണിയിലും കള്ളിനന് അവതരിപ്പിച്ചിരുന്നു. 6.95 കോടി രൂപയാണ് കള്ളിനന്റെ ഡല്‍ഹി എക്സ് ഷോറും വില. പൂര്‍ണ്ണമായും കസ്റ്റമൈസ്ഡ് രീതിയില് നിര്‍മ്മിച്ച വാഹനം ഒട്ടേറെ സവിശേഷതകള് നിറഞ്ഞതാണ്. റോള്‍സ് റോയ്സ് ഗോസ്റ്റ് (അറേബ്യന് ബ്ലൂ കളര് ഗോസ്റ്റ്) മോഡലും മുമ്പ് സോഹന് റോയും ഭാര്യയും സ്വന്തമാക്കിയിരുന്നു.\n6.75 ലിറ്റര് വി-12 എഞ്ചിനാണ് കള്ളിനന് കരുത്ത് പകരുന്നത്. എന്‍ജിന് 563 ബി.എച്ച്.പി. കരുത്തും 850 എന്.എം. ടോര്‍ക്കും പരമാവധി സൃഷ്ടിക്കാനാവും. 5.341 മീറ്റര് നീളവും 2.164 മീറ്റര് വീതിയുമുള്ള ഭീമാകാരന് കാറിന്റെ വീല്‍ബേസ് 329.5 സെന്റീമീറ്ററാണ്. ഓള് വീല് ഡ്രൈവിലുള്ള ആദ്യ റോള്‍സ് റോയ്സാണ് കള്ളിനന്. 8-സ്പീഡ് ഓട്ടമാറ്റിക് ഗിയര്‍ബോക്സാണ്. പരമാവധി വേഗം മണിക്കൂറില് 250 കിലോമീറ്റര്.\nറോഡ് സാഹചര്യമനുസരിച്ച് ഗ്രൗണ്ട് ക്ലിയറന്‍സ് ഉയര്‍ത്താന് ബട്ടണ് അമര്‍ത്തിയാല് മതി. 54 സെന്റിമീറ്റര് വരെ ജലനിരപ്പിലും വാഹനം അനയാസം ഓടും. പൂര്‍ണ്ണമായും ലെതര് സീറ്റുകള്, വുഡന് ഇന്റീരിയര്, മള്‍ട്ടി ഡ്രൈവിംഗ് മോഡ്, സ്വയം നിയന്ത്രിത സസ്പെന്‍ഷന് സംവിധാനം, പനോരമിക് ദൃശ്യത്തോടുകൂടിയ ഫോര് ക്യാമറ സിസ്റ്റം, ഓള്‍റൗണ്ട് വിസിബിലിറ്റി ആന്‍ഡ് ഹെലികോപ്റ്റര് വ്യൂ, നൈറ്റ് വിഷന്, വിഷന് അസിസ്റ്റ്, സീറ്റ് മസ്സാജര്, സ്റ്റാര്‍ലിറ്റ് റൂഫ്ലൈന്, കസ്റ്റമൈസ്ഡ് ടയര് തുടങ്ങി ഒട്ടേറെ ആഡംബരങ്ങളോട് കൂടിയതാണ് റോള്‍സ് റോയ്സ് കള്ളിനന്.\nവൈല്‍ഡ് ലൈഫ് ആന്‍ഡ് പെഡ്സ്ട്രിയന് വാര്‍ണിങ് സിസ്റ്റം, അലേര്‍ട്ട്നെസ് അസിസ്റ്റ്, ആക്ടീവ് ക്രൂയിസ് കണ്‍ട്രോള്, കൊളിഷന് വാണിങ് തുടങ്ങി നിരവധി സുരക്ഷാ സന്നാഹങ്ങള് വാഹനത്തിലുണ്ട്. ബൂട്ട് കപ്പാസിറ്റി 600 ലിറ്ററാണ്. അഞ്ചു സീറ്ററാണ് ഈ എസ്.യു.വി. വേണമെങ്കില് നാലു സീറ്ററാക്കി മാറ്റാം. വാഹനത്തിന്റെ ആഡംബരം ഏറ്റവും പ്രകടമാകുന്നത് ഇന്റീരിയറിലാണ്. ഡാഷ്ബോഡിലും മുന്നിലെ സീറ്റുകളുടെ പിന്നിലുമായി 12 ഇഞ്ച് ഇന്‍ഫോടെയ്ന്‍മെന്റ് സ്‌ക്രീനുകള്, ബ്ലൂറേ ഡിസ്പ്ലേ ടി.വി, ഇതുമായി ബന്ധിപ്പിച്ചിരിക്കുന്ന 10 സ്പീക്കറുകള്, ലെതര് ഫിനീഷിഡ് ഇന്റീരിയര്, ഫാബ്രിക് കാര്‍പ്പെറ്റ് എന്നിങ്ങനെ നീളുന്നതാണ് ഇന്റീരിയറിന്റെ പ്രത്യേകതകള്.\nവ്യൂയിങ് സ്യൂട്ടാണ് വാഹനത്തിന്റെ മറ്റൊരു പ്രത്യേകത. സ്വിച്ചിട്ടാല് പിന്നിലെ ബൂട്ട് തുറന്ന് രണ്ട് കസേരകളും ഒരു ചെറിയ മേശയും പുറത്തേക്ക് വരും. പിന്നില് സ്യൂയിസൈഡ് ഡോറാണ്. ഇത്തരത്തിലുള്ള വാതിലുകള് നല്‍കുന്ന ആദ്യ എസ്.യു.വി.യാണ് കള്ളിനന്. ദക്ഷിണാഫ്രിക്കന് ഖനിയില് നിന്ന് 1905 ല് കുഴിച്ചെടുത്ത 3106 കാരറ്റ് വജ്രമായ കള്ളിനന് ഡയമണ്ടില് നിന്നാണ് പുത്തന് എസ്.യു.വിക്ക് ഈ പേര് കമ്പനി നല്‍കിയത്.\nContent Highlights; Sohan Roy gifts his wifea7 crore Rolls Royce\nഒളിമ്പിക്‌സിലെ സ്വര്‍ണ നേട്ടത്തോടെ രാജ്യത്തെ അഭിമാന താരമായി മാറിയ വ്യക്തിയാണ് ..\nപുരസ്‌കാരപ്പെരുമഴയില് ആലപ്പാട്ടെ 'ബ്ലാക്ക് സാന്‍ഡ്'


താണ്ഡവിനെ സംഘപരിവാർ ഇത്ര ഭയക്കുന്നതെന്തിന്? കാവി രാഷ്ട്രീയത്തിനെ പൊളിച്ചെഴുതുന്ന തിര നാടകങ്ങൾ | Madhyamam\ndate_range 21 Jan 2021 1:02 PM GMT\nതാണ്ഡവിനെ സംഘപരിവാർ ഇത്ര ഭയക്കുന്നതെന്തിന്? കാവി രാഷ്ട്രീയത്തിനെ പൊളിച്ചെഴുതുന്ന തിര നാടകങ്ങൾ\nഅധികാരവഴികളിൽ നന്മയും തിന്മയും ഇല്ലെന്നും ചെറിയ തിന്മയും വലിയ തിന്മയും മാത്രമേ ഉള്ളൂ എന്നും അടിവരയിടുന്നുണ്ട് താണ്ഡവ്\nസംഘപരിവാറിന്‍റെ നിഗൂഢ ഇന്ത്യയിലേക്കുള്ള നുഴഞ്ഞുകയറ്റങ്ങളാണ് പുതിയ കാലത്തെ ചില വെബ്സീരീസുകൾ. സിനിമയുടെ ദൃശ്യചാരുതയും സോപ്പ് ഓപ്പറകളിലെ നാടകീയതയുമാണ് വെബ് സീരീസുകളെ കുറഞ്ഞകാലംകൊണ്ടുതന്നെ ആസ്വാദനക്ഷമതയുള്ള കലാരൂപമാക്കി മാറ്റിയത്. അനന്തമായി നീളുന്ന ടെലിസീരിയലുകൾക്ക് പകരം കുറിക്കുകൊള്ളുന്ന ഒടുക്കമുള്ള വെബ്സീരീസുകൾ ലോകമെങ്ങും ശീലമായി തുടങ്ങിയിട്ടുണ്ട്. യഥാർഥത്തിൽ വെബ് സീരീസുകൾ വാർെത്തടുത്തിരിക്കുന്ന മൂശ ടെലിസീരിയലുകൾ അഥവാ സോപ്പ് ഓപ്പറകളുടേതാണ്. പക്ഷെ അത് അനുഭവവേദ്യമാകാത്തവിധം നിലവാരമുള്ള പശ്ചാത്തലം സൃഷ്ടിക്കാനാവുന്നതാണ് ഇവയുടെ വിജയം.\nബുദ്ധിജീവികൾക്കും കാണാവുന്ന സീരിയലാണ് വെബ് സീരീസുകൾ എന്ന് പറയാം. വളരെപെട്ടെന്ന് ജനകീയമായ വെബ്സീരീസുകൾ ലോകത്തെല്ലാ ഭരണകൂടങ്ങളിലും പ്രശ്നങ്ങൾ സൃഷ്ടിക്കുന്നുണ്ട്. ഇന്ത്യക്കാർക്കുവേണ്ടി നിർമിച്ച ചില സീരീസുകൾ ഇതിനകംതന്നെ സംഘപരിവാർ ഭരണകൂടത്തേയും അതിന്‍റെ കുഴലൂത്തുകാരേയും അസ്വസ്ഥരാക്കുന്നു എന്നതാണ് ഇവിടത്തേയും വിശേഷം. മിർസാപൂർ, ഫാമിലി മാൻ, പാതാൾലോക് എന്നിവയിൽ തുടങ്ങിയ കല്ലുകടി താണ്ഡവിലെത്തുേമ്പാൾ മൂർത്തരൂപം പ്രാപിക്കുന്നുണ്ട്.\nതാണ്ഡവ്, അഥവാ ഭയാനക നൃത്തം\nആദ്യ സീസൺ പൂർത്തിയാകുേമ്പാഴേക്ക് താണ്ഡവ് വെബ് സീരീസ് വലിയ കോളിളക്കമാണ് രാജ്യത്ത് സൃഷ്ടിച്ചിരിക്കുന്നത്. രാജ്യം ഭരിക്കുന്ന സംഘപരിവാർ ഭയക്കുന്ന എന്തോ താണ്ഡവിലുണ്ടെന്ന് സാമാന്യമായി പറയേണ്ടിവരുന്ന അവസ്ഥയിലാണ് കാര്യങ്ങൾ. വിവിധകോണുകളിൽനിന്ന് ഈ സീരീസിനെതിരേ പ്രതിഷേധം ഉയർത്തിക്കൊണ്ട്വരാനുള്ള ശ്രമങ്ങൾ ആസൂത്രിതമായി നടക്കുന്നുണ്ട്. നേരത്തേ ഫാമിലി മാൻ എന്ന സീരീസിനെതിരേയും സമാനമായ നീക്കം ഉണ്ടായിട്ടുണ്ട്.\nമാധ്യമനുണകളുടെ വലിയ കുമ്പാരങ്ങൾ അതേപടി തിരക്കഥയാക്കി സൃഷ്ടിച്ച സീരീസാണ് ഫാമിലി മാൻ. അവിടവിടെ ബാലൻസിങ്ങിനുവേണ്ടി ചില സത്യങ്ങളും പറയാൻ ശ്രമിച്ചിട്ടുണ്ടെന്നതൊഴിച്ചാൽ ഐ.ബി കഥകളുടെ ദൃശ്യവത്കരണമായിരുന്നു ഇത്. പൊട്ടുംപൊടിയുമായി സത്യം പറഞ്ഞുപോകാനുള്ള ശ്രമം നടത്തിയതിനാണ് അന്ന് ഭരണകൂട അനുകൂലികൾ ഈ സീരീസിനെതിരേ തിരിഞ്ഞത്. ഫാമിലി മാൻ പറഞ്ഞത് തീവ്രവാദത്തിന്‍റെ രാഷ്ട്രീയമായിരുന്നെങ്കിൽ താണ്ഡവിലെത്തുേമ്പാൾ അത് സമകാലീന ഇന്ത്യയുടെ കഥയായി മാറുന്നു.\nസംഘപരിവാറിന് ഒളിഞ്ഞുനോക്കാൻ പറ്റിയ ചില ചേരുവകൾ താണ്ഡവിലുണ്ട്. മുസ്ലിം സ്വത്വങ്ങളാണതിൽ പ്രധാനം. അതിലെ നായകന്‍റെ പേര് സെയ്ഫ് അലി ഖാൻ എന്നാണ്. ബോളിവുഡിലെ ഖാൻമാരുടെ ലോകം തകർക്കാൻ കച്ചകെട്ടിയിറങ്ങുകയും അനുസരണശീലവും ജന്മനാ ദേശസ്നേഹവുമുള്ള 'കുമാർ'മാരെ അവരോധിക്കാൻ ശ്രമിക്കുകയും ചെയ്യുന്ന കാലമാണിതെന്ന് ഓർക്കണം. അവിടെ സെയ്ഫ്അലിഖാൻ എന്ന പേര് വെറുപ്പ് ഉത്പാദിപ്പിക്കുന്നവർക്ക് ഒരു ബോണസാണ്. മറ്റൊന്ന് അലി അബ്ബാസ് സഫർ എന്ന അറബി പേരാണ്. താണ്ഡവ് എഴുതി സംവിധാനം ചെയ്തിരിക്കുന്നത് സഫറാണ്. ഈ മേെമ്പാടികളാണ് താണ്ഡവിനെതിരേ ഉയരുന്ന വ്യാപക പ്രതിഷേധങ്ങൾക്ക് കാരണം.\nതാണ്ഡവ് പറയുന്നത് 2011 മുതൽ 2019 വരെയുള്ള ഇന്ത്യയുടെ കഥയാണ്. അവിടെ കേന്ദ്രസ്ഥാനത്ത് നിൽക്കുന്നത് വി.എൻ.യു അഥവാ വിവേകാനന്ദ നാഷനൽ യൂനിവേഴ്സിറ്റി എന്ന സർവ്വകലാശാലയാണ്. ജെ.എൻ.യുവിന്‍റെ കഥയിലെ പതിപ്പാണ് വി.എൻ.യു. രാജ്യം ദേശീയ തിരഞ്ഞെടുപ്പ് കഴിഞ്ഞ് ഫലം കാത്തിരിക്കുന്ന സന്ദർഭത്തിലാണ് താണ്ഡവ് ആരംഭിക്കുന്നത്. കഴിഞ്ഞ രണ്ടുതവണവും അധികാരത്തിലുണ്ടായിരുന്ന ജൻലോക്ദൾ അഥവാ ജെ.എൽ.ഡി വീണ്ടും അധികാരത്തിൽ വരുമെന്നും മുൻ പ്രധാനമന്ത്രി ദേവകി നന്ദൻ സിങ് വീണ്ടും പ്രസിഡന്‍റാകുമെന്നുമാണ് പ്രതീക്ഷിക്കപ്പെടുന്നത്. രാജ്യത്തെ സർവ്വകലാശാലകൾ കലുഷിതമാണ്. ഭൂ മാഫിയക്കെതിരേ കർഷകർ പ്രക്ഷേഭത്തിലാണ്. വി.എൻ.യു പുതിയൊരു താരോദയത്തിന് കാതോർത്തിരിക്കുകയാണ്. ശിവ ശേഖർ എന്നാണാ ചെറുപ്പക്കാരന്‍റെ പേര്. ഇയാളിൽ നിങ്ങൾക്ക് കനയ്യകുമാറിന്‍റെ ഛായ കണ്ടെത്താനാകും.\nആസാദി മുഴക്കിയും അനീതികൾ ചോദ്യംചെയ്തും ബീഹാറുകാരനായ ശിവ പുതിയ ഇന്ത്യയുടെ ജ്വലിക്കുന്ന പ്രതീകമാകുന്നുണ്ട്. അവിടെ നിങ്ങൾക്ക് ഉമർഖാലിദ്, നജീബ് തുടങ്ങി ഇന്ത്യൻ യുവത്വം ഏറെ വീറോടെഏറ്റുപറഞ്ഞ പേരുകാരുടെ നിഴൽരൂപങ്ങളും കാണാനാകും. പ്രധാനമന്ത്രിയാകാൻ തയ്യാറെടുത്ത് നിൽക്കുന്ന ദേവകി നന്ദൻ സിങിന് ഒരു മകനുണ്ട്. പേര് സമർപ്രതാപ് സിങ്. സെയ്ഫ്അലിഖാൻ അവതരിപ്പിക്കുന്ന ഈ കഥാപാത്രമാണ് സീരീസിലെ രാഷ്ട്രീയ നാടകങ്ങളുടേയും കുറ്റകൃത്യങ്ങളുടേയും ചുക്കാൻ പിടിക്കുന്നത്. ദേവകി നന്ദൻ സിങ് പ്രധാനമന്ത്രിയാകുമോ, അതോ സമർ പ്രതാപ് അത് തടയുമോ, വി.എൻ.യുവിൽ ഇടപെടുന്ന ഭരണകൂടം അവിടത്തെ യുവാക്കളുടെ ജീവിതങ്ങളെ മാറ്റിമറിക്കുന്നതെങ്ങിനെയാണ് എന്നാണ് താണ്ഡവ് പറയുന്നത്.\nതാണ്ഡവ് പോലൊരു രാഷ്ട്രീയ തിരനാടകം രാജ്യത്തെ സ്ക്രീനുകളിൽ എത്തുേമ്പാൾ സംഘപരിവാർ കേന്ദ്രങ്ങൾക്ക് ഒന്നിനും വേണ്ടിയല്ലാതെ ചില ഭയങ്ങൾ ഉണ്ടാവുക സ്വാഭാവികമാണ്. തങ്ങളെപറ്റി നല്ലതുപറയുമോ എന്ന ആശങ്കയാണത്. തങ്ങളെപറ്റി നല്ലത് വല്ലതും പറയാനുണ്ടോ എന്ന അവരുടെ സംശയവും ഒരു ഭീതിയായി അവശേഷിക്കും. താണ്ഡവ് പറയുന്നത് ഒരു സാധാരണ കഥയാണ്. രാജാവായ അച്ഛനും യുവരാജാവായ മകനും തമ്മിലുള്ള അധികാര വടംവലി, രാജ സിംഹാസനത്തിനുവേണ്ടിയുള്ള പിടിവലികൾ, സിംഹാസനം ലക്ഷ്യമിടുന്ന ഉപജാപക സംഘത്തിന്‍റെ നിഗൂഢനീക്കങ്ങൾ എന്നിങ്ങനെ സ്ഥിരം കൊട്ടാരകഥയാണിത്. കാലാകാലങ്ങളായി ഇന്ദ്രപ്രസ്ഥം ഭരിക്കുന്ന മുഴുവൻ ഭരണകൂടങ്ങളുടേയും ഛായ നമ്മുക്കിതിലെ കഥാപാത്രങ്ങളിൽ കണ്ടെത്താനാകും.\nകൊന്നും കൊലവിളിച്ചും അധികാരം എന്ന അപ്പക്കഷണത്തിനുവേണ്ടി നടത്തുന്ന ഒടുക്കത്തെ അക്രമങ്ങളാണ് താണ്ഡവും പ്രമേയമാക്കിയിരിക്കുന്നത്. മനുഷ്യരക്തം വീണ് ചുവന്ന പരവതാനികൾ വിരിച്ച പടവുകൾ ചവിട്ടിക്കയറിയവരാണ് ദേവകി നന്ദനും സമർപ്രതാപും. അവരിൽ ഇപ്പോഴുള്ളവരും പഴയവരുമായ രാഷ്ട്രീയ ദല്ലാൾമാരെ ആകമാനം നമ്മുക്ക് കണ്ടെത്താനാകും. അധികാരവഴികളിൽ നന്മയും തിന്മയും ഇല്ലെന്നും ചെറിയ തിന്മയും വലിയ തിന്മയും മാത്രമേ ഉള്ളൂ എന്നും അടിവരയിടുന്നുണ്ട് താണ്ഡവ്. സെയ്ഫിന്‍റെ ഉടമസ്ഥതയിലുള്ള പട്ടൗഡി പാലസിലാണ് ഈ സീരീസിന്‍റെ ഭൂരിഭാഗവും ചിത്രീകരിച്ചിരിക്കുന്നത്. അതിന്‍റെ ഗാംഭീര്യവും കുലീനയും സീരീസിന് മുതൽക്കൂട്ടാണ്. ഒമ്പത് ഭാഗങ്ങളുള്ള ആദ്യ സീസണാണ് ആമസോൺ പ്രൈമിൽ പ്രദർശിപ്പിച്ചിട്ടുള്ളത്.\nTAGS:Tandav webseries Amazon Hindutva


നിന്റെ രക്ഷകൻ, മറ്റൊരാളുടെ ഘാതകനാണ്; മോഹൻലാൽ സൂര്യ ചിത്രത്തിന്റെ ടൈറ്റിൽ പുതുവത്സരത്തിൽ..!! – Online Malayali\nനിന്റെ രക്ഷകൻ, മറ്റൊരാളുടെ ഘാതകനാണ്; മോഹൻലാൽ സൂര്യ ചിത്രത്തിന്റെ ടൈറ്റിൽ പുതുവത്സരത്തിൽ..!!\nBy News Desk On Dec 31, 2018\nജില്ല എന്ന ചിത്രത്തിന് ശേഷം മോഹൻലാൽ തമിഴിൽ എത്തുന്ന ചിത്രമാണ് കെ വി ആനന്ദ്, അയൺ, മാട്രാൻ എന്നീ ചിത്രങ്ങൾക്ക് ശേഷം സൂര്യയെ നായകനായി ഒരുങ്ങുന്ന ചിത്രം. മോഹൻലാൽ പ്രധാനമന്ത്രിയുടെ വേഷത്തിൽ ആണ് എത്തുന്നത് സൂചനകൾ നൽകിയിരുന്നു.\nനിന്റെ രക്ഷകൻ മറ്റൊരാളുടെ ഘാതകൻ ആണ് എന്ന ടാഗ് ലൈനോടെ എത്തുന്ന ചിത്രത്തിന്റെ ടൈറ്റിൽ ഇന്ന് അർധരാത്രി 12.10ന് എത്തുന്നു.\nലൈക്ക പ്രൊഡക്ഷൻസ് നിർമ്മിക്കുന്ന ചിത്രത്തിന് മൂന്ന് പേരുകളിൽ ഒന്ന് തിരഞ്ഞെടുക്കാൻ കെ വി ആനന്ദ് കഴിഞ്ഞ ദിവസം ട്വിറ്ററിലൂടെ ആവശ്യപ്പെട്ടിരുന്നു, ഉയിർക, കാപ്പാൻ, മീട് പാൻ എന്നീ ചിത്രങ്ങൾ ആണ് ആരാധകർക്ക് മുന്നിൽ കെ വി ആനന്ദ് വെച്ച പേരുകൾ, ഉയിർക എന്ന പേരിനാണ് കൂടുതൽ വോട്ടുകൾ ലഭിച്ചത്.\n#Suriya37Title @ 12:10 AM.. pic.twitter.com/m0y6JzkmBy\n— Ramesh Bala (@rameshlaus) December 31, 2018\nമകൾക്ക് വേണ്ടി മദ്യപാനം നിർത്തി, ഞാൻ 22ആം വയസ്സിൽ വിധവ; ദേവി അജിത്തിന്റെ വെളിപ്പെടുത്തൽ..!!\nമോഹൻലാൽ സൂര്യ ചിത്രത്തിന്റെ ഫസ്റ്റ് ലുക്ക് പോസ്റ്റർ എത്തി; എല്ലാവർക്കും പുതുവത്സരാശംസകൾ നേർന്ന് മോഹൻലാൽ..!!


ഒമാനില് ലോക്ഡൗണില് രാത്രിയിലെ കാല്‍നട യാത്രയും അനുവദിക്കില്ല; ലംഘിച്ചാല് പിഴ | Southlive\nഒമാനില് ലോക്ഡൗണില് രാത്രിയിലെ കാല്‍നട യാത്രയും അനുവദിക്കില്ല; ലംഘിച്ചാല് പിഴ\nFriday, 24th July 2020, 10:23 am\nലോക്ഡൗണ് കാലയളവില് രാത്രിയിലെ കാല്‍നട യാത്രയ്ക്കും അനുവാദമില്ലെന്ന് ഒമാന്. രാത്രി ഏഴുമുതല് പുലര്‍ച്ച ആറുവരെ ഒരുതരത്തിലുള്ള ഗതാഗതവും, കാല്‍നട യാത്രയും അനുവദിക്കില്ലെന്ന് റോയല് ഒമാന് പൊലീസ് അറിയിച്ചു.\nകടകളും പൊതുസ്ഥലങ്ങളും രാത്രി ഏഴു മുതല് പ്രവര്‍ത്തിക്കാന് പാടില്ല. ജീവനക്കാര് സ്ഥാപനങ്ങള് അടച്ച് ഏഴുമണിക്ക് മുമ്പ് താമസ സ്ഥലങ്ങളില് എത്തുന്ന രീതിയില് ക്രമീകരണങ്ങള് നടത്തണം. ലോക്ഡൗണ് നിയമങ്ങള് ലംഘിക്കുന്നവരില് നിന്ന് നൂറ് റിയാലാണ് പിഴ ചുമത്തുക.\nരാജ്യത്ത് കോവിഡ് രോഗികളുടെ എണ്ണം വര്‍ദ്ധിച്ചു വരുന്ന സാഹചര്യത്തിലാണ് രാജ്യം വീണ്ടും ലോക്ഡൗണിലേക്ക് നീങ്ങുന്നത്. ജൂലൈ 25 മുതല് ഓഗസ്റ്റ് എട്ട് വരെ ഒമാനിലെ എല്ലാ ഗവര്‍ണറേറ്റുകളും അടച്ചിടും. ഈ കാലയളവില് ഗവര്‍ണറേറ്റുകള്‍ക്കിടയിലുള്ള സഞ്ചാരത്തിന് ഒരുതരത്തിലുള്ള ഇളവും ഉണ്ടായിരിയിരിക്കുകയില്ല.\nആരോഗ്യസ്ഥാപനങ്ങളിലെ മുന്‍കൂര് അപ്പോയിന്‍റ്മെന്റെുകള് ഉള്ളവരെ മാത്രം ഗവര്‍ണറേറ്റുകള്‍ക്കിടയിലെ യാത്രയ്ക്ക് അനുവദിക്കും. ഗവര്‍ണറേറ്റുകള്‍ക്കിടയില് ആര്.ഒ.പിയുടെയും സുല്‍ത്താന് സായുധസേനയുടെയും ചെക്ക്‌പോയിന്റുകള് ഉണ്ടായിരിക്കും.


വന്ദേഭാരത് മിഷൻ: കേരളത്തിലേക്ക് ഇന്ന് രണ്ട് വിമാനങ്ങൾ -Vande Bharath India Kerala Evacuation | Indian Express Malayalam\n‘വര്‍ഗീയതയ്ക്കു വളം വയ്ക്കുന്നതാണ് ആ മാന്യന്റെ രീതി, പി സി ജോർജിന്റെ അറസ്റ്റ് ഫസ്റ്റ് ഡോസ്:’ പിണറായി വിജയൻ\nvande bharath india kerala evacuation\nവിദേശത്തുനിന്നു എത്തുന്നവരെ ക്വാറന്റെെനിലേക്ക് പ്രവേശിപ്പിക്കും\nJune 7, 2020 8:21:30 am\nതിരുവനന്തപുരം: വന്ദേഭാരത് മിഷന്റെ ഭാഗമായി കൂടുതൽ പ്രവാസികളെ ഇന്ന് നാട്ടിലെത്തിക്കും. കേരളത്തിലേക്ക് യുഎഇയിൽ നിന്നു ഉൾപ്പെടെ രണ്ട് വിമാനങ്ങൾ ഇന്ന് സർവീസ് നടത്തുന്നുണ്ട്. ഒമാനിൽ നിന്ന് രണ്ട് ചാർട്ടേർഡ് വിമാനങ്ങൾ ശനിയാഴ്‌ച കേരളത്തില് എത്തിയിരുന്നു. മസ്‌കറ്റിൽ കുടുങ്ങിക്കിടന്നിരുന്ന 360 പ്രവാസികളാണ് കോഴിക്കോട്ട് മടങ്ങിയെത്തിയത്. വിദേശത്തുനിന്നു എത്തുന്നവരെ ക്വാറന്റെെനിലേക്ക് പ്രവേശിപ്പിക്കും. ഗൾഫ് മേഖലയിൽ നിന്നടക്കം പത്ത് വിമാന സർവീസുകളാണ് ഇന്ന് ഇന്ത്യയിലേക്ക് ഉള്ളത്. വന്ദേഭാരത് മൂന്നാം ഘട്ടത്തിലേക്കുള്ള വിമാന ടിക്കറ്റ് ബുക്കിങ് വെള്ളിയാഴ്ച വൈകീട്ട് അഞ്ചു മണിയോടെ എയര് ഇന്ത്യ ആരംഭിച്ചിരുന്നു.\nഇതുവരെ സംസ്ഥാനത്ത് തിരിച്ചെത്തിയവർ\nഒന്നരലക്ഷത്തിലേറെ പേർ ഇതുവരെ സംസ്ഥാനത്തേക്ക് തിരിച്ചെത്തി. ഇതര സംസ്ഥാനങ്ങളിൽ നിന്നും വിദേശത്തു നിന്നും 1,79,294 പേർ സംസ്ഥാനത്ത് തിരിച്ചെത്തിയതായി മുഖ്യമന്ത്രി അറിയിച്ചു. എയര്‍പോര്‍ട്ട് വഴി 43,901 പേർ തിരിച്ചെത്തി സീപോര്‍ട്ട് വഴി 1621 പേർ ചെക്ക് പോസ്റ്റ് വഴി 1,17,232 പേർ റെയില്‍വേ വഴി 16,540 പേരും സംസ്ഥാനത്ത് തിരിച്ചെത്തി.\nആഗോളതലത്തിൽ കോവിഡ് ബാധിതരുടെ എണ്ണം വർധിക്കുന്നു\nലോകത്ത് കോവിഡ് ബാധിച്ച് മരിച്ചവരുടെ എണ്ണം നാല് ലക്ഷം കടന്നു. രോഗബാധിതരുടെ എണ്ണവും അതിവേഗം ഉയരുന്നു. വേൾഡോ മീറ്റർ കണക്കുപ്രകാരം 4,01,607 പേരാണ് കോവിഡ് ബാധിച്ച് ഇതുവരെ മരിച്ചത്. രോഗബാധിതരുടെ എണ്ണം 70 ലക്ഷത്തിലേക്ക് അടുക്കുന്നു. ഏറ്റവും കൂടുതൽ രോഗബാധിതരുള്ളത് അമേരിക്കയിലാണ്.\nഇന്ത്യയിൽ സ്ഥിതി സങ്കീർണം\nരാജ്യത്ത് കോവിഡ് ബാധിതരുടെ എണ്ണം ദിനംപ്രതി വർധിക്കുന്നു. ലോകത്ത് ഏറ്റവും കൂടുതൽ കോവിഡ് രോഗബാധിതരുള്ള അഞ്ചാമത്തെ രാജ്യം ഇന്ത്യയെന്ന് ജോൺ ഹോപ്‌കിൻസ് സർവകലാശാലയുടെ കോവിഡ് ട്രാക്കറിൽ നിന്നുള്ള കണക്കുകൾ. കോവിഡ് ട്രാക്കറിലെ കണക്ക് പ്രകാരം 243,733 പേർക്കാണ് രാജ്യത്ത് ഇതുവരെ കോവിഡ് സ്ഥിരീകരിച്ചത്. ഇതോടെ രോഗികളുടെ എണ്ണത്തിൽ സ്പെയിനിനെ ഇന്ത്യ മറികടന്നതായും ജോൺ ഹോപ്‌കിൻസ് സർവകലാശാലയുടെ കണക്കുകൾ വ്യക്തമാക്കുന്നു. സർവകലാശാലയുടെ കണക്ക് പ്രകാരം സ്‌പെയിനിൽ 241, 310 പേർക്ക് കോവിഡ് സ്ഥിരീകരിച്ചത്. അതേസമയം, ഇന്ത്യയിൽ 236,657 പേർക്കാണ് ഇതുവരെ കോവിഡ് ബാധിച്ചതെന്നാണ് കേന്ദ്ര ആരോഗ്യ മന്ത്രാലയത്തിന്റെ കണക്ക്. തുടർച്ചയായി മൂന്ന് ദിവസം ഇന്ത്യയിൽ രോഗികളുടെ എണ്ണം 9,000 കടന്നത് ആശങ്ക വർധിപ്പിക്കുന്നു. നിയന്ത്രണങ്ങളിൽ ഇളവ് വന്നതോടെ രോഗബാധിതരുടെ എണ്ണം ഇനിയും വർധിക്കുമെന്നാണ് കരുതുന്നത്.\nWeb Title: Vande bharath india kerala evacuation


വല്ലഭായി പട്ടേൽ ക്യാബിനറ്റിൽ വരുന്നത് നെഹ്റു ആഗ്രഹിച്ചിരുന്നില്ലെന്ന് കേന്ദ്രമന്ത്രി എസ് ജയശങ്കർ; മറുപടിയുമായി ജയറാം രമേശും രാമചന്ദ്ര ഗുഹയും | Nehru Did Not Want Patel in Cabinet Says minister s jaishankar – News18 Malayalam\nവല്ലഭായി പട്ടേൽ ക്യാബിനറ്റിൽ വരുന്നത് നെഹ്റു ആഗ്രഹിച്ചിരുന്നില്ലെന്ന് കേന്ദ്രമന്ത്രി എസ് ജയശങ്കർ; മറുപടിയുമായി ജയറാം രമേശും രാമചന്ദ്ര ഗുഹയും\n‘1947ലെ മന്ത്രിസഭയില് പട്ടേലെന്ന ശക്തനായ വ്യക്തിത്വം ഒരു കാരണവശാലും മന്ത്രിയായി ഉണ്ടാവരുതെന്ന ആഗ്രഹമായിരുന്നു നെഹ്രുവിന്റേത്. അതിനാല് തന്നെ പ്രാഥമിക പട്ടികയില് ഉള്‍പ്പെടുത്തിയില്ല. ഏറെ ചര്‍ച്ചചെയ്യപ്പെടേണ്ടവിഷയമാണിത്.’ കേന്ദ്ര വിദേശകാര്യമന്ത്രി പറഞ്ഞു.\nLast Updated : February 13, 2020, 19:03 IST\nന്യൂഡല്‍ഹി: ഇന്ത്യയുടെ ആദ്യ മന്ത്രിസഭയില് സര്‍ദാര് വല്ലഭഭായി പട്ടേലുണ്ടാവരുതെന്ന് നെഹ്‌റു ശക്തമായി ആഗ്രഹിച്ചിരുന്നുവെന്ന വിദേശകാര്യമന്ത്രി എസ്. ജയശങ്കറിന്റെ പ്രസ്താവനക്ക് പിന്നാലെ ട്വിറ്റർ യുദ്ധം. ഇന്ത്യയുടെ ആദ്യ വിദേശകാര്യ സെക്രട്ടറിയായിരുന്ന വി പി മേനോന്റെ ജീവചരിത്രത്തിലെ വാക്കുകളാണ് ഒരു ചടങ്ങിൽ മന്ത്രി ജയശങ്കർ എടുത്ത് പറഞ്ഞത്. എന്നാൽ ഇതിന് മറുപടിയുമായി കോൺഗ്രസ് നേതാവ് ജയറാം രമേശും പ്രശസ്ത ചരിത്രകാരൻ രാമചന്ദ്ര ഗുഹയും രംഗത്തെത്തി.\n1947ൽ മന്ത്രിസഭയിലേക്ക് സ്വാഗതം ചെയ്തുകൊണ്ട് ജവഹർലാൽ നെഹ്റു സർദാർ വല്ലഭായി പട്ടേലിന് എഴുതിയ കത്തിന്റെ സ്ക്രീൻഷോട്ടാണ് ഇരുവരും ട്വീറ്റ് ചെയ്തത്. ക്യാബിനറ്റിന്റെ നെടുംതൂണാണെന്നാണ് കത്തിൽ നെഹ്റു പട്ടേലിനെ വിശേഷിപ്പിക്കുന്നത്.\nAlso Read- ഇൻഫോസിസ് സ്ഥാപകൻ നാരായണ മൂർത്തിയുടെ മരുമകൻ ഇനി ബ്രിട്ടീഷ് ധനമന്ത്രി\n‘1947ലെ മന്ത്രിസഭയില് പട്ടേലെന്ന ശക്തനായ വ്യക്തിത്വം ഒരു കാരണവശാലും മന്ത്രിയായി ഉണ്ടാവരുതെന്ന ആഗ്രഹമായിരുന്നു നെഹ്രുവിന്റേത്. അതിനാല് തന്നെ പ്രാഥമിക പട്ടികയില് ഉള്‍പ്പെടുത്തിയില്ല. ഏറെ ചര്‍ച്ചചെയ്യപ്പെടേണ്ടവിഷയമാണിത്.’ കേന്ദ്ര വിദേശകാര്യമന്ത്രി പറഞ്ഞു. ഇന്ത്യയുടെ ചരിത്രപുരുഷനോട് കാണിച്ച അവഗണനക്ക് കാലം ഏറ്റവും അധികം കാത്തിരുന്ന നീതിയാണ് ഈ ജീവചരിത്ര പ്രകാശനത്തിലൂടെ പുറത്തുവന്നതെന്ന് ജയശങ്കര് പറഞ്ഞു. ഈ പുസ്തകത്തിലൂടെ പട്ടേലിന്റെ മേനോനും നെഹ്‌റുവിന്റെ മേനോനും തമ്മിലുള്ള കൃത്യമായ വ്യത്യാസം തുറന്നുകാട്ടപ്പെടുന്നുവെന്നും അദ്ദേഹം സൂചിപ്പിച്ചു.\n‘ സര്‍ദാര് പട്ടേലിന്റെ മരണത്തോടെ അദ്ദേഹത്തെ തമസ്‌ക്കരിക്കാനുള്ള ആസൂത്രിത ശ്രമങ്ങളാണ് നടത്തിയത്. എനിക്കതറിയാം, കാരണം ഞാന് അത് കണ്ടിട്ടുണ്ട്.ചിലപ്പോഴൊക്കെ ഞാന് സ്വയം ഇരയായിട്ടുമുണ്ട്’ വി.പി.മേനോന് തന്റെ ജീവിതാനുഭവം നമുക്ക് മുന്നില് തുറന്നിടുന്നു്,’ ജയശങ്കര് ചൂണ്ടിക്കാട്ടി.\nFirst published: February 13, 2020, 19:03 IST\nExternal Affairs Minister S. JaishankarTweet


സാഹോദര്യം കൂടാതെയുള്ള വിശ്വാസം മരവിച്ചതെന്ന് പാപ്പ - Hrudayavayal\nസാഹോദര്യം കൂടാതെയുള്ള വിശ്വാസം മരവിച്ചതെന്ന് പാപ്പ\nBy administrator on July 13, 2015, 5:55 am Comments Off on സാഹോദര്യം കൂടാതെയുള്ള വിശ്വാസം മരവിച്ചതെന്ന് പാപ്പ\nസാഹോദര്യം കൂടാതെയുള്ള വിശ്വാസം അസത്യവും മരവിച്ചതുമാണെന്ന് പറാഗ്‌വെയിലെ പാവങ്ങളെ സന്ദര്‍ശിക്കവെ പാപ്പ അവരോട് പറഞ്ഞു. സൗത്ത് അമേരിക്കന് രാജ്യങ്ങളുടെ സന്ദര്‍ശനത്തിന്റെ അവസാന ദിവസമാണ് പാപ്പ ഇവിടേക്ക് പോകുന്നത്.\nവിശ്വാസത്തില് സാഹോദര്യം കലര്‍ന്നിട്ടില്ലായെങ്കില് അത് ദൈവത്തില് നിന്നുമുള്ള വിശ്വാസമല്ല, പാപ്പ പറഞ്ഞു.\nയേശു മറ്റുളളവരുടെ മുന്‍പില് താഴ്ന്നു കൊടുക്കുന്നതിന് മടികാണിച്ചിരുന്നില്ല. യേശു സ്വന്തം ശരീരം നമ്മുടെയെല്ലാം പാപങ്ങള്‍ക്കു പരിഹാരമായി മരണത്തിന് വിട്ടു കൊടുത്തത് നമ്മോടുള്ള സാഹോദര്യത്തിന്റെ ഫലമായാണ്. ഇതാണ് പിതാവിന് നമ്മോടുള്ള സ്‌നേഹം, പാപ്പ കൂട്ടിച്ചേര്‍ത്തു.\nവിശ്വാസം നമ്മെ മറ്റുള്ളവരോടുള്ള സ്‌നേഹവും കടപ്പാടും ബോധ്യമാക്കും. ക്രിസ്ത്യാനികളായ നാം ഈ നന്മ മനസ്സിലാക്കണം, ഫ്രാന്‍സിസ് പാപ്പ പറാഗ്‌വെയിലെ ജനങ്ങളോട് പറഞ്ഞു.\nവിശ്വാസം നമ്മെ പരസ്പരം അടുപ്പിക്കുന്നു. അത് നമ്മെ പരസ്പരം സഹോദരീ സഹോദരന്‍മാരായി കാണുന്നു. അത് നമ്മില് സാഹോദര്യത്തിനുള്ള വിശ്വാസം ജനിപ്പിക്കുന്നു. വിശ്വാസം നമ്മെ സാഹോദര്യത്തില് എത്തിക്കുന്നില്ലയെങ്കില് അത് ദൈവത്തെക്കൂടാതെയുള്ള വിശ്വാസമാണ്. ദൈവത്തെകൂടാതെയുള്ള വിശ്വാസം സഹോദരീ സഹോദരന്‍മാര് ഇല്ലാതെയുള്ള വിശ്വാസമാണ്, പാപ്പ കൂട്ടിച്ചേര്‍ത്തു.\nപറാഗ്‌വെയുടെ തലസ്ഥാനമായ അസുങ്ങ്ഷന് സമീപമുള്ള ബനാഡോ നോര്‍ത്തേയിലെ 100,000 പാവങ്ങളെയാണ് പാപ്പ സൗത്ത് അമേരിക്കന് സന്ദര്‍ശന വേളയില് കണ്ടത്.\nസാഹോദര്യം കൂടാതെയുള്ള വിശ്വാസം മരവിച്ചതെന്ന് പാപ്പ added by administrator on July 13, 2015, Time: 5:55 am


indian government toanew economical supporting package\nഇനിയും സാമ്പത്തിക ഉത്തേജക പാക്കേജ്\nആശ്വാസം ആവശ്യമുള്ള മേഖലയേതെന്നും ജനവിഭാഗമേതെന്നും തിട്ടപ്പെടുത്തി ഏതുതരത്തിലുള്ള സഹായം നൽകണമെന്നതു കൃത്യമായി വിലയിരുത്തപ്പെടുകയാണ്\nPublished on : 02 Nov, 2020 , 3:41 am\nന്യൂഡൽഹി: രാജ്യം മറ്റൊരു സാമ്പത്തിക ഉത്തേജക പാക്കേജ് പ്രഖ്യാപനത്തിനായ് ഒരുങ്ങുന്നതിൻ്റെ സൂചന നൽകി കേന്ദ്ര ധന സെക്രട്ടറി അജയ് ഭൂഷൺ പാണ്ഡെ. പക്ഷേ കൂടുതൽ വിവരങ്ങൾ പങ്കുവച്ചില്ല - എഎൻഐ റിപ്പോർട്ട്.\nസ്ഥിതി നിരീക്ഷിച്ചു കൊണ്ടിരിക്കുകയാണ്. ആശ്വാസം ആവശ്യമുള്ള മേഖലയേതെന്നും ജനവിഭാഗമേതെന്നും തിട്ടപ്പെടുത്തി ഏതുതരത്തിലുള്ള സഹായം നൽകണമെന്നതു കൃത്യമായി വിലയിരുത്തപ്പെടുകയാണ്. വ്യവസായ സമിതികൾ, തൊഴിലാളി സംഘടനകൾ, വിവിധ മന്ത്രാലയങ്ങൾ തുടങ്ങിയവരുടെ നിർദ്ദേശങ്ങളും അഭിപ്രായങ്ങളും തേടുകയാണ്. ഇവയെല്ലാം വിലയിരുത്തി സമ്പദ് വ്യവസ്ഥക്ക് ആവശ്യമായ ഉത്തേജക നടപടികൾക്ക് രൂപം നൽകുമെന്ന് ധന സെക്രട്ടറി വിശദീകരിച്ചു.\nഎപ്പോൾ പാക്കേജ് പ്രഖ്യാപനമുണ്ടാകുമെന്നതിനെ കുറിച്ച് ധന സെക്രട്ടറി പറഞ്ഞില്ല. പാക്കേജിനായുള്ള നടപടികൾ പക്ഷേ സജീവമെന്ന് വ്യക്തമാക്കി. സമ്പദ് വ്യവസ്ഥ ഇപ്പോൾ ആശാവഹമായ അവസ്ഥയിലാണ്. ഒക്ടോബറിലെ ജിഎസ്ടി വരുമാനം 105155 കോടി രൂപ. ഇത് 2019 ഒക്ടോബറിലേതിനേക്കാൾ 10 ശതമാനം കൂടുതൽ. 95480 കോടി രൂപ ജിഎസ്ടി വരുമാന പിൻബലത്തിൽ സെപ്തംബറിൽ സമ്പദ് വ്യവസ്ഥ നാല് ശതമാനം വളർച്ചയാണ് രേഖപ്പെടുത്തിയത്.\nവൈദ്യുതി ഉപഭോഗം, കയറ്റുമതി - ഇറക്കുമതി വർദ്ധിച്ചു. വ്യവസ്ഥയുടെ വളർച്ച കോവിഡ്- 19 നു മുമ്പുള്ള അവസ്ഥയിലെത്തിയിട്ടുണ്ടെന്നതാണ് സെപ്തംബർ - ഒക്ടോബർ ഡാറ്റകളിൽ പ്രകടമാകുന്നത് - കേന്ദ്ര ധന സെക്രട്ടറി കൂട്ടിചേർത്തു.


നരഭോജിയായ ഭരണാധികാരിയെ കുറിച്ച് അറിയണോ..! – APPS4NET\nനരഭോജിയായ ഭരണാധികാരിയെ കുറിച്ച് അറിയണോ..!\nതെരുവ് വിളക്കുകള് മങ്ങി തുടങ്ങുമ്പോള് കംപാലയിലെ ജനങ്ങളുടെ സിരകളില് ഭീതിയുടെ തണുപ്പ് അരിച്ചു കയറാന് തുടങ്ങും. വോള്ട്ടേ ജിന്റെ വ്യതിയാനവും വൈദ്യുതിയുടെ അഭാവവും സൂചിപ്പിക്കുന്നത് അവരുടെ ഭരണാധിപനായ ഈദി അമീന്റെ കശാപ്പുശാലയുടെ തിരക്കാണ്. ഇനി വോള്ട്ടേ ജു വ്യതിയാനത്തിന് കാരണമോ ?\nഅയാള് കൊന്നു തള്ളിയ മനുഷ്യരുടെ ജഡങ്ങള് ഓവന് ഫാള്സ് ഡാമിന്റെ ഹൈഡ്രോ ഇലക്ട്രിക് ടര്ബൈ നുകളില് വന്നു അടിഞ്ഞു കൂടി അവയുടെ പ്രവര്ത്തയനം തടസപ്പെടുത്തുന്നത് കൊണ്ടാണ്. തടാകത്തിലെ പട്രോള് ബോട്ടുകളെയും ശവം തിന്നു അജീര്ണ്ണം ബാധിച്ച മുതലകളെയും കടന്നാണ് ദിവസം തോറും അന്പ്തോളം ശവങ്ങള് ടര്ബൈജനില് അടിഞ്ഞുകൂടി പ്രശ്നമുണ്ടാകുന്നത്.\nനൂറ്റാണ്ടു കാലം ബ്രിട്ടീഷ് ആധിപത്യത്തിന് കീഴില് കഴിഞ്ഞിരുന്ന ഉഗാണ്ട , പ്രകൃതി സമ്പത്തും സൌന്ദര്യവും കൊണ്ട് അനുഗ്രഹീതമായിരുന്നു. അതുകൊണ്ട് അതിനെ അവര് ‘ ആഫ്രിക്കയുടെ മുത്ത്’ എന്ന് വിളിച്ചിരുന്നു. ആഫ്രിക്കയില് മാറ്റത്തിന്റെ കാറ്റ് വീശി തുടങ്ങിയപ്പോള് ഉഗാണ്ടയ്ക്ക് അതില് നിന്നും മാറി നില്ക്കാ ന് ആയില്ല. 1962 ല് മില്ടന് ഒബോട്ടെ ബ്രിട്ടീഷു കാരില് നിന്നും പ്രധാനമന്ത്രി പദം ഏറ്റെടുത്തു.\nസമര്ത്ഥംനായ ഒരു വക്കീലും തികഞ്ഞ ഒരു രാഷ്ട്രീയകാരനും ആയ ഒബോട്ടെ തന്റെ പ്രധാന ദൌത്യമായി കണ്ടത്നാല്പ്പ്തു ഗോത്രങ്ങളില് ചിതറി കിടക്കുന്ന പതിനാലു ദശലക്ഷത്തോളം ഉഗാണ്ടാകാരെ ഏകോപിപ്പിക്കുക എന്നതായിരുന്നു. അതിനായി അദേഹം ചെയ്തത് ശക്തമായ ബുഗുണ്ടി ഗോത്രത്തിലെ കിംഗ് ഫ്രെടിയെ പ്രസിഡന്റ് ആക്കുക എന്നതായിരുന്നു.\n1966 ഓടെ കാര്യങ്ങള് തലതിരിഞ്ഞു തുടങ്ങി . ബുഗുണ്ടി ഗോത്രക്കാര് ഒബോട്ടെയുടെ രക്തതിനായ് മുറവിളി കൂട്ടി. അങ്ങനെ ഫ്രെടിയെയും ബുഗുണ്ടി ഗോത്രക്കാരെയും ഒതുക്കാന് ഒബോട്ടെ കണ്ടെത്തിയ ‘ സമര്ത്ഥതന്’ ആയിരുന്നു സാക്ഷാല് ശ്രീമാന് ചാത്തുണ്ണി , ആര്മിുയുടെ ഡെപ്യൂട്ടി കമാണ്ടര് ഇദി അമിന് !!!!!താഴെ പറയുന്നവയായിരുന്നു അദ്ദേഹതിന്റെ അടിസ്ഥാന യോഗ്യതകള് . കാലം അദ്ദേഹം ഓവര് ക്വാളിഫയിട് ആണെന്ന് തെളിയിച്ചു….\nഉയരം ആറടി നാലിഞ്ച്, ഒത്ത തടി, മുന് ഉഗാണ്ടന് ഹെവി വെയിറ്റ് ബോക്സിംഗ് ചാമ്പ്യന് , കിങ്ങ്സ് ആഫ്രിക്കന് റൈഫിള്സിിലെ സാര്ജയന്റ്, അന്യ ഗോത്രക്കാരന് (കാക്വ ), മുസ്ലിം, ഇംഗ്ലീഷ് പരിജ്ഞാനം തീരെയില്ല, അര്ധ്96 സാക്ഷരന് , ഇതൊന്നും പോരാഞ്ഞിട്ട് സ്വല്പം ക്രൂരനും ..\nഉത്തരവ് കിട്ടിയ ഉടന് അമിന് സാര് ഒരു 122 mm ഗന്ന് അദേഹത്തിന്റെ ജീപ്പില് ഫിറ്റ് ചെയ്തു എന്നിട്ട് പ്രസിഡന്റിന്റെ കൊട്ടാരത്തില് വെടിവെച്ചു കളിച്ചു. വിവരം ചോര്ന്നു് കിട്ടിയ ഫ്രെഡി ജീവനും കൊണ്ട് പലായനം ചെയ്തു ലണ്ടനില് അഭായര്തിയായി . അമിന്റെ മുന്പിവല് പിന്നെ ഒന്നും നിലക്ക് നിന്നില്ല. എല്ലാം ഒതുക്കി ഒബോട്ടെക്കും സ്വസ്തിയായി.\nഅങ്ങനെ നീണ്ട നാല് വര്ഷനത്തോളം കഴിഞ്ഞു പോയി. 1971 ജനുവരിയില് , ഒബോട്ടെ കൊമണ് വെല്ത്് സമ്മേളനത്തിന് സിങ്ങപ്പൂരില് പോയിട്ട് തിരിച്ചു വരാന് വേണ്ടി എയര്പോയര്ട്ടി ല് എത്തിയപ്പോഴാണ് ആ വാര്ത്ത കേട്ടത്. ഇദി അമീന് ഭരണം പിടിചെടുതിരിക്കുന്നു എന്ന്. വിഷന്നനായി അദേഹം വനവാസത്തിനു പോയി . നമുക്ക് ഉഗാണ്ടയിലെക്കു പോകാം.\nഅധികാരം ഏറ്റെടുത്ത അമിന് ആദ്യം ചെയ്തത് ബുഗുണ്ടി ഗോത്രക്കാരെ പാട്ടിലാക്കുകയായിരുന്നു. അതിനായി രാഷ്ട്രീയത്തടവുകാരെ നിരുപാധികം മോചിപ്പിച്ചു. മരിച്ചുപോയ ഫ്രെടിയുടെ ശരീരം ബ്രിട്ടണില്നി ന്നും കൊണ്ടുവന്നു സംസ്കരിച്ചു. അങ്ങനെയൊക്കെ അവരെ ഒരു വിധം വെടക്കാക്കി തനിക്കാക്കി. പിന്നീട് അദ്ദേഹം വന്ന വഴി മറക്കാതിരിക്കാന് ചില പൊടിക്കൈകള് ചെയ്തു. ആര്മി്യിലെ സ്വന്തം ഓഫീസര്മാ്ര് തന്നെയാകും തന്റെ ഏറ്റവും വലിയ ശത്രുക്കള് എന്ന തിരിച്ചറിവായിരുന്നു അത് ചെയ്യുവാന് അദ്ദേഹത്തെ പ്രേരിപ്പിച്ചത്.\nലാങ്ങി , അചോളി ഗോത്രങ്ങളില് പെട്ട മുപ്പത്താറു സീനിയര് പട്ടാള ഉദ്യോഗസ്ഥരെ അദ്ദേഹം ആഭ്യന്തര സുരക്ഷക്കായുള്ള ട്രെയിനിംഗ് എന്ന് പറഞ്ഞു മകിണ്ട്യെ ജയിലിലേക്ക് വിളിപ്പിച്ചു. വലിയ കാര്യത്തില് എത്തിയ അവരെ അദ്ദേഹം ജയിലരകളില് അടച്ചു ബയണറ്റ് കൊണ്ട് കുത്തി കൊന്നു. മുന് ആര്മിത ചീഫ് ഓഫ് സ്റ്റാഫ് ബ്രിഗേഡിയര് സുലൈമാന് ഹുസൈനെ അറസ്റ്റ് ചെയ്തു റൈഫിള് ബട്ടുകള് കൊണ്ട് അടിച്ചു കൊന്നു. എന്നിട്ട് തല വെട്ടിയെടുത്തു കംപാലയിലെ തന്റെ മാളികയില് ഡീപ് ഫ്രീസറില് സൂക്ഷിച്ചു .\nഇതൊന്നും കൂടാതെ അസംഖ്യ൦ പട്ടാള ഓഫീസര്മാകരെ ടാങ്ക് കയറ്റിയും വെടിവെപ്പ് പരിശീലനം നടത്തിയും കൊലപ്പെടുത്തി. ഇതൊന്നും പോരാഞ്ഞു പാച്ചകക്കാരെയും ., ഒര്ടര്ലിപകളെയും, ഡ്രൈവര്മാ രെയും ഒക്കെ ഒറ്റ രാത്രികൊണ്ട് പ്രമോഷന് നല്കിര മേജറും കേണലും ബ്രിഗേടിയരും ഒക്കെയാക്കി മാറ്റി. ഇതൊക്കെ ചോദ്യം ചെയ്ത രണ്ടു അമേരിക്കന് പത്ര പ്രവര്ത്തണകരെ വെടിവെച്ചു കൊന്നു. അങ്ങനെ അദ്ദേഹത്തിന്റെ സദ്ഭരണം കൊടിപാരിച്ചു കൊണ്ട് മുന്നേറി.\nഅങ്ങനെ പോകവേ ഉഗാണ്ടയുടെ സാമ്പത്തിക രംഗം അത്യന്തം വഷളായി. അമിന് ബ്രിട്ടനിലും ഇസ്രായേലിലും പോയി ഒന്ന് തെണ്ടി നോക്കി. അഞ്ചു പൈസ ആരും കൊടുത്തില്ല. കലികൊണ്ട് അമിന് എന്റെബെ വിമാനത്താവളം പണിഞ്ഞു കൊണ്ടിരുന്ന ഇസ്രായേലി എഞ്ചിനീയര് മാരെ തിരിച്ചു പോകാന് ആവശ്യപെട്ടു. അവര് പോയ പോക്കിന് അതിന്റെ ബ്ലൂ പ്രിന്റും കൊണ്ടാണ് പോയത്.\nഎന്തായാലും കാശ് കിട്ടിയില്ല. എന്നാല് പിന്നെ ബാങ്കിനോട് നിങ്ങള് പണം അടിച്ചു ഇറക്കികൊല്ലാന് പറഞ്ഞു. അവര് ലക്ഷക്കണക്കിന് അടിച്ചിറക്കി …അതോടെ പണപ്പെരുപ്പം വര്ധിനച്ചു. ഈ അവസരതിങ്കലാണ് ലിബിയ താല്ക്കാ്ലിക ആശ്വാസമായി കുറച്ചു പണം കൊടുത്തു സഹായിച്ചത്. അദ്ദേഹം പി എല് ഓ ക്കുവേണ്ടി ഒരു ഓഫീസ് കംപാലയില് പണികഴിപ്പിച്ചു. അതിനു നയതന്ത്ര അംഗീകാരവും നല്കിദ. ഹിറ്റ്‌ലറിന്റെ ഒരു ആരാധകനായിരുന്നു അമിന്. അദ്ദേഹത്തിന് വേണ്ടി ഒരു സ്മാരകം പണിയാന് പോലും അമിന് പ്ലാനുണ്ടായിരുന്നു.\nഒരു രാത്രി വിരുന്നിന്നിടയില് അമിന് ഫ്രീസറില് സൂക്ഷിച്ചിരുന്ന ബ്രിഗേ ഹുസൈന്റെ തലയുമായി പ്രത്യക്ഷപെട്ടു. വായില് തോന്നിയ ചീത്തയൊക്കെ വിളിച്ചു പറഞ്ഞു ആ തലയോട്. അതിനു ശേഷം വിരുന്നുകാരോടൊക്കെ സ്ഥലം വിട്ടോളാന് പറഞ്ഞു. രണ്ടു രാത്രികള്ക്ക്് ശേഷം കിഴക്കന് ഉഗാണ്ടയില് പ്രത്യക്ഷപെട്ട അമിന് പറഞ്ഞു ദൈവം അദ്ദേഹത്തോട് പറഞ്ഞത്രേ ഏഷ്യക്കാര് ആണത്രേ ഉഗാണ്ടക്ക് ഈ ഗതി വരുത്തിയത്. അതുകൊണ്ട് തൊണ്ണൂറു ദിവസത്തിനകം അന്പ്തിനായിരം വരുന്ന ഏഷ്യക്കാരോട് ഉഗാണ്ട വിട്ടോളാന് പറഞ്ഞു.\nകൂടാതെ എന്നും റേഡിയോയില് ദിവസങ്ങള് എണ്ണാന് തുടങ്ങി. പാവം ഏഷ്യാക്കാര് …ജീവനും കൊണ്ട് പലായനം ചെയ്തു.ഈ ക്രൂരതകള്ക്ക്പ അമിന്റെ സഹായി ആയി നിന്നിരുന്നത് സ്റ്റേറ്റ് റിസര്ച്ച് ബ്യൂറോ എന്ന ഓമന പേരിലുള്ള ഒരു കൂട്ടം അമിന്റെ ക്രൂരന്മാരായ ശിങ്കിടികള് ആയിരുന്നു. കൊല്ലുന്ന രാജാവിന് തിന്നുന്ന മന്ത്രി !!! 1972 ല് ആയിരുന്നു ഈ സംഭവങ്ങള് നടന്നത്. അതെ വര്ഷം അമിന് ബ്യൂറോക്ക് എല്ലാ കച്ചവട സ്ഥാപനങ്ങളുടെയും അധികാരം കൊടുത്തു.\nവേറെന്തു കൊടുക്കാന്? അവന്മാര് രണ്ടാഴ്ച കൊണ്ട് എല്ലാം തീര്ത്തുര കയ്യില് കൊടുത്തു. ഇനിയെന്ത് എന്നായിരുന്നു അമിന്റെ മുന്നിലെ ചോദ്യം. അതിനും പോംവഴി അമിന് കിട്ടി. ബ്യൂറോക്ക് ആള്ക്കാലരെ അറസ്റ്റ് ചെയ്തു കൊല്ലാന് അധികാരം കൊടുത്തു. അവന്മാര് ദിവസവും ആളുകളെ തട്ടികൊണ്ടുപോയി കൊല്ലാന് തുടങ്ങി. എന്നിട്ട് ബന്ധുക്കളുടെ കയ്യില് നിന്നും നൂറ്റമ്പത് ഡോളര് ശവം കണ്ടുപിടിക്കാന് വാങ്ങി തുടങ്ങി.\nഉഗാണ്ടാക്കാര്ക്ക് ബന്ധുക്കളുടെ ശവം എല്ലാമായിരുന്നു. മരണാനന്തര ക്രിയകല്ക്കാ യി ശവം ലഭിക്കാന് അവ അവര് ഏതറ്റം വരെ പോകാനും തയ്യാറായിരുന്നു. ഇതാണ് അമിന് മുതലെടുത്തത്. അങ്ങനെ ബ്യൂറോ തന്നെ കൊലപാതകികളും ശവം കണ്ടെത്തുന്നവരും ആയി മാറി.\nആള്ക്കാതരെ കൊല്ലുന്ന ഒരു സ്ഥലം ഫ്രഞ്ച് എംബസ്സിക്ക് സമീപം ആയിരുന്നു. ശബ്ദ ശല്യം സഹിക്കാന് പറ്റുന്നില്ലെന്നു അവര് അമിനോട് പരാതിപെട്ടു. അതിനും അമിന് പോംവഴി കണ്ടെത്തി. കൂടെയുള്ളവരെ കൂടത്തിനു അടിച്ചു കൊന്നാല് കൊല്ലുന്നവനെ വെറുതെ വിടാം എന്നൊരു കരാര്. പലരും രാജിയായി. വെടിശബ്ദം കുറഞ്ഞു. ഫ്രെഞ്ചുകാര് ഉറങ്ങിതുടങ്ങി.\n1974 അമിന് തന്റെ നാല് ഭാര്യമാരില് മൂന്നെണ്ണതിനെ മൊഴിചൊല്ലി. മൂന്നു മാസങ്ങള്ക്ക്ു ശേഷം അതിലെ ഇളയ ഭാര്യയായിരുന്ന കെ അമിന് അബോര്ഷ നായുള്ള ശ്രമത്തില് മരണപെട്ടു. അമിന് മോര്ച്ചകറിയില് മൃതശരീരം കാണാനെത്തി. അതിനുശേഷം അയാള് ഡോക്ടര് മാര്ക്ക് എന്തൊക്കെയോ നിര്ദ്ദേ ശങ്ങള് നല്കി്. കുറച്ചു കഴിഞ്ഞു അയാള് തന്റെ ഭാര്യയും മകനുമായി വീണ്ടും ആശുപത്രിയില് എത്തിച്ചേര്ന്നു്. കാഴ്ച അതി ഭീകരമായിരുന്നു. കെയുടെ തല മുറിച്ചു പിന്നോട്ടാക്കി തയിച്ചു വെക്കപെട്ടിരിക്കുന്നു. കയ്യുടെ സ്ഥലത്ത് കാലും കാലിന്റെ സ്ഥലത്ത് കയ്യും . അമിന് പറഞ്ഞു, അനുസരണക്കേടിന്റെ ഫലം ഇതാണ്.\nഅവസാനം ടാന്സാനിയയാണ് ഉഗാണ്ടയുടെ രക്ഷക്ക് എത്തിയത്. അവര് ഉഗാണ്ട ആക്രമിച്ചു. ജനങ്ങള് രണ്ടുകയ്യും നീട്ടി അവരെ സ്വീകരിച്ചു. അമിന് പലായനം ചെയ്തു ഗദ്ദാഫിയുടെ അടുത്ത്, ലിബിയയിലേക്ക്. അവിടുന്ന് സൌദിയിലേക്ക്. മില്ടന് ഒബോട്ടെ അധികാരത്തിലേക്ക് …അര്ഹിഗക്കുന്ന ഒരു മരണം അമിന് കിട്ടിയിട്ടുണ്ടോ എന്ന് സംശയംമാണ്. ഏറ്റവും സ്വാദ് മനുഷ്യ മാംസതിനാണ് എന്ന് പറഞ്ഞ നരഭോജിയാണ് അയാള്…..\nകടപ്പാട് …THE WORLD’S MOST EVIL MEN BY NEIL BLANDFORD AND BRUCE JONES.\nPrevious Post മലായാളത്തിലെ മറ്റ് താരങ്ങള്‍ക്ക് സ്വപ്നം കാണാന്‍പോലും കഴിയാത്തിടത്ത് മമ്മൂട്ടി\nNext Post അറിയുമോ? എന്തുകൊണ്ടാണ് ഇന്ത്യക്കാർ ഇടതുവശം ചേർന്ന് വണ്ടി ഓടിക്കുന്നത് എന്ന്…


സംരക്ഷിത വനമേഖലയിലെ ബഫർ സോൺ ഇടുക്കിയിൽ എൽ.ഡി.എഫ്, യു.ഡി.എഫ് ഹർത്താൽ – India Vision Media\nഉത്തരവിനെതിരെ വ്യാഴാഴ്ച വൈകീട്ട് നിരവധി കേന്ദ്രങ്ങളിൽ എൽ.ഡി.എഫ് പ്രതിഷേധ പ്രകടനം നടത്തും. ആദ്യം എല്.ഡി.എഫും പിന്നീട് യു.ഡി.എഫും ഹര്‍ത്താല് പ്രഖ്യാപിക്കുകയായിരുന്നു\nതൊടുപുഴ| സംരക്ഷിത വനമേഖലക്ക് ഒരു കിലോമീറ്റർ ബഫർ സോൺ വേണമെന്ന സുപ്രീംകോടതി ഉത്തരവിനെതിരെ ഇടുക്കിയിൽ ഹർത്താൽ . എൽ.ഡി.എഫും ഈമാസം 10 നും യു ഡി.എഫഈ മാസം 16 നുമാണ് ഹർത്താൽ ആചരിക്കുക . ഉത്തരവിനെതിരെ വ്യാഴാഴ്ച വൈകീട്ട് നിരവധി കേന്ദ്രങ്ങളിൽ എൽ.ഡി.എഫ് പ്രതിഷേധ പ്രകടനം നടത്തും. ആദ്യം എല്.ഡി.എഫും പിന്നീട് യു.ഡി.എഫും ഹര്‍ത്താല് പ്രഖ്യാപിക്കുകയായിരുന്നു. വിഷയത്തിൽ കേന്ദ്ര സർക്കാർ അടിയന്തിരമായി ഇടപെടണമെന്നാണ് ഇടതുമുന്നണിയുടെ ആവശ്യം.\nബഫർ സോൺ വിഷയം സംബന്ധിച്ച സുപ്രീം കോടതി ഉത്തരവിൽ കേന്ദ്രവനം പരിസ്ഥിതി മന്ത്രാലയം നിയമപരിശോധന തുടങ്ങിയിട്ടുണ്ട്. സംസ്ഥാനങ്ങളുടെ ആശങ്കയിൽ അനുഭാവപൂർവ്വമായ പരിഗണനയെന്നാണ് കേന്ദ്രം വ്യക്തമാക്കുന്നത്. അന്തിമ ഉത്തരവിനെച്ചൊല്ലി സുപ്രീംകോടതിയിൽത്തന്നെ പുനഃപരിശോധന ഹർജി നൽകുന്നതടക്കം ചർച്ച ചെയ്യുന്നതായി വനം പരിസ്ഥിതി മന്ത്രാലയയം നടപടി ആരഭിച്ചിട്ടുണ്ട്.\nബഫർ സോൺ മേഖല സംബന്ധിച്ച് ഉത്തരവ് പുറത്ത വന്നതിന് പിന്നാലെ വലിയ ആശങ്കയാണ് ജനവാസമേഖലകളെ സംബന്ധിച്ച് ഉയരുന്നത്. എന്നാൽ ഈ ആശങ്കയിൽ അനുഭാവപൂർവ്വമായ സമീപനമാണെന്നാണ് കേന്ദ്രവനംപരിസ്ഥിതി മന്ത്രാലയം കൈകൊണ്ടുവരുന്നത്. ഉത്തരവ് മന്ത്രാലയത്തിന്‍റെ നിയമവിഭാഗം പരിശോധിക്കുകയാണ്. ഇതിൽ കേന്ദ്രത്തിന് പിടിവാശിയില്ലെന്നും പരാമവധി സംസ്ഥാനങ്ങൾക്ക് അനൂകൂലമായ നിലപാട് സുപ്രീം കോടതിയിൽ നിന്നും നേടാനുള്ള ഇടപെടലുണ്ടാകുമെന്നും കേന്ദ്രം വ്യക്തമാക്കുന്നു. ഉന്നതാധികാരസമിതി വഴിയോ കേന്ദ്രം നേരിട്ടോ സുപ്രീം കോടതിയെ സമീപിക്കും. അന്തിമഉത്തരവിൽ പുനപരിശോധന ഹർജി കേന്ദ്രം നേരിട്ടു നൽകുന്ന കാര്യവും പരിഗണനയിലാണ്. ഉത്തരവ് പ്രായോഗികമായി നടപ്പാക്കുന്നതിൽ വലിയ വെല്ലുവിളിയുണ്ടെന്നാണ വനം പരിസ്ഥിതി മന്ത്രിയുടെയും വിലയിരുത്തൽ. ഉത്തരവ് നടപ്പാക്കുന്നത് മുംബൈ, ചെന്നൈ, ദില്ലി, ഭുവനേശ്വർ അടക്കം നഗരങ്ങളുടെ തുടർവികസനത്തെ തടസ്സപ്പെടുത്തുമെന്നും കേന്ദ്രം വ്യക്തമാക്കുന്നു. അതേസമയം കേരളത്തിലെ ആശങ്ക സംബന്ധിച്ച് രേഖാമൂലം അറിയിപ്പൊന്നും സർക്കാർ തലത്തിൽ നിന്ന് കിട്ടിയിട്ടില്ലെന്നും മന്ത്രാലയ വൃത്തങ്ങൾ അറിയിച്ചു.\nഅതേസമയം വന്യജീവി സങ്കേതങ്ങളുടെയും ദേശീയ ഉദ്യാനങ്ങളുടെയും ഒരു കിലോമീറ്റര് ചുറ്റളവില് ബഫർ സോൺയാക്കണമെന്നും ഇവിടങ്ങളിലെ ഖനന-നിര്‍മാണ പ്രവര്‍ത്തനങ്ങള് നിയന്ത്രിക്കണമെന്നുമാണ് ഇക്കഴിഞ്ഞ വെളളിയാഴ്ച സുപ്രീം കോടതി ഉത്തരവിട്ടത്. ഈ മേഖലകളിലെ കെട്ടിടങ്ങളുടെയും നിര്‍മാണ പ്രവര്‍ത്തനങ്ങളുടെയും റിപ്പോര്‍ട്ട് മൂന്ന് മാസത്തിനകം സമര്‍പ്പിക്കണമെന്നും കോടതി നിര്‍ദ്ദേശിച്ചിട്ടുണ്ട്. എന്നാല് ജനങ്ങള് തിങ്ങിപ്പാര്‍ക്കുന്ന മേഖലകള് പരിസ്ഥിതി ലോലമാക്കാനുളള ഉത്തരവിനെ നിയമപരമായി നേരിടാനാണ് കേരളത്തിന്‍റെ തീരുമാനം. ജനങ്ങളുടെ താല്‍പര്യം മുന്‍നിര്‍ത്തി സുപ്രീം കോടതിയെയും കേന്ദ്ര സര്‍ക്കാരിനെയും സമീപിക്കുമെന്ന് മുഖ്യമന്ത്രി പിണറായി വിജയന് കണ്ണൂരില് പറ‍ഞ്ഞു.\nപരിസ്ഥിതിലോല ഉത്തരവ് മറികടക്കാന് എല്ലാ ശ്രമങ്ങളും സംസ്ഥാനം നടത്തുമെന്നായിരുന്നു വനം വകുപ്പ് ഉദ്യോഗസ്ഥരുമായുളള അവലോകന യോഗത്തിനു ശേഷം മന്ത്രി എ.കെ ശശീന്ദ്രന്‍റെ പ്രതികരണം. വനസംരക്ഷണത്തിനായി സര്‍ക്കാര് ഇതുവരെ നടത്തിയ പ്രവര്‍ത്തനങ്ങള് ഉള്‍പ്പെടെ സുപ്രീം കോടതിയെയും കേന്ദ്ര സര്‍ക്കാരിനെയും അറിയിക്കും. എന്നാല് ഈ വിഷയത്തില് കേന്ദ്രം പൂര്‍ണമായി ഒപ്പം നില്‍ക്കുമെന്ന പ്രതീക്ഷ സംസ്ഥാനത്തിനില്ലെന്നും മന്ത്രി കൂട്ടിച്ചേര്‍ത്തു.


കേരളാ ലാറ്റിന്‍കാത്തലിക് അസോസിയേഷന് പ്രതിഭാ സംഗമം നാളെ – Catholic VOX Online NEWS | Christian News | Malayalam News | Vatican News\nHome/Diocese/കേരളാ ലാറ്റിന്‍കാത്തലിക് അസോസിയേഷന് പ്രതിഭാ സംഗമം നാളെ\nകേരളാ ലാറ്റിന്‍കാത്തലിക് അസോസിയേഷന് പ്രതിഭാ സംഗമം നാളെ\nvox_editor Follow on Twitter Send an email 29th June 2018\nനെയ്യാറ്റിന്‍കര: കേരളാ ലാറ്റിന്‍കാത്തലിക് അസോസിയേഷന്റെ നേതൃത്വത്തില് സംഘടിപ്പിക്കുന്ന പ്രതിഭാസംഗമം നാളെ നടക്കും. വ്‌ളാങ്ങാമുറി ലോഗോസ് പാസ്റ്ററല് സെന്ററില് കോവളം എം.എല്.എ. എം.വിന്‍സെന്റ് പരിപാടി ഉദ്‌ഘാടനം ചെയ്യും.\nപരിപാടിയുടെ ഭാഗമായി പഠനശിബിരവും വിദ്യാഭ്യാസ അവാര്‍ഡ് വിതരണവും വിവിധ മേഖലകളില് വിജയം നേടിയവരെ ആദരിക്കുകയും ചെയ്യുമെന്ന് കെ.എല്.സി.എ. രൂപതാ പ്രസിഡന്റ് അഡ്വ. ഡി.രാജു പറഞ്ഞു.\nഉച്ചക്ക്2മണിക്ക് നടക്കുന്ന പഠന ശിബിരം എച്ച്.ആര്.ഡി.സി. ഡയറക്‌ടര് നോബിള് മില്ലര് ജെ.എ. നയിക്കും. കെ.എല്.സി.എ. പ്രസിഡന്റ് ഡി.രാജു അധ്യക്ഷത വഹിക്കുന്ന പൊതുസമ്മേളനത്തില് രൂപതാ ബിഷപ് ഡോ.വിന്‍സെന്റ് സാമുവല് അവാര്‍ഡ് വിതരോത്‌ഘാടനം നിര്‍വ്വഹിക്കും.\nരൂപതാ വികാരി ജനറല് മോണ്.ജി.ക്രിസ്‌തുദാസ് മുഖ്യ സന്ദേശം നല്‍കും. കെ.എല്.സി.എ. രൂപതാ സമിതി സെക്രട്ടറി സദാനന്ദന് , അല്‍മായ കമ്മിഷന് ഡയറക്‌ടര് ഫാ. എസ്.എം അനില്‍കുമാര്, കെ.എല്.സി.എ. ആത്‌മീയ ഉപദേഷ്‌ടാവ് ഫാ. ഡെന്നിസ്‌കുമാര്, പാസ്റ്ററല് കൗണ്‍സില് സെക്രട്ടറി ആറ്റുപുറം നേശന്, സംസ്‌ഥാന വൈസ് പ്രസിഡന്റ് സി ടി അനിത, കെ.എല്.സി.എ. സംസ്‌ഥാന ജനറല് സെറകട്ടറി അല്‍ഫോണ്‍സ ആന്റില്‍സ്, പാസ്റ്ററല് കൗണ്‍സില് വൈസ് പ്രസിഡന്റ് അഗസ്റ്റിന് വര്‍ഗ്ഗീസ്, പ്രോഗ്രാം കൺവീനര് അരുണ് വി.എസ്. തുടങ്ങിയവര് പ്രസംഗിക്കും.


ബാബരി മസ്ജിദ് തകര്‍ക്കപ്പെട്ടതിന്റെ വാര്‍ഷികത്തില് രൂക്ഷ വിമര്‍ശനവുമായി മാര്‍കണ്‌ഠേയ കട്ജു markandeya-katju-raised-against-argument-on-the-anniversary-of-babri-demoilition\nHomeNewsNationalബാബരി മസ്ജിദ് തകര്‍ക്കപ്പെട്ടതിന്റെ വാര്‍ഷികത്തില് രൂക്ഷ വിമര്‍ശനവുമായി മാര്‍കണ്‌ഠേയ കട്ജു\nബാബരി മസ്ജിദ് തകര്‍ക്കപ്പെട്ടതിന്റെ വാര്‍ഷികത്തില് രൂക്ഷ വിമര്‍ശനവുമായി മാര്‍കണ്‌ഠേയ കട്ജു\nDecember 6, 2020, 8:48 am\nന്യൂഡല്‍ഹി: ബാബരി മസ്ജിദ് തകര്‍ക്കപ്പെട്ടതിന്റെ ഇരുപത്തിയെട്ടാമത് വാര്‍ഷിക ദിനത്തില് രൂക്ഷ വിമര്‍ശനവുമായി പ്രസ് കൗണ്‍സില് ഓഫ് ഇന്ത്യ മുന് അധ്യക്ഷന് ജസ്റ്റിസ് മാര്‍കണ്‌ഠേയ കട്ജു. 1947-ലെ വിഭജനത്തിന് ശേഷം ഇന്ത്യ കണ്ട ഏറ്റവും വലിയ ദുരന്തമാണ് ബാബരി മസ്ജിദ് തകര്‍ത്ത സംഭവമെന്ന് അദ്ദേഹം പറഞ്ഞു.\n’28 വര്‍ഷങ്ങള്‍ക്ക് മുന്‍പ്, ഒരു ഡിസംബര് 6-ന്, ബാബരി മസ്ജിദ് തകര്‍ക്കപ്പെട്ടു. 1947-ലെ വിഭജനത്തിന് ശേഷം ഇന്ത്യ കണ്ട ഏറ്റവും വലിയ ദുരന്തമായിട്ടാണ് ഞാന് ഇതിനെ കണക്കാക്കുന്നത്,’ കട്ജു ഫേസ്ബുക്കില് കുറിച്ചു.\n1992 ഡിസംബര് ആറിനാണ് കര്‍സേവകര് അയോധ്യയിലെ ബാബരി മസ്ജിദ് പൊളിച്ചത്. രണ്ടായിരത്തില് അധികം ആളുകള്‍ക്കാണ് കലാപത്തില് ജീവന് നഷ്ടമായത്. എല്.കെ അദ്വാനി, മുരളി മനോഹര് ജോഷി, ഉമാ ഭാരതി തുടങ്ങിയ മുതിര്‍ന്ന ബി.ജെ.പി നേതാക്കള് ഉള്‍പ്പെടെ കേസില് പ്രതികളായിരുന്നു. 351 സാക്ഷികളെ വിസ്തരിച്ച കോടതി 600 രേഖകള് പരിശോധിച്ചിരുന്നു. എന്നാല് പ്രതികളെ പിന്നീട് സുപ്രീം കോടതി വെറുതെ വിടുകയായിരുന്നു.\nPrevious articleകോവിഡ് മുന്‍കരുതല്; ഖത്തറില് ഷോപ്പിംഗ് മാളുകളില് ചെലവഴിക്കുന്ന സമയം കുറയ്ക്കണമെന്ന് അറിയിപ്പ്\nNext articleഓര്‍മ്മകളില് ബാബരി; നാള് വഴികളിലൂടെ…


നടിയെ അക്രമിച്ച കേസ്; സാക്ഷിയെ ഭീഷണിപ്പെടുത്തിയ ഗണേഷ്‌കുമാറിന്റെ സെക്രട്ടറിക്ക് നോട്ടീസ് - Keralabhooshanam Daily നടിയെ അക്രമിച്ച കേസ്; സാക്ഷിയെ ഭീഷണിപ്പെടുത്തിയ ഗണേഷ്‌കുമാറിന്റെ സെക്രട്ടറിക്ക് നോട്ടീസ്\nHome/NEWS/BREAKING NEWS/നടിയെ അക്രമിച്ച കേസ്; സാക്ഷിയെ ഭീഷണിപ്പെടുത്തിയ ഗണേഷ്‌കുമാറിന്റെ സെക്രട്ടറിക്ക് നോട്ടീസ്\nകൊച്ചി: നടിയെ അക്രമിച്ച കേസില് കെ.ബി ഗണേഷ്‌കുമാര് എം.എല്.എയുടെ ഓഫീസ് സെക്രട്ടറി പ്രദീപ് കോട്ടത്തലയ്ക്ക് പോലീസിന്റെ നോട്ടീസ്. കേസിലെ മാപ്പുസാക്ഷി വിപിന് ലാലിനെ ഭീഷണിപ്പെടുത്തിയെന്ന കേസിലാണ് നോട്ടീസ്. ചോദ്യംചെയ്യലിനായി ബേക്കല് സ്‌റ്റേഷനില് രണ്ട് ദിവസത്തിനകം ഹാജരാകാനാണ് നിര്‍ദേശം.\nസാക്ഷിയെ ഭീഷണിപ്പെടുത്താനും സ്വാധീനിക്കാനും പ്രത്യേക സിം കാര്‍ഡാണ് ഉപയോഗിച്ചത്. കുറ്റാലത്തെ ലോഡ്ജ് ബ്രോക്കറായ രത്‌നം സ്വാമിയുടെ പേരിലെടുത്ത അഞ്ച് സിം കാര്‍ഡുകളിലെന്നാണ് ഇതിനായി ഉപയോഗിച്ചത്. മനോജ് എന്നയാള്‍ക്കാണ് താന് സിം കാര്‍ഡ് നല്‍കിയതെന്നാണ് രത്‌നത്തിന്റെ വിശദീകരണം.\nസിം കാര്‍ഡിനുള്ള 250 രൂപയ്ക്ക് പുറമേ 180 രൂപ നല്‍കിയാണ് രത്‌നത്തില് നിന്ന് മനോജ് സിം കാര്‍ഡ് വാങ്ങിയത്. ഈ സിം കാര്‍ഡാണ് ഗണേഷ്‌കുമാറിന്റെ സെക്രട്ടറി പ്രദീപിന് കിട്ടിയത്. കഴിഞ്ഞ ജനുവരി 28ന് ഈ നമ്പറില് നിന്നാണ് വിപിന് ലാലിനെ വിളിച്ച് മൊഴി മാറ്റാന് ആവശ്യപ്പെട്ടത്. രത്‌നത്തില് നിന്ന് സിം വാങ്ങിയ മനോജും പ്രദീപും തമ്മിലുള്ള ബന്ധമടക്കം ഇനി പുറത്തുവരാനുണ്ട്\nactress attack case ganesh kumar secretary pradeep kottathala\nഗണേഷിനൊപ്പം ജയിലില് പോയി ദിലീപിനെ കണ്ടു, പ്രദീപ് കുമാറിന്റെ മൊഴി


» ഇന്ദിരയുടെ വിശ്വസ്തൻ കോൺഗ്രസ് ലീഡർ ആർ .കെ ധവാൻ അന്തരിച്ചു\nഇന്ദിരയുടെ വിശ്വസ്തൻ കോൺഗ്രസ് ലീഡർ ആർ .കെ ധവാൻ അന്തരിച്ചു\nന്യൂഡൽഹി: ഇന്ദിര ഗാന്ധിയുടെ വിശ്വസ്തനായിരുന്ന മുതിർന്ന കോണ്‍ഗ്രസ് നേതാവ് ആർ.കെ.ധവാൻ(81) അന്തരിച്ചു. വാർധക്യ സഹജമായ അസുഖങ്ങളെ തുടർന്ന് ന്യൂഡൽഹിയിലെ ബിഎസ് കാപുർ ആശുപത്രിയിൽ തിങ്കളാഴ്ച വൈകിട്ടായിരുന്നു അന്ത്യം. മുൻ രാജ്യസഭാ എംപിയായ ധവാൻ മുൻ പ്രധാനമന്ത്രി ഇന്ദിരാ ഗാന്ധിയുടെ വിശ്വസ്തരിൽ ഒരാളായാണ് അറിയപ്പെട്ടത്.\n1962-ൽ ഇന്ദിരാ ഗാന്ധിയുടെ പേഴ്സണൽ അസിസ്റ്റന്‍റായാണ് ധവാൻ ആരംഭിച്ചത്. 1984ൽ ഇന്ദിരാ ഗാന്ധി വധിക്കപ്പെടുന്നതുവരെ അദ്ദേഹം ആ പദവിയിൽ തുടർന്നു. 1975-77 കാലത്ത് ഇന്ദിരാ ഗാന്ധി അടിയന്തരാവസ്ഥ പ്രഖ്യാപിച്ചപ്പോഴും ധവാൻ പ്രധാനമന്ത്രിക്കൊപ്പം തുടർന്നു. ധവാന്‍റെ മരണത്തിൽ മുതിർന്ന കോണ്‍ഗ്രസ് നേതാക്കളും മുൻ രാഷ്ട്രപതി പ്രണാബ് മുഖർജിയും അനുശോചിച്ചു.


മാലാഖയായി മരിയ – DN News\nHome/FIFA 2014/മാലാഖയായി മരിയ\nപേരുപോലെ തന്നെ മാലാഖയായി മരിയ അവതരിച്ചു. പെനാല്‍റ്റി ഷൂട്ടൗട്ട് എന്ന ഭാഗ്യ പരീക്ഷണത്തിന്റെ നൂല്‍പ്പാലത്തില് നിന്നും2മിനുട്ട് അകലെ വെച്ച് മരിയ അര്‍ജന്റീനയെ കൈപ്പിടിച്ചുയര്‍ത്തി. ദൈവ പുത്രന്റെ കല്‍പന മാലാഖ നടപ്പിലാക്കിയതോടെ ലോകമാകെയുള്ള ആരാധകര്‍ക്ക് ആശ്വസിക്കാം. അധിക സമയത്തിന്റെ 28 മിനുട്ടില് നേടിയ ഏക ഗോളില് സ്വിറ്റ്സര്‍ലാന്റിനെ മറികടന്ന് അര്‍ജന്റീന ക്വാര്‍ട്ടറില്. ബെല്‍ജിയമാണ് ക്വാര്‍ട്ടറില് അര്‍ജന്റീനയുടെ എതിരാളികള്.\nപരിക്കേറ്റ അഗ്യൂറോയ്ക്ക് പകരം മുന് നിരയില് ലവേസി വന്നിട്ടും കാര്യമായ മാറ്റങ്ങളില്ലെന്ന് തെളിയിക്കുന്നതായിരുന്നു അർജന്റീനയുടെ കളി. എന്നാല് അര്‍ജന്റീനന് ആക്രമണങ്ങളില് പകച്ചുപോകാതെ ശാന്തമായി പന്ത് തട്ടിയ സ്വിസ് ടീം എതിരാളികളെ ശരിക്കും വിറപ്പിച്ചു. 12ാം മിനുട്ടില് മെസിയിലൂടെയാണ് അര്‍ജന്റീന ആദ്യ ആക്രമണം നടത്തിയത്. എന്നാല് തുറന്ന ഗോളവസരങ്ങള് സൃഷ്ടിക്കുന്നതില് അര്‍ജന്റീനന് മുന്നേറ്റ നിര തീര്‍ത്തും പരാജയപ്പെട്ടു. മറു വശത്ത് അര്‍ജന്റീനയുടെ ഹൃദയതാളം കൂട്ടിയാണ് ആദ്യ പകുതി അവസാനിച്ചത്. 39ാം മിനുട്ടില് മധ്യനിരയില് നിന്ന് യോസിപ് ഡ്രിമിച്ച് മധ്യ നിരയില് നിന്നും പന്തുമായി മുന്നേറുമ്പോള് ഒറ്റ പ്രതിരോധ നിരക്കാരന് പോലും തടയാനുണ്ടായിരുന്നില്ല. അഡ്വാന്‍സ് ചെയ്തുവന്ന ഗോളിയെ കബളിപ്പിച്ച് പോസ്റ്റിലേക്ക് തട്ടിയിടുന്നതിന് പകരം ഷോട്ടുതിര്‍ത്ത ഡ്രിമിച്ചിന് പിഴച്ചു. അര്‍ജന്റീനയെ ഭാഗ്യം തുണച്ച നിമിഷം കൂടിയായിരുന്നു അത്. പന്ത് റൊമീറോയുടെ ദേഹത്ത് തട്ടിത്തെറിച്ചു.\nരണ്ടാം പകുതിയില് രണ്ടും കല്‍പ്പിച്ചായിരുന്നു അര്‍ജന്റീനയുടെ വരവ്. മെസിയും മരിയയും ഹിഗ്വെയ്നും തുടര്‍ച്ചയായി സ്വിസ് കോട്ട ഇളക്കി\nകൊണ്ടിരുന്നു. എന്നാല് സ്വിറ്റ്സര്‍ലാന്‍ഡ് ഗോളി ബനാളിയോ അവരെ ലക്ഷ്യത്തില് നിന്നും അകറ്റി. ഇടയ്ക്ക് പ്രത്യാക്രമണത്തിലൂടെ ഷാക്കിരി മെഹ്മദി സഖ്യം അര്‍ജന്റീനയെയും വിറപ്പിച്ചു. ലവേസി നിരാശപ്പെടുത്തിയതോടെ പലേസിയോയെ സബേല രംഗത്തിറക്കി. എന്നാല് അവസരങ്ങള് മുതലാക്കുന്നതില് പലേസിയോയും വിജയിച്ചില്ല. തുടര്‍ച്ചയായി അവസരങ്ങള് നഷ്ടപ്പെട്ടത് അര്‍ജന്റീനന് താരങ്ങളെ\nനിരാശരാക്കി. മെസിയടക്കമുള്ള താരങ്ങള് കടുത്ത സമ്മര്‍ദത്തിലാണ് നിശ്ചിത സമയത്തിന്റെ അവസാന നിമിഷങ്ങളില് പന്ത് തട്ടിയത്.\nമത്സരം അധിക സമയത്തേക്ക് നീണ്ടതോടെ സ്വിസ് ടീം പ്രതിരോധം വിട്ട് ആക്രമണത്തിലേക്ക് ചുവട് മാറ്റി. അതോടെ ഇരു ഗോള് മുഖങ്ങലും സജീവമായി. എന്നാല് ഫിനിഷിംഗിലെ പാളിച്ചകളില് ഇരു കൂട്ടരും തമ്മില് ഒരു വ്യത്യാസവും ഇല്ലായിരുന്നു. എന്നാല് 118ാം മിനുട്ടില് മധ്യ വരയ്ക്ക് സമീപത്ത് നിന്നും ഗാലറിയില് പെലെയെ സാക്ഷി നിര്‍ത്തി മെസി നടത്തിയ നീക്കം മത്സരത്തിന്റെ വിധിയെഴുതി. സ്വിസ് പ്രതിരോധത്തെ വകഞ്ഞ് മാറ്റി മെസി മരിയക്ക് മറിച്ചു നല്‍കിയ പന്ത് വലയിലേക്കും അര്‍ജന്റീന ക്വാര്‍ട്ടറിലേക്കും മുന്നേറി.\nതൊട്ടടുത്ത മിനുട്ടില് സ്വിറ്റ്സര്‍ലാന്‍ഡ് ഒരിക്കല് കൂടി അര്‍ജന്റീനയുടെ ഗോള് മുഖത്തെത്തിയെങ്കിലും അപകടം പോസ്റ്റില് തട്ടിത്തെറിച്ചു.


എംജി ജി10 എംപിവി ഇന്ത്യയില് അരങ്ങേറി - FUTURE KERALA - Future Kerala\nഈ വര്‍ഷം അവസാനത്തോടെ വിപണിയില് അവതരിപ്പിക്കും. കാര്‍ണിവല്, ഇന്നോവ ക്രിസ്റ്റ എന്നിവയായിരിക്കും എതിരാളികള്\nന്യൂഡെല്‍ഹി: എംജി മോട്ടോറിന്റെ ഇന്ത്യയിലെ മള്‍ട്ടി പര്‍പ്പസ് വാഹനമായ ജി10 ഈ വര്‍ഷത്തെ ഓട്ടോ എക്‌സ്‌പോയില് അനാവരണം ചെയ്തു. ഈ വര്‍ഷം അവസാനത്തോടെ വിപണിയില് അവതരിപ്പിക്കുമെന്ന് ബ്രിട്ടീഷ് ബ്രാന്‍ഡ് അറിയിച്ചു. ചൈനീസ് വാഹന നിര്‍മാതാക്കളായ സായിക് മോട്ടോര് ഗ്രൂപ്പിന് കീഴിലെ മാക്‌സസ് ബ്രാന്‍ഡിലുള്ള ജി10 എംപിവിയാണ് എംജി മോട്ടോറിന്റെ ലോഗോ അണിഞ്ഞ് ഇന്ത്യയിലെത്തുന്നത്.\nഇന്ത്യയില് കിയ കാര്‍ണിവല്, ടൊയോട്ട ഇന്നോവ ക്രിസ്റ്റ എന്നിവയായിരിക്കും എതിരാളികള്. വലുപ്പത്തിന്റെ കാര്യത്തില് എംജി ജി10, കിയ കാര്‍ണിവല് മോഡലുകള് സമാനമാണ്. എംജി ജി10 എംപിവിയുടെ നീളം, വീതി, ഉയരം എന്നിവ യഥാക്രമം 5,168 എംഎം, 1,980 എംഎം, 1,928 എംഎം എന്നിങ്ങനെയാണ്. 3,198 മില്ലി മീറ്ററാണ് വീല്‍ബേസ്. ഇന്ത്യയിലെ ഫുള് സൈസ് എംപിവികള്‍ക്കിടയില് എംജി ജി10 സ്ഥാനം പിടിക്കും. ഇന്ത്യയില് ടൊയോട്ട ഇന്നോവ ക്രിസ്റ്റയുടെ വില നിശ്ചയിക്കുമെന്ന് പ്രതീക്ഷിക്കാം.\nTags:\tMG, MG G10 MPV


പുൽവാമ ഭീകരാക്രമണം: ഇന്ത്യയിലെ ഹൈക്കമ്മിഷണറെ പാക്കിസ്ഥാൻ തിരിച്ചു വിളിച്ചു: Pakistan calls back its High Commissioner to India\nAfter Pulwama Pakistan Calls Its High Commissioner To India Sohail Mahmood For Consultations\nപാക് വിദേശകാര്യ മന്ത്രാലയ വക്താവ് ഡോ.മുഹമ്മദ് ഫൈസൽ ട്വിറ്ററിലൂടെ ഇക്കാര്യം സ്ഥിരീകരിച്ചു\nFebruary 18, 2019 01:57:04 pm\nന്യൂഡൽഹി: പുൽവാമ ഭീകരാക്രമണത്തിനു പിന്നാലെ ഇന്ത്യയിലെ പാക് ഹൈക്കമ്മിഷണർ സൊഹെയ്ൽ മഹമൂദിനെ പാക്കിസ്ഥാൻ തിരിച്ചു വിളിച്ചു. പാക് വിദേശകാര്യ മന്ത്രാലയ വക്താവ് ഡോ.മുഹമ്മദ് ഫൈസൽ ട്വിറ്ററിലൂടെ ഇക്കാര്യം സ്ഥിരീകരിച്ചു. കൂടിയാലോചനകൾക്കായി ഇന്ത്യയിലെ പാക് ഹൈക്കമ്മിഷണറെ തിരിച്ചു വിളിച്ചതായും ഇന്നു രാവിലെ അദ്ദേഹം ഡൽഹിയിൽനിന്നും പുറപ്പെട്ടതായും മുഹമ്മദ് ഫൈസൽ ട്വിറ്ററിൽ കുറിച്ചു.\nപുൽവാമ ഭീകരാക്രമണത്തിൽ 40 സിആർപിഎഫ് ജവാന്മാരാണ് കൊല്ലപ്പെട്ടത്. ആക്രമണത്തിന്റെ ഉത്തരവാദിത്തം പാക് ഭീകര സംഘടനയായ ജെയ്ഷെ മുഹമ്മദ് ഏറ്റെടുത്തിരുന്നു. ഇതിനുപിന്നാലെ ഇന്ത്യ പാക്കിസ്ഥാന് ശക്തമായ താക്കീത് നൽകി.\nപുൽവാമയിലെ ഭീകരാക്രമണത്തിൽ എന്ത് നടപടി സ്വീകരിക്കാമെന്ന കേന്ദ്ര സർക്കാർ ആലോചനകൾക്കിടെയാണ് പാക്കിസ്ഥാൻ ഹൈക്കമ്മിഷണറെ തിരിച്ചു വിളിച്ചത്. പാക്കിസ്ഥാനിലെ ഇന്ത്യൻ ഹൈക്കമിഷണർ അജയ് ബിസാരയെ നേരത്തെ ഇന്ത്യയും തിരികെ വിളിച്ചിരുന്നു.\nപുൽവാമ ഭീകരാക്രമണത്തിനു പിന്നാലെ പാക്കിസ്ഥാന് നൽകിയിരുന്ന അഭിമത രാഷ്ട്രപദവി ഇന്ത്യ പിൻവലിച്ചിരുന്നു. പ്രധാനമന്ത്രിയുടെ വസതിയിൽ ചേർന്ന യോഗത്തിലായിരുന്നു തീരുമാനം. പാക്കിസ്ഥാനില് നിന്നുളള എല്ലാ ഉത്പന്നങ്ങളുടേയും കസ്റ്റംസ് തീരുവ ഇന്ത്യ 200 ശതമാനമാക്കി ഉയര്‍ത്തുകയും ചെയ്തു. വ്യാപാരരംഗത്ത് പാക്കിസ്ഥാന് തിരിച്ചടിയാകുന്ന തീരുമാനമായിരുന്നു ഇത്.


Ramesh Pisharody's Ganagandharvan movie shoot started - Malayalam Filmibeat\nപിഷാരടിയുടെ ബ്രില്ല്യന്‍സിന് തിരിതെളിച്ച് മമ്മൂട്ടി! മെഗാസ്റ്റാറിന്റെ ഗാനഗന്ധര്‍വ്വന് തുടക്കം\n| Published: Saturday, June 1, 2019, 11:54 [IST]\nകരിയറിലെ ആദ്യ നൂറ് കോടി ചിത്രവുമായി മലയാളത്തിന്റെ മെഗാസ്റ്റാര് തിളങ്ങി നില്‍ക്കുകയാണ്. ഈ വര്‍ഷം മമ്മൂട്ടിയുടേതായി റിലീസിനെത്തിയ സിനിമകളെല്ലാം പ്രതീക്ഷിച്ചതിനും അപ്പുറം വിജയം സ്വന്തമാക്കിയിരുന്നു. ഈദിന് മുന്നോടിയായി വീണ്ടുമൊരു ചിത്രം കൂടി റിലീസിനൊരുങ്ങുകയാണ്. ഇതൊന്നുമല്ലാതെ ചിത്രീകരണം അതിവേഗം പുരോഗമിച്ച് കൊണ്ടിരിക്കുന്നത് മാമാങ്കമാണ്. ബ്രഹ്മാണ്ഡ ചിത്രമായി ഒരുക്കുന്ന മാമാങ്കത്തിന് പിന്നാലെ മറ്റൊരു മമ്മൂട്ടി ചിത്രത്തിന് കൂടി തിരിതെളിഞ്ഞു.\nനടനും മിമിക്രി താരവുമായ രമേഷ് പിഷാരടി സംവിധാനം ചെയ്യുന്ന അടുത്ത ചിത്രത്തില് നായകനായിട്ടെത്തുന്നത് മമ്മൂട്ടിയാണ്. സിനിമയുടെ പ്രഖ്യാപനം മുതല് മമ്മൂട്ടി ആരാധകരും മലയാള സിനിമാപ്രേമികളും പ്രതീക്ഷയോടെ കാത്തിരിക്കുന്ന ചിത്രത്തിന് തുടക്കമായിരിക്കുകയാണ്. സിനിമയുടെ പൂജ ചടങ്ങുകള് കൊച്ചിയില് വെച്ച് നടന്നിരിക്കുകയാണ്.\nപഞ്ചവര്‍ണതത്തയിലൂടെ സംവിധായകനായി അരങ്ങേറ്റം നടത്തിയ രമേഷ് പിഷാരടി വീണ്ടും സംവിധായകനാവുകയാണ്. തന്റെ രണ്ടാമത്തെ സിനിമ മെഗാസ്റ്റാറിനൊപ്പമായിരിക്കുമെന്ന് പ്രഖ്യാപിച്ച താരം പിന്നീട് സിനിമയെ കുറിച്ചുള്ള ഓരോ വിശേഷങ്ങളും ആരാധകര്‍ക്കായി പങ്കുവെച്ചു. മമ്മൂട്ടി ഏറ്റെടുത്തിരുന്ന സിനിമകളുടെ തിരക്കുകളെല്ലാം കഴിഞ്ഞിട്ടേ ഗാനഗന്ധര്‍വ്വന് ആരംഭിക്കുകയുള്ളുവെന്ന് അണിയറ പ്രവര്‍ത്തകര് വ്യക്തമാക്കിയിരുന്നു. ഇപ്പോഴിതാ സിനിമയ്ക്ക്്തുടക്കമായി എന്ന വാര്‍ത്തകളാണ് എത്തിയിരിക്കുന്നത്.\nഗാനഗന്ധര്‍വ്വന്റെ പൂജ ചടങ്ങുകള് ഗംഭീരമായി നടന്നിരിക്കുകയാണ്. തിരിതെളിച്ച് മമ്മൂട്ടി ഉദ്ഘാടനം നിര്‍വഹിച്ചു. മമ്മൂട്ടിയ്‌ക്കൊപ്പം നടന് മുകേഷ്, , രമേഷ് പിഷാരടി, ആന്റോ ജോസഫ്, സംഗീത സംവിധായകന് ദീപക് ദേവ് എന്നിവര് ചടങ്ങില് പങ്കെടുത്തു. ഗാനഗന്ധര്‍വന്റെ ചിത്രീകരണം മേയ് മാസം ആരംഭിക്കുമെന്ന് പറഞ്ഞിരുന്നെങ്കിലും ജൂണ് ഒന്നിന് തന്നെ ആരംഭിച്ചു, ഹാസ്യത്തിന് പ്രധാന്യം നല്‍കി ഒരുക്കുന്ന ചിത്രത്തിന് രമേഷ് പിഷാരടിയും ഹരി പി നായരും ചേര്‍ന്നാണ് തിരക്കഥ ഒരുക്കുന്നത്.\nചിത്രത്തില് നിന്നും പുറത്ത് വന്ന വേറിട്ട ലുക്കിലുള്ള മമ്മൂട്ടിയുടെ ഫോട്ടോയും ടീസറും തരംഗമായിരുന്നു. മമ്മൂട്ടിയുടെ വ്യത്യസ്ത കഥാപാത്രങ്ങള് കണ്ട് വളരുന്ന കുട്ടിയെ കാണിച്ച് കൊണ്ടായിരുന്നു ടീസറെത്തിയത്. ചിത്രീകരണം ആരംഭിച്ചതോടെ സിനിമയെ കുറിച്ചുള്ള കൂടുതല് വിവരങ്ങള് പുറത്ത് വരുമെന്നാണ് പ്രതീക്ഷിക്കുന്നത്. ചിത്രത്തില് ഒരു സ്റ്റേജ് ഷോ ഗായകനായിട്ടാണ് മമ്മൂട്ടി അഭിനയിക്കുന്നത്. മമ്മൂട്ടിയുടെ കരിയറിലെ ഏറ്റവും വ്യത്യസ്തമായൊരു കഥാപാത്രമായിരിക്കും ഇതെന്ന കാര്യത്തില് സംശയമില്ല. ഇത്തവണത്തെ ഓണത്തിന് മുന്നോടിയായി ഗാനഗന്ധര്‍വ്വന് തിയറ്ററുകളിലേക്ക് എത്തിക്കാനുള്ള ശ്രമാണെന്നാണ് സൂചന.\n'കഥപാത്ര വൈവിധ്യങ്ങളിലൂടെ മൂന്നര പതിറ്റാണ്ടുകളില് അധികമായി ഇന്ത്യന് സിനിമയുടെ അത്ഭുതം. മലയാളികളുടെ അഭിമാനം. എന്നെയും നിങ്ങളെയും ഒരുപോലെ വിസ്മയിപ്പിച്ച പത്മശ്രീ ഭരത് മമ്മൂട്ടി. നമ്മുടെ സ്വന്തം മമ്മൂക്കയുമായി ഒത്തുചേര്‍ന്നൊരു സിനിമ. ഗാനമേള വേദികളില് അടിപൊളി പാട്ട് പാടുന്ന കലാസധന് ഉല്ലാസായി മമ്മൂക്ക വേഷമിടുമ്പോള് ആ ചെറിയ ജീവിതത്തിലെ രസങ്ങളും നീരസങ്ങളും 2019 ല് നിങ്ങളുടെ മുന്നിലെത്തുന്നു. സ്‌നേഹത്തോടെ കൂട്ടുകാര് അയാളെ വിളിക്കുന്നു ഗാനഗന്ധര്‍വ്വന്' എന്നുമാണ് സിനിമയെ കുറിച്ച് പിഷാരടി പറഞ്ഞിരിക്കുന്നത്.\nഗാനമേള ഗായകനായി മമ്മൂട്ടി | FilmiBeat Malayalam\nപേരന്‍പ്, യാത്ര, മധുരരാജ എന്നീ ചിത്രങ്ങള്‍ക്ക് ശേഷം ഖാലിദ് റഹ്മാന് സംവിധാനം ചെയ്യുന്ന ഉണ്ട എന്ന മമ്മൂട്ടിച്ചിത്രം റിലീസിനൊരുങ്ങുകയാണ്. ഈ വര്‍ഷത്തെ ഈദിന് മുന്നോടിയായി ജൂണ് ആറിനാണ് ഉണ്ടയുടെ റിലീസ്. മമ്മൂട്ടി പോലീസ് ഓഫീസറുടെ വേഷത്തിലെത്തുന്ന സിനിമയാണെന്നുള്ള പ്രത്യേകയും ഉണ്ടയ്ക്കുണ്ട്. ചിത്രത്തിലൂടെ റിയലിസ്റ്റിക്കായ ഒരു പോലീസുകാരനെ കാണാന് കഴിയുമെന്നാണ് പ്രതീക്ഷിക്കുന്നത്. ബിഗ് ബജറ്റ് ചിത്രം മാമാങ്കമാണ് ചിത്രീകരണം പുരോഗമിച്ച് കൊണ്ടിരിക്കുന്ന മമ്മൂട്ടിയുടെ സിനിമ.\nRamesh Pisharody's Ganagandharvan movie shoot started


പിറവത്ത് ജേക്കബിന്റെ മകന് മത്സരിക്കും? | TM Jacob, Piravom, UDF, Congress, Election, ടിഎം ജേക്കബ്, പിറവം, തിരഞ്ഞെടുപ്പ്, യുഡിഎഫ്, കോണ്‍ഗ്രസ് - Malayalam Oneindia\nപിറവത്ത് ജേക്കബിന്റെ മകന് മത്സരിക്കും?\nPublished: November 1 2011, 10:30 [IST]\nതിരുവനന്തപുരം: മന്ത്രി ടിഎം. ജേക്കബിന്റെ മരണംമൂലം ഒഴിവുവന്ന പിറവം മണ്ഡലത്തില് നടക്കാനിരിയ്ക്കുന്ന ഉപതിരഞ്ഞെടുപ്പില് ജേക്കബിന്റെ മകന് അനൂപിനെ പരിഗണിച്ചേക്കുമെന്ന് സൂചന. അതേസമയം ഭാര്യ ഡെയ്‌സിയുടെ പേരും പറഞ്ഞുകേള്‍ക്കുന്നു. വരുംദിനങ്ങളില് രാഷ്ട്രീയകേരളത്തിന്റെ ശ്രദ്ധാകേന്ദ്രമായി പിറവം മാറുമെന്ന് ഉറപ്പായ സാഹചര്യത്തിലാണ് ഇത് സംബന്ധിച്ചുള്ള ചര്‍ച്ചകള് തുടങ്ങിയിരിക്കുന്നത്.\nപിറവത്തെ തിരഞ്ഞെടുപ്പു ഫലം സംസ്ഥാന രാഷ്ട്രീയത്തില് നിര്‍ണായക ചലനങ്ങള് സൃഷ്ടിച്ചേക്കും. കേരള കോണ്‍ഗ്രസി(ജേക്കബ്)നാണ് ഇപ്പോള് മണ്ഡലം. യു.ഡി.എഫ്. ഈ നിലപാടില് തന്നെ തുടരുകയാണെങ്കില് ജേക്കബ് വിഭാഗത്തില് നിന്നു തന്നെയായിരിക്കും ഇവിടെ സ്ഥാനാര്‍ഥി. അങ്ങനെ വന്നാല് പരിഗണിക്കാനായി പുതിയ സാധ്യതകളൊന്നും ണ്ടാവില്ലെന്നാണ് പാര്‍ട്ടി വൃത്തങ്ങള് നല്‍കുന്ന സൂചന.\nയൂത്ത് ഫ്രണ്ടിന്റെ പ്രസിഡന്റും ജേക്കബിന്റെ മകനുമായ അനൂപ് ജേക്കബിനായിരിക്കും നറുക്കു വിഴാന് സാധ്യത. മുതിര്‍ന്ന നേതാവാണെങ്കില് പാര്‍ട്ടി ചെയര്‍മാന് ജോണി നെല്ലൂരുണ്ട്. ജേക്കബിന്റെ മരണം സൃഷ്ടിച്ച സഹതാപം വോട്ടാക്കി മാറ്റാന് അദ്ദേഹവുമായി ഏറ്റവും അടുത്ത് ബന്ധമുള്ള ഒരാള് വരുന്നതായിരിക്കും നല്ലതെന്ന് കോണ്‍ഗ്രസിനുള്ളില് അഭിപ്രായമുണ്ട്. ഭൂരിപക്ഷം നേരിയതായതിനാല് ഇക്കാര്യത്തിലൊരു റിസ്‌ക്കെടുക്കാന് യുഡിഎഫും തയ്യാറാവില്ല.\nപരിചയക്കുറവാണ് അനൂപ് ജേക്കബിനുള്ള ഏക പോരായ്മ. ആ സാഹചര്യത്തില് ജേക്കബിന്റെ ഭാര്യ ഡെയ്‌സിയെ പരിഗണിക്കണമെന്ന അഭിപ്രായമുള്ളവരും മുന്നണിയിലുണ്ട്. എന്നാല് ഇവരിലാരു ജയിച്ചുവന്നാലും മന്ത്രിസഭയില് സ്ഥാനം കിട്ടുമോയെന്ന കാര്യത്തില് ജേക്കബ് വിഭാഗത്തിന ആശങ്കയുണ്ട്.\nപോയകാലത്ത് ജേക്കബിന്റെ പ്രഭാവം നിറഞ്ഞുനിന്നിരുന്ന പിറവം മണ്ഡലത്തിന് ഇപ്പോഴുണ്ടായിട്ടുള്ള മാറ്റമാണ് മുന്നണിയെ വലയ്ക്കുന്നത്. പഴയ പിറവമല്ല ഇപ്പോഴത്തേത്. മണ്ഡലത്തിന് ആകെ മാറ്റമുണ്ടായിട്ടുണ്ട്. ടിഎം ജേക്കബ് തന്നെ 2006ലെ തെരഞ്ഞെടുപ്പില് പരാജയപ്പെടുകയും കഴിഞ്ഞ തിരഞ്ഞെടുപ്പില് 157 വോട്ടിന്റെ നേരിയ ഭൂരിപക്ഷത്തിന് ജയിക്കുകയുമായിരുന്നു. അതുകൊണ്ടു തന്നെ വിജയസാധ്യതയുള്ള ഒരു സ്ഥാനാര്‍ഥിയേയാവും യുഡിഎഫ് തേടുന്നത്.\ntm jacob piravom udf congress election ടിഎം ജേക്കബ് പിറവം തിരഞ്ഞെടുപ്പ് യുഡിഎഫ് കോണ്‍ഗ്രസ്\nMinister T M Jacob’s death has left the Kerala government withamajority of three in the Assembly — 71 to 68 — making it imperative for the UDF not only to win the by-election six months on, but also to keep all its constituents happy.


ആദ്യ ചിത്രത്തിലെ നിറമുള്ള ഓർമകൾ; ഈ ചിത്രത്തിലെ കൊച്ചു പയ്യൻ മലയാളത്തിന്റെ മെഗാ സ്റ്റാർ| Mammootty Shares screen grab from his first ever appearance on celluloid – News18 Malayalam\nആദ്യ ചിത്രത്തിലെ നിറമുള്ള ഓർമകൾ; ഈ ചിത്രത്തിലെ കൊച്ചു പയ്യൻ മലയാളത്തിന്റെ മെഗാ സ്റ്റാർ\nതന്റെ ആദ്യ ചിത്രത്തിലെ രംഗം ഇപ്പോൾ സോഷ്യൽമീഡിയയിലൂടെ പങ്കുവെച്ചിരിക്കുകയാണ് മമ്മൂട്ടി.\nമലയാള സിനിമയുടെ നിത്യ യൗവ്വനമാണ് മെഗാസ്റ്റാർ മമ്മൂട്ടി. മൂന്നു പതിറ്റാണ്ടുകളിലേറെയായി മലയാള സിനിമയുടെ അഭിമാന താരം. മമ്മൂട്ടി അഭിനയിച്ച സിനിമകൾ ഏതൊക്കെയെന്ന് മലയാളികൾക്ക് കണ്ണുംപൂട്ടി പറയാൻ സാധിക്കും. എന്നാൽ അദ്ദേഹത്തിന‍്റെ ആദ്യ സിനിമ ഏതാണെന്ന് പലർക്കും അറിയില്ല.\nതന്റെ ആദ്യ ചിത്രത്തിലെ രംഗം ഇപ്പോൾ സോഷ്യൽമീഡിയയിലൂടെ പങ്കുവെച്ചിരിക്കുകയാണ് മമ്മൂട്ടി. ബ്ലാക്ക് ആന്റ് വൈറ്റ് ചിത്രത്തിലെ രംഗം കളർ ചെയ്തതാണ് പുതിയ ചിത്രം. ചിത്രം കളർ ചെയ്ത് കൂടുതൽ സുന്ദരമാക്കിയ ആൾക്ക് ഒരുപാട് നന്ദിയെന്നും മലയാളത്തിന്റെ മെഗാസ്റ്റാർ പറയുന്നു.\n1971 ൽ പുറത്തിറങ്ങിയ അനുഭവങ്ങൾ പാളിച്ചകൾ എന്ന ചിത്രത്തിലെ രംഗമാണിത്. സത്യൻ, പ്രേം നസീർ, ഷീല തുടങ്ങി ആ കാലത്തെ സൂപ്പർതാരങ്ങളെല്ലാം പ്രധാന വേഷത്തിൽ എത്തിയ ചിത്രത്തിൽ മമ്മൂട്ടിയും ചെറിയ റോളിൽ അഭിനയിച്ചിരുന്നു.\nതന്റെ ആദ്യ ചിത്രത്തിലെ രംഗങ്ങൾ മനോഹരങ്ങളായ ഓർമകളാണ് വീണ്ടും മനസ്സിലേക്ക് എത്തിച്ചെന്നാണ് മമ്മൂട്ടി സോഷ്യൽമീഡിയയിൽ കുറിച്ചത്. ഒപ്പം സത്യൻ മാഷിനൊപ്പം അഭിനയിക്കാൻ സാധിച്ചതിന്റെ സന്തോഷവും അദ്ദേഹം പങ്കുവെക്കുന്നു. സത്യൻ മാഷിനൊപ്പം സിനിമയിൽ സാന്നിധ്യമാകാൻ സാധിച്ചത് തനിക്ക് ലഭിച്ച അപൂർവ അംഗീകാരമാണെന്ന് മമ്മൂട്ടി പറയുന്നു.\nYou may also like:Cold Case review | കോൾഡ് കേസ്: അതീന്ദ്രിയ സത്യങ്ങളും, ശാസ്ത്രവും, കുറ്റാന്വേഷണവും കൈകോർക്കുമ്പോൾ\nസത്യൻ മാഷിനൊപ്പമുള്ള സുന്ദരമായ ഓർമയും മമ്മൂട്ടി പങ്കുവെച്ചിട്ടുണ്ട്. സത്യൻ മാഷിന്റെ കാല് തൊട്ടു വണങ്ങിയതിനെ കുറിച്ചാണ് മമ്മൂട്ടി വൈകാരികമായി കുറിച്ചത്. ചിത്രീകരണത്തിന്റെ ഇടവേളയിൽ സത്യൻ മാഷ് വിശ്രമിക്കുമ്പോൾ അദ്ദേഹത്തിന്റെ കാല് തൊട്ടു വണങ്ങിയതിന്റെ ഓർമകളെ കുറിച്ചാണ് മമ്മൂട്ടിയുടെ വാക്കുകൾ.\nമമ്മൂട്ടിയുടെ പഴയകാല ചിത്രത്തിന് മലയാള സിനിമയിലെ യുവതാരങ്ങളെല്ലാം പ്രതികരണവുമായി എത്തിയിട്ടുണ്ട്. പൃഥ്വിരാജ്, ടോവിനോ തോമസ് തുടങ്ങിയ താരങ്ങളെല്ലാം ചിത്രത്തിന് കമന്റ് ചെയ്തിട്ടുണ്ട്.\nതകഴിയുടെ അനുഭവങ്ങൾ പാളിച്ചകൾ എന്ന നോവലിനെ ആസ്പദമാക്കി കെ.എസ്. സേതുമാധവനാണ് ഇതേ പേരിൽ 1971 ൽ സംവിധാനം ചെയ്തത്. സത്യൻ, പ്രേം നസീർ, ഷീല എന്നിവർക്ക് പുറമേ, അടൂർ ഭാസി, കെപിഎസി ലളിത തുടങ്ങിയവരും ചിത്രത്തിൽ അഭിനയിച്ചിട്ടുണ്ട്.\nFirst published: June 30, 2021, 14:03 IST


ഒരു സ്മോൾ ഡ്രിങ്കിൽ 🍹 എത്ര മില്ലി സ്പിരിറ്റ് ഉണ്ടാവുമെന്ന് അറിയാമോ ?\nDeepak Raj | 18-11-2020\n( ഈ പോസ്റ്റിൽ പറഞ്ഞ അളവുകൾ ഓസ്‌ട്രേലിയയിൽ സാധാരണ ഉപയോഗിക്കുന്ന കണക്കാനാണ് . ചില രാജ്യങ്ങളിൽ കൂടുതലോ കുറവോ ആകാം . മെഡിക്കൽ റെഫെറൻസ് മായോ , ഹോപ്കിൻസ് പോലെയുള്ള അമേരിക്കൻ ക്ലിനിക്കുകളിൽ നടത്തിയ പഠനത്തിന്റെ ഭാഗമാണ് . മദ്യപാനം പ്രോത്സാഹിപ്പിക്കുകയല്ല ഈ പോസ്റ്റിന്റെ ലക്‌ഷ്യം . മദ്യപിക്കുക മദ്യപിക്കാതിരിക്കുക വ്യക്തിപരമായ കാര്യമാണ് . മദ്യം നിരോധിച്ച രാജ്യങ്ങളിൽ നിയമം അനുസരിക്കുക )\nഈ പോസ്റ്റ് ചില സംശയങ്ങളുടെ മറുപടി കൂടിയാണ് . ഞാൻ ഡിസ്റ്റിലർക്ക് ലിവർ സിറോസിസ് വരുന്നതിനെപ്പറ്റി പറഞ്ഞിരുന്നു . അതും ഇതിന്റ ഭാഗമാണ് .\nസാധാരണ ഓസ്‌ട്രേലിയയിൽ ഒരു ഡ്രിങ്ക് എന്നത് 40% abv ആൽക്കഹോൾ 30 ml . എന്ന് വെച്ചാൽ നിങ്ങൾ കഴിച്ച ഒരു ഡ്രിങ്ക് ഏകദേശം 12 മിൽ സ്പിരിറ്റ് ആണ് ( 100% abv - ഇതിലെ കണക്ക് approx . ) മായോ ക്ലിനിക്കിന്റെ അഭിപ്രായത്തിൽ ഈ അളവ് മിതവും നിങ്ങൾക്ക് ഹൃദ്രോഗം വരാനുള്ള സാധ്യതക്കുറവും സ്‌ട്രോക് ഉണ്ടാക്കാനുള്ള സാധ്യതക്കുറവും സൃഷ്ടിക്കുന്നു . എന്നുമാത്രമല്ല ബിപി വേരിയേഷൻ , ഡയബെറ്റിസ് വരാതിരിക്കാനും ( എക്സ്റ്റെൻഡ് ആക്കാൻ ) നല്ലതാണ് . പക്ഷെ മദ്യത്തെ മരുന്നായി കാണാൻ കഴിയില്ലാ . മദ്യം ശരീരത്തിൽ വരുത്തുന്ന മറ്റനവധി പ്രശ്നങ്ങൾ ഉണ്ട് .\nഹോപ്കിൻസ് നടത്തിയ പഠനങ്ങളിൽ ഈ അളവ് മദ്യം കുടിക്കുന്ന ആൾക്ക് മദ്യാസക്തി , മദ്യത്തിന് അടിമ ആവുന്ന അവസ്ഥ , ഫാറ്റി ലിവർ ഉണ്ടാവാനുള്ള സാധ്യത കേവലം രണ്ടു ശതമാനം ആവാൻ സാധ്യതയുണ്ട് . ഈ ഫാറ്റി ലിവർ പിന്നീട് സിറോസിസിലേക്ക് നയിക്കും . എന്നാൽ അനാരോഗ്യമായ ജീവിത രീതി , കാര്ബോനേറ്റഡ് ഡ്രിങ്ക്സ് , കൊഴുപ്പുള്ള ഭക്ഷണം , ജങ്ക് ഫുഡ്സ് ഇവ കഴിച്ചാൽ ഫാറ്റി ലിവർ വരാൻ ഇതിന്റ അഞ്ചു മുതൽ പത്തു ശതമാനം ചാൻസ് ഉണ്ട് . സ്വാഭാവികമായും ആ ജീവിത രീതിയോട് കൂടെ മദ്യവും കൂടി ആവുമ്പോൾ സാധ്യത വർധിപ്പിക്കും .\nഈ പഠനങ്ങൾ ഒക്കെ ആരോഗ്യമുള്ള സമീകൃതാഹാരം കഴിക്കുന്ന വ്യായാമം ചെയ്യുന്ന ആൾക്കാരിൽ ആണെന്ന് മറക്കരുത് .\nഇത് കൂടാതെ ഒന്നുകൂടി ഓർക്കണം .\nമദ്യം എല്ലാം ഒന്നല്ല വോഡ്ക പോലെ ക്ളീൻ സ്പിരിറ്റ് പോലെയല്ല വിസ്കി പോലെയുള്ള ഫുൾ ബോഡി ഡാർക്ക് സ്പിരിറ്റ് കഴിച്ചാൽ ഉള്ള ആരോഗ്യ പ്രശ്നങ്ങൾ . ഡാർക്ക് സ്പിരിറ്റ് കൂടുതൽ കോൺജോണേഴ്‌സ് ഉള്ളത് കൊണ്ട് മുഖം ചീർക്കാൻ ( കുടിച്ചു പഴുക്കുന്നു എന്ന പ്രയോഗം ) കാരണം ആവുന്നു . വിസ്കിക്കൊക്കെ രുചി കൊടുക്കാൻ ചില എസ്ടെര്സ് , ചില വിസ്കി ഉണ്ടാക്കുമ്പോൾ തന്നെയുള്ള മാറ്റാത്ത എലെമെന്റ്സ് ഉണ്ട് . അതു ശരീരത്തിൽ അത്ര നല്ല പ്രവർത്തനം നടത്തണം എന്നില്ല .\nവോഡ്ക ഉണ്ടാക്കുമ്പോൾ ഈതൈൽ ആൽക്കഹോൾ അല്ലാതേ വെളളം മാത്രമെ കാണൂ . അതുകൊണ്ടു " സ്പിരിറ്റ് " കൊണ്ട് ഉണ്ടാക്കാവുന്ന ദോഷമേ ശരീരത്തിൽ ഉണ്ടാവൂ . ബാക്കി ഏത് ഡാർക്ക് വൈൻ , ഡാർക്ക് സ്പിരിറ്റ് കഴിച്ചാലും ഈ കൊഞ്ചിനെർസ് പ്രായത്തിന്റെ കോശങ്ങളിൽ ഉണ്ടാക്കുന്ന പ്രവർത്തനത്തെ ത്വരിതപ്പെടുത്തുന്നു. കൺ പോളകൾ ചേർക്കുന്നതും ഇരട്ടത്താടി ( ഡബിൾ ചിൻ ) ഉണ്ടാക്കുന്നതും ഒക്കെ ഇതിന്റ ഭാഗം തന്നെ .\nഎന്നാൽ ഫിൽട്ടറെഡ് വിസ്‌കി , ട്രിപ്പിൾഡ് ഡിസ്റ്റിൽഡ് വിസ്കി എന്നിവയ്ക്ക് മറ്റുള്ള വിസ്കിയെക്കാൾ മേൽപ്പറഞ്ഞ ദോഷം കുറവാകും എന്ന് മാത്രം . എന്നാൽ യഥാർത്ഥ വിസ്കി ആസ്വാദകർക്ക് അതു അത്ര ആസ്വദിക്കാൻ കഴിയില്ലാ . ട്രിപ്പിൾഡ് , ഫിൽറ്റഡ് ഒക്കെ ആവുമ്പോൾ വിസ്‌കിക്ക് ആ രുചി നൽകുന്ന ഘടകങ്ങളെ മാറ്റുകയാണ് ചെയ്യുന്നത് ( കൊഴുപ്പില്ലാത്ത ടോൺഡ് മിൽക്ക് പോലെ ) . വീറ്റ് അലർജി ഇല്ലാത്ത ഒരാൾക്ക് വിസ്കിയും ബ്രാണ്ടിയും തമ്മിൽ ആരോഗ്യപ്രശ്നത്തിൽ വലിയ ഗുണ - ദോഷ വ്യത്യാസങ്ങൾ ഒന്നും വരാനില്ല . രണ്ടിലും രണ്ടു തരത്തിൽ ഉള്ള കൊഞ്ചിനെർസ് ആണെങ്കിലും ഓക് ഇൻഫയൂഷനിൽ ഏകദേശം ഒരേ എലെമെന്റ്സ് സ്പിരിറ്റിൽ വരും .\nജിന്നിനെക്കുറിച്ചു മുൻപ് പറഞ്ഞതുകൊണ്ട് അവർത്തിക്കണ്ട ആവശ്യം ഇല്ല . വേംവുഡ് ഒക്കെ ചേർത്തുണ്ടാക്കുന്ന അബ്സിന്റും മെഡിക്കൽ ഗുണങ്ങൾ ഉണ്ടെന്നു പറയുന്നുണ്ടെങ്കിലും എടുത്തുപറയത്തക്ക ഒന്നും പഠനം മൂലം തെളിയിച്ചിട്ടില്ല ( അരിഷ്ടങ്ങൾ വാറ്റി ഉണ്ടാക്കുന്ന മദ്യം എങ്ങനെ പ്രവർത്തിക്കുന്നു എന്ന് ആരെങ്കിലും പഠനം നടത്തട്ടെ എന്നാഗ്രഹിക്കുന്നു )\nഅതുകൊണ്ടു മിതമായ ( മോഡറേറ്റ് ) ശീലമുള്ള ആൽക്കഹോൾ ഉപയോഗം ആരോഗ്യമുള്ള ഒരാളിൽ വളരെ സീരിയസ് ആയ ദോഷങ്ങൾ ഉണ്ടാകണമെന്നില്ല . 30 mil എന്നത് 40% abv ആണെന്നതും മറക്കരുത് . കാരണം 96% abv വരെ ലഭ്യമാണ് .\nPhoto Credit : » @cocktailbart\nUS / DB Query : 8 / Total Memory Used : 0.64 MB / This page was generated in 0.0252 seconds.


കണ്ണൂരിൽ നിന്ന് കൂടുതൽ സർവീസുകൾ Kannur Airport\nby Blive News January 21, 2019, 1:07 pm 1.7k Views\nതിരുവനന്തപുരം: കണ്ണൂർ വിമാനത്താവളത്തിൽ നിന്ന് കൂടുതൽ അന്താരാഷ്ട്ര, ആഭ്യന്തര സർവീസ് ആരംഭിക്കുമെന്ന് വിമാനക്കമ്പനികൾ മുഖ്യമന്ത്രി പിണറായി വിജയന് ഉറപ്പുനൽകി.\nകേരളത്തിലെ വിമാനത്താവളങ്ങളിൽ കൂടുതൽ സർവീസുകൾ എർപ്പെടുത്തുന്നതുമായി ബന്ധപ്പെട്ട് വിമാന കമ്പനി സി.ഇ.ഒ മാരുമായി നടത്തിയ യോഗത്തിലാണ് ഉറപ്പുലഭിച്ചത്. കണ്ണൂർ വിമാനത്താവളത്തിൽ നിന്ന് ഗൾഫ് മേഖലയിലേക്ക് മറ്റു വിമാനത്താവളങ്ങളിലേക്കാൾ അമിതനിരക്ക് ഈടാക്കുന്നത് കുറയ്ക്കാൻ എയർ ഇന്ത്യ തയാറാകണമെന്ന് മുഖ്യമന്ത്രി പിണറായി വിജയൻ ആവശ്യപ്പെട്ടു.\nപുതുതായി ആരംഭിച്ച കണ്ണൂർ അന്താരാഷ്ട്ര വിമാനത്താവളത്തിൽ നിന്ന് ഗൾഫ് രാജ്യങ്ങളായ ദുബായ്, ഷാർജ, അബുദാബി, മസ്‌ക്കറ്റ്, ദോഹ, ബഹ്‌റൈൻ, റിയാദ്, കുവൈത്ത്, ജിദ്ദ തുടങ്ങിയ മേഖലകളിലേക്ക് കൂടുതൽ സർവീസുകൾ ആവശ്യമാണ്. കൂടാതെ, സൗത്ത് ഈസ്റ്റ് ഏഷ്യൻ രാജ്യങ്ങളായ സിംഗപൂർ, മലേഷ്യ എന്നിവിടങ്ങളിലേക്ക് വർധിച്ച ആവശ്യമുണ്ട്. നിലവിൽ എയർ ഇന്ത്യാ എക്‌സ്പ്രസാണ് നാലു അന്താരാഷ്ട്ര സർവീസുകൾ കണ്ണൂരിൽ നിന്ന് നടത്തുന്നത്.\nകണ്ണൂരിൽ നിന്ന് വിദേശ വിമനക്കമ്പനികൾക്ക് സർവീസിനുള്ള അനുമതി നൽകിയിട്ടില്ല. സിവിൽ ഏവിയേഷൻ മന്ത്രാലയം ഇക്കാര്യത്തിൽ തീരുമാനം പുനഃപരിശോധിക്കണം. കണ്ണൂർ വിമാനത്താവളത്തിന്റെ വികസനത്തിന് ഇതാവശ്യമാണ്. കണ്ണൂരിൽ നിന്നുള്ള വിമാനങ്ങൾക്കുള്ള ഏവിയേഷൻ ടർബൈൻ ഫ്യൂവലിനുള്ള നികുതി നേരത്തെതന്നെ ഒരു ശതമാനമായി കുറച്ചിരുന്നു.\nഉദ്ഘാടനം ചെയ്തശേഷമുള്ള ആദ്യമാസത്തെ കണക്കുകൾ പരിശോധിച്ചാൽ അന്താരാഷ്ട്ര, ആഭ്യന്തര യാത്രക്കാരുടെ എണ്ണം ഏതാണ്ട് ഒരുപോലെയാണ്. രാജ്യത്തെ മറ്റു പ്രമുഖ നഗരങ്ങളുമായും കണ്ണൂരിൽ നിന്നുള്ള വ്യോമബന്ധം ശക്തിപ്പെടുത്തേണ്ടതുണ്ട്. ഡെൽഹിയിലേക്കും തിരുവനന്തപുരത്തേക്കുമുള്ള സർവീസുകൾ ഇതിൽ പ്രധാനമാണ്. മറ്റു വിമാനത്താവളങ്ങളിലും കൂടുതൽ സർവീസുകൾ ആവശ്യമാണ്.\nശബരിമല വിമാനത്താവളത്തിനുള്ള സാധ്യതാപഠന റിപ്പോർട്ട് സർക്കാർ പരിഗണനയിലാണ്. കാസർകോട്ടെ ബേക്കൽ, ഇടുക്കി, വയനാട് എന്നിവിടങ്ങളിൽ എയർസ്ട്രിപ്പ് ആരംഭിക്കുന്നതും സർക്കാർ പരിഗണനയിലാണെന്ന് അദ്ദേഹം അറിയിച്ചു.\nഎയർ ഇന്ത്യയുടെ കണ്ണൂരിൽ നിന്നുള്ള അമിത നിരക്കുകൾ കുറയ്ക്കാൻ നിർദേശം നൽകിയതായി എയർ ഇന്ത്യ സി.എം.ഡി പി.എസ്. ഖരോള മുഖ്യമന്ത്രിയെ അറിയിച്ചു. വടക്കേ ഇന്ത്യയിലെ പ്രമുഖ വിമാനത്താവളങ്ങളിലേക്ക് കൂടുതൽ ആഭ്യന്തര സർവീസുകൾ വേനൽക്കാല ഷെഡ്യൂളിൽ ആരംഭിക്കുമെന്നും അദ്ദേഹം അറിയിച്ചു.\nഎയർ ഇന്ത്യാ എക്‌സ്പ്രസ് കണ്ണൂരിൽ നിന്ന് മൂന്നു രാജ്യങ്ങളിലേക്ക് കൂടി മാർച്ചോടെ സർവീസ് ആരംഭിക്കുമെന്ന് സി.ഇ.ഒ കെ. ശ്യാംസുന്ദർ യോഗത്തിൽ അറിയിച്ചു. ബഹ്‌റൈൻ, കുവൈത്ത്, മസ്‌ക്കറ്റ് എന്നിവിടങ്ങളിലേക്കാണ് പുതിയ സർവീസുകൾ. നിലവിൽ ഷാർജ, അബുദാബി, റിയാദ്, ദോഹ എന്നിവിടങ്ങളിലേക്ക് എയർ ഇന്ത്യാ എക്‌സ്പ്രസ് സർവീസ് നടത്തുന്നുണ്ട്. തിരുവനന്തപുരം- കണ്ണൂർ സർവീസിനുള്ള സാധ്യത പരിശോധിക്കുമെന്നും അദ്ദേഹം പറഞ്ഞു.\nഇൻഡിഗോ എയർലൈൻസ് കണ്ണൂരിൽ നിന്ന് ബംഗളൂരു, ഹൈദരാബാദ്, ചെന്നൈ, ഹൂബ്‌ളി, ഗോവ എന്നിവിടങ്ങളിലേക്ക് ജനുവരി 25ന് സർവീസ് ആരംഭിക്കുമെന്ന് കമ്പനി പ്രതിനിധികൾ അറിയിച്ചു. കണ്ണൂരിൽ നിന്ന് തിരുവനന്തപുരത്തേക്കുള്ള സർവീസ് മാർച്ച് അവസാനം ആരംഭിക്കും. ദോഹ, കുവൈത്ത് എന്നിവിടങ്ങളിലേക്ക് മാർച്ചിലും രണ്ടു മാസങ്ങൾക്കുള്ളിൽ ജിദ്ദ, ദമ്മാം എന്നിവിടങ്ങളിലേക്കും സർവീസ് ആരംഭിക്കുന്നത് പരിഗണനയിലുണ്ട്.\nകണ്ണൂരിൽനിന്ന് ബംഗളൂരു, ഹൈദരാബാദ്, മുംബൈ എന്നിവിടങ്ങളിലേക്കും മസ്‌ക്കറ്റിലേക്കും സർവീസ് ആരംഭിക്കുമെന്ന് ഗോ എയർ അധികൃതർ അറിയിച്ചു. സ്‌പൈസ് ജെറ്റ് അധികൃതർ കണ്ണൂരിൽനിന്ന് ബംഗളൂരു, ചെന്നൈ എന്നിവിടങ്ങളിലേക്ക് സർവീസ് ആരംഭിക്കുമെന്നും അറിയിച്ചു.\nകൂടുതൽ സർവീസുകൾ ആരംഭിക്കുന്നതിനുള്ള സാധ്യതകൾ പരിശോധിക്കുമെന്ന് വിദേശ വിമാനക്കമ്പനികളുടെ പ്രതിനിധികളും അറിയിച്ചു.\nപത്ത് ആഭ്യന്തര കമ്പനികളുടെയും 12 അന്താരാഷ്ട്ര കമ്പനികളുടേയും പ്രതിനിധികളാണ് യോഗത്തിൽ പങ്കെടുത്ത് അഭിപ്രായങ്ങൾ അറിയിച്ചത്.\nസംസ്ഥാനത്ത് നിന്നുള്ള വിമാനസർവീസുകൾ വർധിപ്പിക്കുന്നതിന് സംസ്ഥാന സർക്കാർ മികച്ച ഇടപെടലാണ് നടത്തുന്നതെന്ന് കേന്ദ്ര സിവിൽ ഏവിയേഷൻ സെക്രട്ടറി ആർ.എൻ. ചൗബേ അറിയിച്ചു. കേന്ദ്ര സിവിൽ ഏവിയേഷൻ ജോയിൻറ് സെക്രട്ടറി ഉഷാ പാഡി, ചീഫ് സെക്രട്ടറി ടോം ജോസ്, ഗതാഗത-വ്യോമയാന പ്രിൻസിപ്പൽ സെക്രട്ടറി കെ.ആർ. ജ്യോതിലാൽ, കണ്ണൂർ വിമാനത്താവള എം.ഡി വി. തുളസീദാസ്, എയർപോർട്ട്‌സ് അതോറിറ്റി ഓഫ് ഇന്ത്യ ഡയറക്ടർ എസ്. ശ്രീകുമാർ, മറ്റു വിമാനത്താവള പ്രതിനിധികൾ തുടങ്ങിയവർ സംബന്ധിച്ചു.\nPrevious article സർവതല സ്പർശിയായ വികസനമാണ് നവകേരളത്തിന് വേണ്ടത്: മുഖ്യമന്ത്രി\nNext article ആറ്റുകാൽ പൊങ്കാലയ്ക്ക് സമ്പൂർണ പ്ലാസ്റ്റിക് നിരോധനം


കാടുകയറി ജാൽസൂർ പാത | Mulleriya\nകാടുകയറി ജാൽസൂർ പാത\nമുള്ളേരിയ: നടപ്പാതയും അപകട മുന്നറിയിപ്പും സുരക്ഷാ സംവിധാനവും കാടുമൂടി കിടക്കുകയാണ് ചെർക്കള ജാൽസൂർ സംസ്ഥാനപാതയിൽ. ഓടകളില്ലാത്തതിനാൽ പലയിടത്തും മഴവള്ളം റോഡിൽ തന്നെ ഒഴുകുന്നു. എരിഞ്ചേരി, നാർളം, പൂവടുക്ക, ആദൂർ തുടങ്ങിയ പലയിടത്തും നടന്നുപോകാൻ അരികില്ലാത്ത രീതിയിൽ കാട് റോഡിലേക്ക് പടർന്നുകയറിയിട്ടുണ്ട്.\nകർണാടകയിൽനിന്നടക്കം വലിയ ചരക്ക് ലോറികൾ ഈ പാതയിലൂടെ വരുന്നുണ്ട്. രണ്ട് വലിയവാഹനങ്ങൾക്ക് കഷ്ടിച്ച് പോകാൻ പറ്റുന്ന വീതിയേ റോഡിനുള്ളൂ. കാട് റോഡുവരെ എത്തിയതിനാൽ നടന്നുപോകാൻ ഏറെ ബുദ്ധിമുട്ടാണ്. അപകടം ഒഴിവാക്കാനായി പല സംവിധാനങ്ങളും റോഡരികിൽ സ്ഥാപിച്ചിരുന്നു. മുൻപ് പലയിടത്തും ക്ലബ്ബുകളും സ്വയം സഹായസംഘങ്ങളും കാട് വെട്ടിത്തെളിച്ചിരുന്നു. അപകടവളവുകൾ ഒരുപാടുള്ള റോഡിൽ കാടും കയറിയതോടെ യാത്ര ഏറെ ദുഷ്കരമായി.


Cricket is priority for Hardik: Krunal - Malayalam MyKhel\n» ഹര്‍ദിക്കിന്റെ പ്രണയം ക്രിക്കറ്റിനോട്... തിരിച്ചുവരാന് കാരണം ഒന്നു മാത്രം, വെളിപ്പെടുത്തി ക്രുനാല്\nUpdated: Friday, April 19, 2019, 13:39 [IST]\nമുംബൈ: മുന് ക്യാപ്റ്റനും ഇതിഹാസ താരവുമയ കപില് ദേവിനു ശേഷം ഇന്ത്യക്കു ലഭിച്ച ഏറ്റവും മികച്ച ഫാസ്റ്റ് ബൗളറായ ഓള്‍റൗണ്ടറെന്നു വിശേഷിപ്പിക്കപ്പെടുന്ന താരമാണ് ഹര്‍ദിക് പാണ്ഡ്യ. പരിക്കും സസ്‌പെന്‍ഷനുമെല്ലാം ആറു മാസത്തോളം ഹര്‍ദിക്കിനെ ടീമിനു പുറത്താക്കിയെങ്കിലും താരം തളര്‍ന്നില്ല. ശക്തമായ തിരിച്ചുവരവ് നടത്തിയ ഓള്‍റൗണ്ടര് വരാനിരിക്കുന്ന ലോകകപ്പില് ഇന്ത്യയുടെ തുറുപ്പുചീട്ടാവാന് തയ്യാറെടുക്കുകയാണ്.\nഐപിഎല്ലില് മുംബൈ ഇന്ത്യന്‍സിനു വേണ്ട ഉജ്ജ്വല പ്രകടനമാണ് ഹര്‍ദിക് കാഴ്ചവയ്ക്കുന്നത്. ഹര്‍ദിക്കിന് എല്ലായ്‌പ്പോഴും മുന്‍ഗണന ക്രിക്കറ്റ് തന്നെയാണന്ന് സഹോദരനും മുംബൈ ഇന്ത്യയില് സഹതാരവുമായ ക്രുനാല് പാണ്ഡ്യ പറഞ്ഞു.\nപരിക്കും തുടര്‍ന്നു സസ്‌പെന്‍ഷനും കാരണം ആറു മാസത്തോളം ദേശീയ ടീമിനു പുറത്തിരുന്നപ്പോഴും ഹര്‍ദിക് സമയം പാഴാക്കിയില്ലെന്നു ക്രുനാല് വ്യക്തമാക്കി. ഇക്കാലയളവില് സ്വന്തം ഫിറ്റ്‌നസ് മെച്ചപ്പെടുത്താനുള്ള കഠിനാധ്വാനമാണ് അവന് നടത്തിയത്. ഇതു തന്നെയാണ് ടീമില് തിരിച്ചെത്താന് സഹായിച്ചത്.\nഅവന് എല്ലായ്‌പ്പോഴും ക്രിക്കറ്റിനു തന്നെയാണ് മുന്‍തൂക്കം നല്‍കുന്നത്. അക്കാര്യത്തില് ഒരു വിട്ടുവീഴ്ചയ്ക്കും തയ്യാറല്ല. ക്രിക്കറ്റിനു വേണ്ടി കഠിനാധ്വാനം നടത്തിക്കൊണ്ടിരിക്കുകയാണ് ഹര്‍ദിക്കെന്നും ക്രുനാല് അഭിപ്രായപ്പെട്ടു.\nഎല്ലായ്‌പ്പോഴും സ്വന്തം പ്രകടനം മെച്ചപ്പെടുത്താന് ശ്രമിച്ചു കൊണ്ടിരിക്കുന്നയാളാണ് ഹര്‍ദിക്. പ്രകടനം കൂടുതല് നന്നാക്കിയാല് മാത്രമേ സ്ഥിരത നിലനിര്‍ത്താന് കഴിയൂ. ഓരോ വര്‍ഷവും അവന്റെ പ്രകടനം ശ്രദ്ധിച്ചാല് പ്രകടനം കൂടുതല് മെച്ചപ്പെട്ടു വന്നതായി മനസ്സിലാക്കാന് കഴിയും. ആത്മവിശ്വാസമാണ് ഹര്‍ദിക്കിന്റെ ഏറ്റവും വലിയ മുതല്‍ക്കൂട്ടെന്നും ക്രുനാല് വിശദമാക്കി.\nഹര്‍ദിക്കില് നിന്നും പല കാര്യങ്ങളും പഠിക്കാന് താന് ശ്രമിക്കാറുണ്ടെന്നു ക്രുനാല് വെളിപ്പെടുത്തി. എത്ര തന്നെ മോശം ഫോമിലൂടെ കടന്നു പോവുകയാണെങ്കിലും സ്വയം തളരാതെ ആത്മവിശ്വാസത്തോടെ മുന്നേറാന് തന്നെ പഠിപ്പിച്ചത് ഹര്‍ദിക്കാണ്. അവന്റെ ഏറ്റവും വലിയ പോസിറ്റീവും അതു തന്നെയാണെന്ന് ക്രുനാല് പറയുന്നു.\nകരിയറിലെ കന്നി ലോകകപ്പിലാണ് ഹര്‍ദിക് കളിക്കാനൊരുങ്ങുന്നത്. 45 ഏകദിനങ്ങളില് നിന്നും 700ല് അധികം റണ്‍സും 44 വിക്കറ്റുകളും താരം നേടിയിട്ടുണ്ട്.\nസമയം പാഴാക്കാതെ തിരിച്ചുവരും: ഹാര്‍ദ്ദിക് പാണ്ഡ്യ\nRead more about: hardik pandya india cricket team ഹര്‍ദിക് പാണ്ഡ്യ ഇന്ത്യ ക്രുനാല് പാണ്ഡ്യ ക്രിക്കറ്റ് ടീം താരം\nStory first published: Friday, April 19, 2019, 13:35 [IST]


രാജ്യത്ത് 24 മണിക്കൂറിനുള്ളില് 13,586 പേര്‍ക്ക് കോവിഡ് | | Mora News\nരാജ്യത്ത് 24 മണിക്കൂറിനുള്ളില്…\nരാജ്യത്ത് 24 മണിക്കൂറിനുള്ളില് 13,586 പേര്‍ക്ക് കോവിഡ്\nരാജ്യത്ത് ആശങ്ക വര്‍ദ്ധിപ്പിച്ച് കോവിഡ് ബാധിതരുടെ എണ്ണം കുതിച്ചുയരുന്നു. കഴിഞ്ഞ 24 മണിക്കൂറിനുള്ളില് 13,586 പേര്‍ക്ക് കോവിഡ് സ്ഥിരീകരിച്ചു. ഒരു ദിവസത്തിനുള്ളില് കോവിഡ് ബാധിക്കുന്നവരുടെ ഏറ്റവും ഉയര്‍ന്ന കണക്കാണിത്. 336 മരണവും റിപ്പോര്‍ട്ട് ചെയ്തു. 3,80,532 പേര്‍ക്കാണ് ഇതുവരെ രാജ്യത്ത് രോഗം സ്ഥിരീകരിച്ചത്. 1,63,248 പേര് നിലവില് ചികിത്സയിലുണ്ട്. 2,04711 പേര് രോഗമുക്തരായി. 12573 പേര്‍ക്കാണ് ജീവന് നഷ്ടപ്പെട്ടത്.\nകോവിഡ് വ്യാപനം അതിരൂക്ഷമായ മഹാരാഷ്ട്രയില് കഴിഞ്ഞദിവസം 3,725 പേര്‍ക്കാണ് രോഗം സ്ഥിരീകരിച്ചത്. ഒറ്റദിവസത്തെ റെക്കോഡ് വര്‍ദ്ധനയാണിത്. ഇതോടെ സംസ്ഥാനത്ത് ആകെ കോവിഡ് ബാധിതര് 1,20,504 ആയി. സംസ്ഥാനത്ത് ഇതുവരെ മരിച്ചത് 5,751 പേരാണ്. ഇതുവരെ രോഗമുക്തിനേടിയത് 60, 838 പേരാണ്.\nതമിഴ്നാട്ടില് 52,334പേര്‍ക്കാണ് രോഗം സ്ഥിരീകരിച്ചത്. 23,068പേര് നിലവില് ചികിത്സയിലുണ്ട്. 28,641പേര് രോഗമുക്തരായി. 625 പേര് മരിച്ചു. ഡല്‍ഹിയില് 49,979 പേര്‍ക്കാണ് ആകെ രോഗം സ്ഥിരീകരിച്ചത്. 21,341 പേര് രോഗമുക്തരായപ്പോള് 1,969 പേര് മരിച്ചു.\nTags: covid updates india


Sravan Mukesh's facebook video viral! സത്യം പറഞ്ഞാല് ഹീറോസ് ആണ്! ആശുപത്രിയില് നിന്നും മുകേഷിന്‍റെ മകന് ഡോക്ടര് ശ്രാവണ് പറയുന്നത് ഇങ്ങനെ! - Malayalam Filmibeat\nസത്യം പറഞ്ഞാല് ഹീറോസ്! ആശുപത്രിയില് നിന്നും മുകേഷിന്‍റെ മകന് ഡോക്ടര് ശ്രാവണ് പറയുന്നത് ഇങ്ങനെ!\n| Updated: Thursday, March 26, 2020, 11:13 [IST]\nകൊറോണ വൈറസ് ഭീതിയിലാണ് ലോകം. ശക്തമായ പ്രതിരോധ പ്രവര്‍ത്തനങ്ങളാണ് നടത്തുന്നത്. ഇന്ത്യയില് 21 ദിവസത്തേക്ക് ലോക് ഡൗണ് പ്രഖ്യാപിച്ചിരിക്കുകയാണ്. അത്യാവശ്യ ഘട്ടങ്ങളിലല്ലാതെ ജനങ്ങള് പുറത്തിറങ്ങരുതെന്നുള്ള നിര്‍ദേശങ്ങളും ബന്ധപ്പെട്ടവര് നല്‍കിയിട്ടുണ്ട്. സുരക്ഷിതരായി നില്‍ക്കേണ്ടതിനെക്കുറിച്ചും രോഗത്തെ തുരത്തുന്നതിനെക്കുറിച്ചുമൊക്കെ തുറന്നുപറഞ്ഞ് ആരോഗ്യപ്രവര്‍ത്തകര് എത്തുന്നുണ്ട്. സോഷ്യല് മീഡിയയിലൂടെ പങ്കുവെക്കുന്ന പല പോസ്റ്റുകളും നിമിഷനേരം കൊണ്ടാണ് വൈറലായി മാറുന്നത്.\nആരോഗ്യപ്രവര്‍ത്തകര്‍ക്കും സര്‍ക്കാരിനും പിന്തുണ അറിയിച്ച് കൊവിഡ് 19 പ്രതിരോധ പ്രവര്‍ത്തനങ്ങളില് സിനിമാലോകവും അണിനിരന്നിട്ടുണ്ട്. പ്രധാനപ്പെട്ട വിവരങ്ങളുമായി താരങ്ങളും എത്തുന്നുണ്ട്. മുകേഷിന്റേയും സരിതയുടേയും മകനായ ശ്രാവണ് പങ്കുവെച്ച വീഡിയോയാണ് ഇപ്പോള് വൈറലായിക്കൊണ്ടിരിക്കുന്നത്. യുഎഇയില് എമര്‍ജന്‍സി ഫിസിഷ്യനായി ജോലി ചെയ്തുവരികയാണ് ശ്രാവണ്.\nകൊറോണയുടെ രോഗലക്ഷണങ്ങളെക്കുറിച്ചും മുന്‍കരുതലുകളെക്കുറിച്ചുമാണ് ശ്രാവണ് സംസാരിക്കുന്നത്. ഇതിനകം തന്നെ അദ്ദേഹത്തിന്‍റെ വീ‍ഡിയോ ശ്രദ്ധേയമായി മാറിക്കഴിഞ്ഞിട്ടുണ്ട്. തൊണ്ടവേദന, ശ്വാസം എടുക്കാനുള്ള ബുദ്ധിമുട്ട്, പനി എന്നീ ലക്ഷണങ്ങള് കണ്ടാല് മടിച്ച് നില്‍ക്കാതെ ആശുപത്രിയില് കാണിക്കണമെന്ന് ശ്രാവണ് പറയുന്നു.\nഅതുപോലെ പുറത്തു നിന്ന് വന്നവര് ഉറപ്പായും ആരോഗ്യ പ്രവര്‍ത്തകരെ വിവരം ധരിപ്പിക്കണം. നിങ്ങള് സത്യം പറഞ്ഞാല് ഹീറോസ് ആണ്.. വൈറസ് പടര്‍ത്താതിരിക്കാനാണ് നിങ്ങള് ശ്രദ്ധിക്കുന്നതെന്നും ശ്രാവണ് പറയുന്നു. കല്യാണം എന്ന ചിത്രത്തിലൂടെ വെള്ളിത്തിരയില് മുഖം കാണിച്ചിട്ടുണ്ട് ശ്രാവണ്. മകന് നായകനായെത്തിയപ്പോള് അച്ഛന് വേഷത്തില് മുകേഷും ഈ സിനിമയില് അഭിനയിച്ചിരുന്നു. നായികയുടെ അച്ഛനായിട്ടായിരുന്നു മുകേഷ് എത്തിയത്.\nഎനിയ്ക്ക് കിട്ടിയ ഭാഗ്യമാണ് അനുകുട്ടി, രാത്രിയും പകലും കൂടെ നിന്നു, ഹൃദയസ്പർശിയായ കുറിപ്പ്\nമാതാപിതാക്കള്‍ക്ക് പിന്നാലെയായി സിനിമയില് അരങ്ങേറിയ ശ്രാവണിന് ശക്തമായ പിന്തുണയാണ് പ്രേക്ഷകര് നല്‍കിയത്. കുടുംബത്തില് എല്ലാവരും കലാരംഗത്തുള്ളവരായതിനാല് തനിക്കും അഭിനയത്തില് താല്‍പര്യമുണ്ടായിരുന്നുവെന്ന് ശ്രാവണ് പറഞ്ഞിരുന്നു. ബാല്യകാല സുഹൃത്തുക്കള്‍ക്കു പുറമേ ദുല്‍ഖറും ശ്രാവണും ഒരു വര്‍ഷം ഒരുമിച്ച് പഠിച്ചിരുന്നു. സ്‌കൂളില് വരുന്നതും പോകുന്നതുമൊക്കെ കാണാറുണ്ടായിരുന്നുവെന്ന് ഇരുവരും പറഞ്ഞിരുന്നു.\nമഹാമാരി വരുമെന്ന കാര്യം മൈക്കിള് ജാക്‌സനും പ്രവചിച്ചിരുന്നു! ബോഡിഗാര്‍ഡിന്റെ വെളിപ്പെടുത്തല്\nമാതാപിതാക്കളെക്കുറിച്ച് വാചാലനായും ഇടയ്ക്ക് ശ്രാവണ് എത്തിയിരുന്നു. ഇരുവരും അവരുടെ സിനിമകളിലെ പോലെ തന്നെയാണ് ജീവിതത്തിലും എന്നായിരുന്നു താരപുത്രന് പറഞ്ഞത്. മകനെക്കുറിച്ചോര്‍ത്ത് തനിക്ക് പേടിയുണ്ടായിരുന്നുവെന്ന് സരിത പറഞ്ഞിരുന്നു. അവന്റെ പുറകെ താന് പോവാറുണ്ടെന്നും താരം പറഞ്ഞിരുന്നു.\nഇനി മലയാള സിനിമയുടെ അവസ്ഥ എന്തായിരിക്കും? ഹോളിവുഡും തകര്‍ച്ച മുന്നില് കാണുന്നുണ്ടെന്ന് എസ് കുമാര്\nമകന് ഒരു ടെന്‍ഷന് ഇല്ലെന്നും നൂറ് സിനിമയില് അഭിനയിച്ച പോലയാണ് അവന്‍റെ നടപ്പെന്നും അവര് പറഞ്ഞിരുന്നു. സരിത പല സിനിമകളിലും ഇമോഷണല് കഥാപാത്രങ്ങളെയായിരുന്നു അവതരിപ്പിച്ചിരുന്നത്. കൂടുതലും കോമഡി കഥാപാത്രങ്ങളുമായാണ് മുകേഷ് എത്തിയത്. യഥാര്‍ത്ഥ ജീവിതത്തിലും അതേ സ്ഥിതി തന്നെയാണെന്നും ശ്രാവണ് പറഞ്ഞിരുന്നു.\nMORE SHRAVAN MUKESH NEWS\nപ്രണവ്, കാളിദാസ്, അര്‍ജുന് താരപുത്രന്മാരില് കേമനാര്? മലയാളത്തിൽ ഈ വര്‍ഷമെത്തിയത് ഇവരാണ്!!\nബോക്‌സോഫീസിനെ അടക്കിഭരിച്ച് പ്രണവ്, ജയസൂര്യ തൊട്ടുപിന്നില്, കഴിഞ്ഞയാഴ്ചയിലെ കലക്ഷന് റിപ്പോര്‍ട്ട്\nതാരപുത്രന് മുന്നില് ജയസൂര്യയുടെ പോരാട്ടം, നാലാംവാരത്തിലും അജയ്യനായി ആദി, റെക്കോര്‍ഡ് തകരുമോ?\nദുല്‍ഖറിന്റെ കാര്യത്തില് മാത്രമാണ് മമ്മൂട്ടി മൗനം പാലിച്ചത്, താരപുത്രന് പിന്തുണയുമായി മെഗാസ്റ്റാര്\nമലയാള സിനിമയെ കീഴടക്കാന് മറ്റൊരു താരപുത്രനും! ശ്രാവണ് മുകേഷിന്റെ കല്യാണം, ഓഡിയന്‍സ് റിവ്യൂ!!\nമുകേഷിന്റെ മകന്റെ 'കല്യാണം' നാളെ.. പ്രണവിന് പിന്നാലെ മറ്റൊരു താരപുത്രനും നായകനാവുന്നു!\nപ്രണവുമായി അടുത്ത സൗഹൃദം, കല്യാണിയേയും അറിയാം, ഇവരോടൊപ്പം തുടങ്ങുന്നത് ഭാഗ്യമെന്ന് ശ്രാവണ്!\nമുകേഷും സരിതയും ഇത് കണ്ടോ, ശ്രാവണിന്‍റെ കല്യാണം ഇങ്ങനെയാണോ? ഇത് കണ്ട് നോക്കൂ!\nശ്രാവണ് മുകേഷിന് വേണ്ടിയും ദുല്‍ഖര് അത് ചെയ്തു, കാര്യമെന്താണെന്ന് ചോദിക്കുന്നതിന് മുന്‍പ് ഇത് കാണൂ\nRead more about: shravan mukesh ശ്രാവണ് മുകേഷ്\nSravan Mukesh's facebook video viral


ഹിന്ദു, മുസ്ലീം, സിഖ് മതസ്ഥര്‍ക്ക് സൗജന്യ തീര്‍ഥാടനം; ഉത്തരാഖണ്ഡില് വാഗ്ദാനവുമായി കെജ്‌രിവാള് | Arvind Kejriwal promises free pilgrimage scheme in Uttarakhand\nഹിന്ദു, മുസ്ലീം, സിഖ് മതസ്ഥര്‍ക്ക് സൗജന്യ തീര്‍ഥാടനം; ഉത്തരാഖണ്ഡില് വാഗ്ദാനവുമായി കെജ്‌രിവാള്\nNov 21, 2021, 08:25 PM IST\nകെജ്രിവാള് ഹരിദ്വാറില് നടത്തിയ വാര്‍ത്താ സമ്മേളനം| Photo: PTI\nന്യൂഡല്‍ഹി: ഉത്തരാഖണ്ഡില് ആം ആദ്മി പാര്‍ട്ടി അധികാരത്തിലെത്തിയാല് സൗജന്യ തീര്‍ത്ഥാടന പദ്ധതി കൊണ്ടുവരുമെന്ന വാഗ്ദാനവുമായി ഡല്‍ഹി മുഖ്യമന്ത്രി അരവിന്ദ് കെജ്‌രിവാള്. ഹിന്ദുമത വിശ്വാസികള്‍ക്ക് സൗജന്യ അയോധ്യ യാത്രയും മുസ്ലിം മതസ്ഥര്‍ക്ക് സൗജന്യ അജ്മീര് യാത്രയും സിഖ് വിശ്വാസികള്‍ക്ക് സൗജന്യ കര്‍താര്‍പുര് സാഹിബ് യാത്രയുമാണ് കെജ്‌രിവാളിന്റെ വാഗ്ദാനം.\nഹരിദ്വാറില് നടന്ന വാര്‍ത്താ സമ്മേളനത്തിലായിരുന്നു കെജ്‌രിവാള് ജനങ്ങള്‍ക്ക് ഈ വാഗ്ദാനം നല്‍കിയത്. ഡല്‍ഹിയില് മുതിര്‍ന്ന പൗരന്മാര്‍ക്ക് ഹരിദ്വാര്, ഋഷികേശ് ഉള്‍പ്പടെ 12 പുണ്യസ്ഥലങ്ങളിലേക്ക് തീര്‍ഥാടന പദ്ധതി കൊണ്ടുവന്ന കാര്യവും ഡല്‍ഹി മുഖ്യമന്ത്രി ചൂണ്ടിക്കാട്ടി. അയോധ്യയിലെ രാംലല്ല സന്ദര്‍ശിച്ചപ്പോഴാണ് അയോധ്യയും ഈ പദ്ധതിയില് ഉള്‍പ്പെടുത്താനുള്ള ആശയം തോന്നിയത്. ഡിസംബര് മൂന്നിന് സൗജന്യ അയോധ്യ യാത്രക്കായുള്ള ട്രെയിന് പുറപ്പെടുമെന്നും അരവിന്ദ് കെജ്‌രിവാള് വ്യക്തമാക്കി.\nഉത്തരാഖണ്ഡില് ആം ആദ്മി പാര്‍ട്ടി അധികാരത്തിലെത്തിയാല് സമാനമായ പദ്ധതി നടപ്പിലാക്കും. എല്ലാ മതസ്ഥരും ഈ പദ്ധതിയുടെ ഭാഗമാവും. സാധാരണക്കാരുടെ പ്രശ്‌നങ്ങള് തിരിച്ചറിയുന്ന രാജ്യത്തെ ആദ്യത്തെ പാര്‍ട്ടി എ.എ.പിയാണ്. അടിസ്ഥാന സൗകര്യങ്ങളുടെ വികസനങ്ങള്‍ക്കൊപ്പം സൗജന്യ തീര്‍ഥാടനവുമൊരുക്കുകയാണ് തങ്ങള്. ഇതാണ് പാര്‍ട്ടിയുടെ സാധാരണക്കാര്‍ക്ക് നേരെയുള്ള കരുതലെന്നും കെജ്‌രിവാള് വ്യക്തമാക്കി.\n"ഡല്‍ഹി ജനത ഒരവസരം തന്നപ്പോള് ഞങ്ങള് ഡല്‍ഹിയെ അപ്പാടെ മാറ്റി. ഉത്തരാഖണ്ഡില് ഒരവസരമാണ് ഞങ്ങള് ചോദിക്കുന്നത്. മറ്റ് പാര്‍ട്ടികളെ കുറിച്ചെല്ലാം നിങ്ങള് മറന്നുപോകും", കെജ്‌രിവാള് പറഞ്ഞു.\nArvind Kejriwal promises free pilgrimage scheme in Uttarakhand\nജാര്‍ഖണ്ഡില് നാളെ മുതല് പെട്രോളിന് 25 രൂപ കുറയും; ഗുണഭോക്താക്കള് ഇവര്\nറാഞ്ചി: ജാര്‍ഖണ്ഡ് സര്‍ക്കാര് പ്രഖ്യാപിച്ച പെട്രോളിന് 25 രൂപ സബ്‌സിഡി ..\nപ്രതിദിനം ഒരു ലക്ഷം കോവിഡ് കേസുകള് കൈകാര്യംചെയ്യാന് തയ്യാറെടുപ്പുകള് നടത്തി- കെജ്‌രിവാള്\nചീഫ് സെക്രട്ടറിയെ ആക്രമിച്ച കേസ്; കെജ്‌രിവാളിനേയും മനീഷ് സിസോദിയയേയും കുറ്റവിമുക്തരാക്കി\nജനാധിപത്യത്തെ ബഹുമാനിക്കൂ സര്, ലെഫ്. ഗവര്‍ണര്‍ക്കെതിരെ അരവിന്ദ് കെജ്രിവാള്\n'പാവപ്പെട്ടവർക്ക് അന്തസ്സോടെ ജീവിക്കാൻ സാധിക്കുന്ന ഒരു നഗരം'; 'ഡൽഹി@2047' അവതരിപ്പിച്ച് കെജ്‌രിവാൾ\nപൂർണത്രയീശ ക്ഷേത്രത്തിലെ പുരാവസ്തുമൂല്യമുള്ള സ്വര്‍ണ്ണം ഉരുക്കാന് അനുവദിക്കില്ല-സുപ്രീം കോടതി\nഎന്‍സിപി അധ്യക്ഷന് ശരദ് പവാറിന് കോവിഡ്\nകര്‍ണാടകയില് 10 വയസ്സിന് താഴെയുള്ള കുട്ടികളില് കോവിഡ് വ്യാപനം രൂക്ഷം; ജനുവരിയില് 12,876 കേസ്


ചിന്മയാനന്ദിനെതിരെ പീഡന പരാതി നൽകിയ നിയമ വിദ്യാർഥിനി അറസ്റ്റിൽ-Law student who accused Chinmayanand of rape arrestedby SIT\nLaw Student Accused Swami Chinmayanand Of Sexually Harassing Her Was Arrested Special Investigation Team\nചിന്മയാനന്ദിനെ ഭീഷണിപ്പെടുത്തി അഞ്ചു കോടി രൂപ തട്ടിയെടുക്കാൻ ശ്രമിച്ചുവെന്ന പരാതിയിലാണ് അറസ്റ്റ്\nSeptember 25, 2019 12:15:09 pm\nലക്‌നൗ: മുൻ കേന്ദ്രമന്ത്രിയും ബിജെപി നേതാവുമായ സ്വാമി ചിന്മയാനന്ദ് ലൈംഗികമായി പീഡിപ്പിച്ചെന്നു പരാതി നൽകിയ നിയമ വിദ്യാർഥിനിയെ ഇന്നു രാവിലെ പ്രത്യേക അന്വേഷണ സംഘം (എസ്ഐടി) അറസ്റ്റ് ചെയ്തു. ചിന്മയാനന്ദിനെ ഭീഷണിപ്പെടുത്തി അഞ്ചു കോടി രൂപ തട്ടിയെടുക്കാൻ ശ്രമിച്ചുവെന്ന പരാതിയിലാണ് അറസ്റ്റ്. പെൺകുട്ടിയുടെ വീട്ടിലെത്തിയ പ്രത്യേക അന്വേഷണ സംഘം ചോദ്യം ചെയ്യലിനുശേഷമാണ് അറസ്റ്റ് ചെയ്തത്.\nഇന്നു രാവിലെയാണ് എസ്ഐടി വീട്ടിലെത്തിയതെന്നും ബലം പ്രയോഗിച്ച് പെൺകുട്ടിയെ വീട്ടിൽനിന്നും വലിച്ചിറക്കിയെന്നും കുടുംബം ആരോപിച്ചു. പെൺകുട്ടിയെ പിന്നീട് വൈദ്യപരിശോധനയ്ക്ക് കൊണ്ടുപോയി.\nകഴിഞ്ഞ ആഴ്ചയാണ് ചിന്മയാനന്ദ് അറസ്റ്റിലായത്. രണ്ടു ദിവസത്തെ ജയിൽവാസത്തിനുശേഷം ആരോഗ്യപരമായ പ്രശ്നങ്ങളെ തുടർന്ന് അദ്ദേഹത്തെ ആശുപത്രിയിൽ പ്രവേശിപ്പിച്ചു. കഴിഞ്ഞ ഞായറാഴ്ച മുതൽ ചിന്മയാനന്ദ് ആശുപത്രിയിലാണ്.\nഭീഷണിപ്പെടുത്തി പണം തട്ടാന് ശ്രമിച്ചെന്ന് ആരോപിച്ച് ചിന്മയാനന്ദ് പെൺകുട്ടിക്കെതിരെ പരാതി നൽകിയിരുന്നു. ഈ പരാതിയിൽ മുൻകൂർ ജാമ്യാപേക്ഷ തേടി പെൺകുട്ടി ഷാജഹൻപൂരിലെ പ്രാദേശിക കോടതിയെ സമീപിച്ചു. ഇന്നലെ ജാമ്യാപേക്ഷ പരിഗണിച്ച കോടതി പ്രത്യേക അന്വേഷണ സംഘത്തോട് പ്രതികരണം തേടുകയും വാദം കേൾക്കുന്നത് സെപ്റ്റംബർ 26 ലേക്ക് മാറ്റുകയും ചെയ്തു. ഇതിനു പിന്നാലെ പെൺകുട്ടിയെ ഇന്ന് അറസ്റ്റ് ചെയ്തു.\nRead Also: ആരോപണങ്ങള് നിഷേധിക്കുന്നില്ല, കുറ്റബോധമുണ്ട്; കൂടുതല് പറയാന് നാണക്കേടെന്ന് ചിന്മയാനന്ദ്\nപെൺകുട്ടിയെ അറസ്റ്റ് ചെയ്ത നടപടി കോടതിയലക്ഷ്യമാണെന്ന് പെൺകുട്ടിയുടെ സഹോദരൻ പ്രതികരിച്ചു. ”സഹോദരിയെ ചോദ്യം ചെയ്യാൻ പ്രത്യേക അന്വേഷണ സംഘം ഇന്നു രാവിലെ വീട്ടിലെത്തി. ഏതാനും മിനിറ്റുകൾ അവളുമായി സംസാരിച്ചശേഷം, അവളെ അറസ്റ്റ് ചെയ്യുകയാണെന്ന് എസ്ഐടി ഞങ്ങളോട് പറഞ്ഞു. സഹോദരി ഇതിനെ എതിർക്കുകയും അവർക്കൊപ്പം പോകാൻ വിസമ്മതിക്കുകയും ചെയ്തു. എസ്ഐടി ബലം പ്രയോഗിച്ച് അവളെ കാറിൽ കയറ്റി കൊണ്ടുപോയി” സഹോദരൻ പറഞ്ഞു.\n”ജില്ലാ ജഡ്ജിക്കാണ് പെൺകുട്ടി മുൻകൂർ ജാമ്യാപേക്ഷ സമർപ്പിച്ചത്. അപേക്ഷയിൽ വാദം കേട്ടത് അഡീഷണൽ ഡിസ്ട്രിക് ആൻഡ് സെഷൻ ജഡ്ജായ സുധീർ കുമാറാണ്. ഇന്നലെ ജില്ലാ ജഡ്ജിയുടെ ചുമതല വഹിച്ചത് അദ്ദേഹമാണ്. കേസുമായി ബന്ധപ്പെട്ട രേഖകൾക്കൊപ്പം ജാമ്യാപേക്ഷയിൽ മറുപടി നൽകാൻ എസ്ഐടിക്ക് കോടതി നിർദേശം നൽകി. ഇടക്കാല പരിരക്ഷ നൽകാതെ ജാമ്യാപേക്ഷയിൽ വാദം കേൾക്കുന്നത് സെപ്റ്റംബർ 26 ലേക്ക് മാറ്റി,” ഷാജഹൻപൂർ ഡിസ്ട്രിക് ഗവൺമെന്റ് കൗൺസൽ അനൂജ് കുമാർ പറഞ്ഞു.\nചിന്മയാനന്ദ് ചെയർമാനായ ലോ കോളേജിൽ പഠിക്കുന്ന 23 കാരിയാണ് വീഡിയോ ക്ലിപ്പിലൂടെ പീഡനാരോപണം ഉന്നയിച്ചത്. ഇതിനുപിന്നാലെ അജ്ഞാതർ ഭീഷണിപ്പെടുത്തി പണം തട്ടാൻ ശ്രമിച്ചുവെന്ന് ചിന്മയാനന്ദിന്റെ അഭിഭാഷകർ പരാതി നൽകി. ചിന്മയാനന്ദിന്റെ ഫോണിലേക്ക്5കോടി രൂപ ആവശ്യപ്പെട്ട് വാട്സ്ആപ് സന്ദേശം വന്നുവെന്ന് അഭിഭാഷകർ ആരോപിച്ചു. പണം നൽകിയില്ലെങ്കിൽ ചില വീഡിയോ ക്ലിപ്പുകൾ വൈറലാക്കുമെന്ന് ഭീഷണിപ്പെടുത്തുന്നതാണ് സന്ദേശം. കേസുമായി ബന്ധപ്പെട്ട് മൂന്നു യുവാക്കളെ പൊലീസ് അറസ്റ്റ് ചെയ്തിട്ടുണ്ട്.\nGold Rate in Kerala (25 September 2019): സ്വർണവില കൂടി, പവന് 28,080 രൂപ


ഇന്ത്യയില് നാമിന്നു കാണുന്ന പ്രധാന പോരാട്ടം മതത്തിലൂന്നിയ ദേശീയതയും സാംസ്‌കാരികതയിലൂന്നിയ ദേശീയതയും തമ്മിലുള്ളതാണ്. ഇന്ത്യ എന്ന രാജ്യത്തിന്റെ നെടുംതൂണുകളായ ബഹുസ്വരതയും മതേതരത്വവും അട്ടിമറികളുടെ ഭീഷണിയില്‍പ്പെട്ടുഴലുന്നു. ഭരണഘടനയെ ചവിട്ടടിയിലാക്കിയും ഐതിഹ്യങ്ങളെ ചരിത്രമാക്കിയും ന്യൂനപക്ഷങ്ങളെ ഭയാശങ്കരാക്കിയും മതാധിഷ്ഠിത ദേശീയത അതിന്റെ കരിനിഴല് നമ്മളുടെമേല് പടര്‍ത്തുന്നു. സ്വന്തം രാജ്യത്തിനും അവകാശങ്ങള്‍ക്കുമായി ഇന്ത്യാക്കാര് പോരാടേണ്ടിവരുന്നു. ഈ പ്രതിസന്ധിഘട്ടത്തില് ആരാണ് യഥാര്‍ത്ഥ ഇന്ത്യാക്കാര്? എന്താണ് ശരിയായ ദേശീയത, ദേശസ്‌നേഹം? എന്നിവയെ ആഴത്തില് വിശകലനം ചെയ്യുകയാണ് ശശി തരൂര്. നമ്മുടെ പൂര്‍വ്വസൂരികള് പടുത്തുയര്‍ത്തിയ 'ഇന്ത്യ എന്ന ആശയത്തെ' തകരാതെ നിലനിര്‍ത്താന് ഓരോരുത്തരും കടപ്പെട്ടവരാണ് എന്ന് ഓര്‍മ്മപ്പെടുത്തുന്ന കൃതി. എല്ലാ ഇന്ത്യാക്കാരും നിര്‍ബന്ധമായും വായിച്ചിരിക്കേണ്ട പുസ്തകം. വിവര്‍ത്തനം: കെ.വി. തെല്‍ഹത്ത്\nHome Books Social Science Cultural Studies\nISBN : 978-81-264-7554-4\nINR 555.00, 19% Discount\nSYNOPSIS : ഇന്ത്യയില് നാമിന്നു കാണുന്ന പ്രധാന പോരാട്ടം മതത്തിലൂന്നിയ ദേശീയതയും സാംസ്‌കാരികതയിലൂന്നിയ ദേശീയതയും തമ്മിലുള്ളതാണ്. ഇന്ത്യ...\tSee more


ആശങ്ക ഒഴിയാതെ അതിർത്തി ജില്ലകൾ : Deepika.com Nattu Visesham\nരാജകുമാരി: കേരള - തമിഴ്നാട് അതിർത്തി ഗ്രാമങ്ങളിൽ കോവിഡ് വ്യാപനം രൂക്ഷമായി തുടരുന്നു. ഏറെയും സന്പർക്കത്തിലൂടെയുള്ള രോഗവ്യാപനമായതിനാൽ കോവിഡ് രോഗികളുടെ എണ്ണവും ദിനംപ്രതി വർധിക്കുന്നു. കേരളവുമായി അതിർത്തി പങ്കിടുന്ന തമിഴ്നാട് ജില്ലകളായ തേനി, ദിണ്ടുഗൽ, വിരുദ്ധനഗർ, തിരുപ്പൂർ എന്നിവിടങ്ങളിൽ ദിനംപ്രതി ഒന്നിലധികം കോവിഡ് മരണങ്ങളാണ് റിപ്പോർട്ട് ചെയ്യുന്നത്. നാലു ജില്ലകളിലായി 603 മരണങ്ങളാണ് ചൊവ്വാഴ്ച വരെയുള്ള തമിഴ്നാട് സർക്കാരിന്‍റെ ഒൗദ്യോഗിക കണക്ക് പ്രകാരം സ്ഥിരീകരിച്ചിരിക്കുന്നത്.\nതേനി ജില്ലയിൽ -81, ദിണ്ടുഗൽ - 61, വിരുദ്ധനഗർ -41, തിരുപ്പൂർ - 262 പോസിറ്റീവ് കേസുകൾ ഉൾപ്പെടെ 445 പേർക്കാണ് കോവിഡ് പോസിറ്റീവ് ആയിരിക്കുന്നത്. ഈ നാല് ജില്ലകളിൽ ഇതുവരെ നിലവിലെ പോസിറ്റീവ് കേസുകളുടെ എണ്ണം അൻപതിനായിരത്തിന് അടുത്തെത്തിയതായാണ് കണക്കുകൾ വ്യക്തമാക്കുന്നത്. ജില്ലകളിൽ ലോക്ഡൗണ് തുടരുന്നുണ്ടെങ്കിലും ജനങ്ങൾ നിയന്ത്രണങ്ങളും നിർദേശങ്ങളും പാലിക്കുന്നില്ലെന്നാണ് സൂചന. മുഖാവരണവും, സാമൂഹിക അകലവും മിക്ക ഇടങ്ങളിലും പാലിക്കപ്പെടുന്നില്ല. അതുകൊണ്ട് തന്നെ സമൂഹ വ്യാപനവും വർധിക്കുകയാണ്. തമിഴ്നാട് ജില്ലകളിലെ കോവിഡ് വ്യാപനം കേരളത്തിലെ അതിർത്തി പ്രദേശങ്ങളിലും ആശങ്ക വർധിപ്പിക്കുന്നുണ്ട്. ഭക്ഷ്യ ഉത്പന്നങ്ങളും നിർമാണ സാമഗ്രികളുമായി നിരവധി ചരക്ക് വാഹനങ്ങളാണ് അതിർത്തി കടന്ന് ഇടുക്കി ജില്ലയിലേയ്ക്ക് എത്തുന്നത്. ഇവിടെയെത്തുന്ന വാഹന ജീവനക്കാർ കച്ചവട സ്ഥാപനങ്ങിലുൾപ്പെടെ സന്പർക്കം നടത്താറുണ്ട്. തമിഴ്നാട്ടിൽ നിന്നും ഇത്തരത്തിൽ എത്തുന്നവരെ കേരളത്തിൽ ക്വാറന്‍റൈൻ ചെയ്യാറുമില്ല. ഇത് രോഗവ്യാപനത്തിന് കാരണമാകുന്നതായാണ് വിവരം. കഴിഞ്ഞ ദിവസം രാജകുമാരിയിലെ ഒരു ചുമട്ട്തൊഴിലാളിക്കും ടൗണിലെ ഒരു ഡ്രൈവർക്കും കോവിഡ് സ്ഥിരീകരിച്ചിരുന്നു.\nഎന്നാൽ ഇവരുടെ രോഗ ഉറവിടം കണ്ടെത്താനായില്ല. നിലവിൽ രാജകുമാരി ടൗണ് അനിശ്ചിത കാലത്തേയ്ക്ക് അടച്ചിട്ടിരിക്കുകയാണ്. ഇതിന് മുൻപ് രാജാക്കാട്ടിലെ ചുമട്ട്തൊഴിലാളിയ്ക്കും രോഗം സ്ഥിരീകരിച്ചിരുന്നു. ഇവർക്ക് രോഗം പിടിപെട്ടത് തമിഴ്നാട്ടിൽ നിന്നുമുള്ള ചരക്ക് വാഹനങ്ങൾ വഴിയാണോ എന്നും സംശയം ഉയർന്നിട്ടുണ്ട്. അതിർത്തി പങ്കിടുന്ന കേരളത്തിലെ ഭാഗമായ ശാന്തൻപാറ, ചിന്നക്കനാൽ, ഉടുന്പൻചോല പഞ്ചായത്തുകളിലെ ചില ഭാഗങ്ങളിൽ നിലവിൽ കണ്ടെയ്ൻമെന്‍റ്, മൈക്രോ കണ്ടെയ്ൻമെന്‍റ് മേഖലകളായി തുടരുന്നുമുണ്ട്. രാജകുമാരി പഞ്ചായത്തിന്‍റെ വിവിധ മേഖലകളിലായി പോസിറ്റീവ് കേസുകൾ ദിനംപ്രതി വർധിക്കുന്നുണ്ട്. കോവിഡ് രോഗവ്യാപനത്തിന്‍റെ ആദ്യ ഘട്ടത്തിൽ കേരള - തമിഴ്നാട് അതിർത്തിയിൽ കനത്ത നിയന്ത്രണങ്ങളും ജാഗ്രതയുമായിരുന്നു പുലർത്തിയിരുന്നത്. ആ സമയത്ത് ഇടുക്കിയിൽ രോഗബാധിതരുടെ എണ്ണം പത്തിൽ താഴെ മാത്രമായിരുന്നു. എന്നാൽ ഇപ്പോൾ നൂറിനപ്പുറം രോഗബാധിതരുടെ എണ്ണം കടന്നപ്പോൾ അതിർത്തി ചെക്ക്പോസ്റ്റുകളിലെ നിയന്ത്രണങ്ങളിൽ അയവ് വന്നിരിക്കുകയാണ്. കൂടാതെ തമിഴ്നാട്ടിൽ നിന്നും എത്തുന്നവർ ക്വാറന്‍റൈൻ ലംഘിക്കുന്നതായും ആക്ഷേപം ഉയർന്നിരുന്നു.\nപലരും ആരോഗ്യ വകുപ്പ് നിർദേശിക്കുന്ന ക്വാറന്‍റൈൻ ദിനങ്ങൾ പൂർത്തീകരിക്കാതെ ഏലത്തോട്ടങ്ങളിൽ ജോലിക്ക് ഇറങ്ങുന്നതായും പറയുന്നു.


1. ശമൂവേൽ 19 - മലയാളം ബൈബിള്\n1. ശമൂവേൽ 19\n1ശൗൽ തന്റെ മകനായ യോനാഥാനോടും സകലഭൃത്യന്മാരോടും ദാവീദിനെ കൊല്ലണം എന്ന് കല്പിച്ചു.\n2എങ്കിലും ശൗലിന്റെ മകനായ യോനാഥാന് ദാവീദിനോട് വളരെ ഇഷ്ടമായിരുന്നതുകൊണ്ട് യോനാഥാൻ ദാവീദിനോട്: “എന്റെ അപ്പനായ ശൗൽ നിന്നെ കൊല്ലുവാൻ നോക്കുന്നു; അതുകൊണ്ട് നീ രാവിലെവരെ കരുതിയിരിക്കുക. അതിനുശേഷം രഹസ്യമായി ഒളിച്ചിരിക്ക.\n3ഞാൻ എന്റെ അപ്പന്റെ അടുക്കൽ നിന്നെക്കുറിച്ച് സംസാരിക്കും; ഞാൻ ഗ്രഹിക്കുന്നത് നിന്നെ അറിയിക്കാം എന്നുപറഞ്ഞു.\n4അങ്ങനെ യോനാഥാൻ തന്റെ അപ്പനായ ശൗലിനോട് ദാവീദിനെക്കുറിച്ച് നല്ല കാര്യങ്ങൾ സംസാരിച്ചു: “രാജാവ് തന്റെ ഭൃത്യനായ ദാവീദിനോട് ദോഷം ചെയ്യരുതേ; അവൻ നിന്നോട് ദോഷം ചെയ്തിട്ടില്ല; അവന്റെ പ്രവൃത്തികൾ നിനക്ക് ഏറ്റവും ഗുണ കരമായിരുന്നതേയുള്ളു.\n5അവൻ തന്റെ ജീവനെ ഉപേക്ഷിച്ചുകൊണ്ടാണല്ലോ ആ ഫെലിസ്ത്യനെ സംഹരിച്ചത്. അങ്ങനെ യഹോവ എല്ലായിസ്രായേലിനും വലിയ രക്ഷവരുത്തുകയും ചെയ്തു; നീ അതുകണ്ട് സന്തോഷിച്ചു. അതുകൊണ്ട് നീ വെറുതെ ദാവീദിനെ കൊന്ന് കുറ്റമില്ലാത്ത രക്തം ചൊരിഞ്ഞ് പാപം ചെയ്യുന്നത് എന്തിന്? ”\n6യോനാഥാന്റെ വാക്ക് കേട്ട്, യെഹോവയാണെ അവനെ കൊല്ലുകയില്ല എന്ന് ശൗൽ സത്യം ചെയ്തു.\n7പിന്നെ യോനാഥാൻ ദാവീദിനെ വിളിച്ച് കാര്യമെല്ലാം അറിയിച്ചു. യോനാഥാൻ ദാവീദിനെ ശൗലിന്റെ അടുക്കൽ കൊണ്ടുവന്നു; അവൻ പഴയതുപോലെ അവന്റെ സന്നിധിയിൽ നില്ക്കയും ചെയ്തു.\n8പിന്നെയും യുദ്ധം ഉണ്ടായപ്പോൾ ദാവീദ് ഫെലിസ്ത്യരോട് യുദ്ധം ചെയ്ത് അവരെ കഠിനമായി തോല്പിച്ചു. അവർ അവന്റെ മുമ്പിൽനിന്ന് ഓടി.\n9യഹോവയുടെ അടുക്കൽനിന്ന് ദുരാത്മാവ് പിന്നെയും ശൗലിന്റെമേൽ വന്നു; അവൻ കയ്യിൽ കുന്തവും പിടിച്ച് തന്റെ അരമനയിൽ ഇരിക്കയായിരുന്നു; ദാവീദ് കിന്നരം വായിച്ചുകൊണ്ടിരുന്നു.\n10അപ്പോൾ ശൗൽ ദാവീദിനെ കുന്തംകൊണ്ട് ഭിത്തിയോട് ചേർത്ത് കുത്തുവാൻ നോക്കി; ദാവീദ് ശൗലിന്റെ മുമ്പിൽനിന്ന് മാറിക്കളഞ്ഞു. കുന്തം ചുവരിൽ തറച്ചു; ദാവീദ് ആ രാത്രിയിൽത്തന്നെ ഓടിപ്പോയി രക്ഷപെട്ടു.\n11ദാവീദിനെ കാത്തുനിന്ന് രാവിലെ കൊന്നുകളയേണ്ടതിന് ശൗൽ അവന്റെ വീട്ടിലേക്ക് ദൂതന്മാരെ അയച്ചു; ദാവീദിന്റെ ഭാര്യയായ മീഖൾ അവനോട്: “ഈ രാത്രിയിൽ നിന്റെ ജീവനെ രക്ഷിച്ചില്ലെങ്കിൽ നാളെ നിന്നെ കൊല്ലും” എന്നുപറഞ്ഞു.\n12അങ്ങനെ മീഖൾ ദാവീദിനെ കിളിവാതിലിൽക്കൂടി ഇറക്കിവിട്ടു; അവൻ ഓടിപ്പോയി രക്ഷപെട്ടു.\n13മീഖൾ ഒരു ബിംബം എടുത്ത് കട്ടിലിന്മേൽ കിടത്തി, അതിന്റെ തലയിൽ കോലാട്ടുരോമം കൊണ്ടുള്ള മൂടിയും ഇട്ട് ഒരു വസ്ത്രംകൊണ്ട് പുതപ്പിച്ചു.\n14ദാവീദിനെ പിടിക്കുവാൻ ശൗൽ അയച്ച ദൂതന്മാർ വന്നപ്പോൾ “അവൻ ദീനമായി കിടക്കുന്നു” എന്നു അവൾ പറഞ്ഞു.\n15എന്നാൽ ശൗൽ: “ഞാൻ അവനെ കൊല്ലേണ്ടതിന് കിടക്കയോടുകൂടി എന്റെ അടുക്കൽ കൊണ്ടുവരുവിൻ” എന്നു കല്പിച്ചു,\n16ദാവീദിനെ നോക്കുവാൻ ദൂതന്മാരെ അയച്ചു. ദൂതന്മാർ ചെന്നപ്പോൾ കട്ടിലിന്മേൽ ഒരു ബിംബം തലയിൽ കോലാട്ടുരോമം കൊണ്ടുള്ള ഒരു മൂടിയുമായി കിടക്കുന്നത് കണ്ടു.\n17അപ്പോൾ ശൗൽ മീഖളിനോട്: “നീ ഇങ്ങനെ എന്നെ ചതിക്കുകയും എന്റെ ശത്രു രക്ഷപ്പെടുവാൻ അനുവദിക്കുകയും ചെയ്തത് എന്തിന്?” എന്ന് ചോദിച്ചു. അതിന് മറുപടിയായി മീഖൾ ശൗലിനോട്: “എന്നെ വിട്ടയക്കുക; അല്ലെങ്കിൽ ഞാൻ നിന്നെ കൊല്ലും” എന്ന് അവൻ എന്നോട് പറഞ്ഞു.\n18ഇങ്ങനെ ദാവീദ് ഓടി രക്ഷപ്പെട്ടു, രാമയിൽ ശമൂവേലിന്റെ അടുക്കൽ ചെന്ന് ശൗൽ തന്നോട് ചെയ്തതൊക്കെയും അവനോട് അറിയിച്ചു. പിന്നെ അവനും ശമൂവേലും നയ്യോത്തിൽ ചെന്ന് പാർത്തു.\n19ദാവീദ് രാമയിലെ നയ്യോത്തിൽ ഉണ്ടെന്ന് ശൗലിന് അറിവുകിട്ടി.\n20ശൗൽ ദാവീദിനെ പിടിക്കുവാൻ ദൂതന്മാരെ അയച്ചു; അവർ പ്രവാചകസംഘം പ്രവചിക്കുന്നതും ശമൂവേൽ അവരുടെ തലവനായിരിക്കുന്നതും കണ്ടു.അപ്പോൾ ദൈവത്തിന്റെ ആത്മാവ് ശൗലിന്റെ ദൂതന്മാരുടെമേൽ വന്നു. അവരും പ്രവചിച്ചു.\n21ശൗൽ അത് അറിഞ്ഞപ്പോൾ വേറെ ദൂതന്മാരെ അയച്ചു; അവരും അങ്ങനെ തന്നേ പ്രവചിച്ചു. ശൗൽ മൂന്നാം പ്രാവശ്യവും ദൂതന്മാരെ അയച്ചു; അവരും പ്രവചിച്ചു.\n22പിന്നെ അവൻ തന്നേ രാമയിലേക്കു പോയി, സേക്കൂവിലെ വലിയ കിണറിനരികിൽ എത്തി: “ശമൂവേലും ദാവീദും എവിടെയാകുന്നു ” എന്നു ചോദിച്ചു. “അവർ രാമയിലെ നയ്യോത്തിൽ ഉണ്ട്” എന്നു ഒരുവൻ പറഞ്ഞു.\n23അങ്ങനെ അവൻ രാമയിലെ നയ്യോത്തിൽ ചെന്നു; ദൈവത്തിന്റെ ആത്മാവ് അവന്റെമേലും വന്നു; അവൻ രാമയിലെ നയ്യോത്തിൽ എത്തുന്നതുവരെ പ്രവചിച്ചുകൊണ്ട് നടന്നു.\n24അവൻ തന്റെ വസ്ത്രം ഊരിക്കളഞ്ഞു. അങ്ങനെ ശമൂവേലിന്റെ മുമ്പാകെ പ്രവചിച്ചുകൊണ്ട് അന്ന് രാപകൽ മുഴുവനും നഗ്നനായി കിടന്നു. അതുകൊണ്ട് “ശൗലും ഉണ്ടോ പ്രവാചകഗണത്തിൽ” എന്ന് പറഞ്ഞുവരുന്നു.\n< 1. ശമൂവേൽ 18\n1. ശമൂവേൽ 20 >


വാസന്തി ടീച്ചര്; വടംവലിയിലെ പെണ്‍കരുത്ത് – Utharadesam\nകാഞ്ഞങ്ങാട്: വടംവലിയിലെ പെണ്‍കരുത്താവുകയാണ് വാസന്തി. പുരുഷ മേല്‍ക്കോയ്മയുള്ള കായിക വിനോദമാണെന്നാണ് കേട്ടുകേള്‍വിയെങ്കിലും അത് മാറ്റിമറിക്കുകയാണ് ഈ കായികാധ്യാപിക.\nപരിശീലനം നേടാന് ആഗ്രഹിച്ചപ്പോഴൊക്കെ പലരും നിരുത്സാഹപ്പെടുത്തുന്ന സമീപനം പല കോണുകളില് നിന്നുണ്ടായെങ്കിലും അവയെല്ലാം അവഗണിച്ചപ്പോള് നേടാനായത് ജൂനിയര് ബോയ്‌സ് ടീമിന്റെ ആദ്യ വനിത പരിശീലകയെന്ന റെക്കോര്‍ഡ്.\nജൂനിയര് ബോയ്‌സ് ടീമിന്റെ ഇന്ത്യയില് നിന്നുള്ള ആദ്യ വനിത പരിശീലക കൂടിയാണ് ഇവര്. കുണ്ടംകുഴി ഹയര് സെക്കണ്ടറി സ്‌കൂള് കായികാധ്യാപികയാണ് കെ. വാസന്തി.\nസംസ്ഥാന വടംവലി അസോസിയേഷന് കഴിഞ്ഞ ദിവസം മൊകേരിയില് നടത്തിയ സംസ്ഥാന ചാമ്പ്യന്‍ഷിപ്പില് ആദരിച്ചിരുന്നു. മൊകേരി രാജീവ് ഗാന്ധി ഹയര് സെക്കണ്ടറി സ്‌കൂളില് സമാപിച്ച ഈ ചാമ്പ്യന്‍ഷിപ്പില് താരപരിവേഷംലഭിച്ചതും കാസര്‍കോട് ജില്ല പുരുഷ ടീം കോച്ച് കെ.വാസന്തിക്കായിരുന്നു. വടം വലിയുടെ ലോകത്തേക്ക് വാസന്തി ടീച്ചര് കടന്നു വന്നിട്ട് വെറും നാല് വര്‍ഷം മാത്രമേ ആയിട്ടുള്ളൂ. ചുരുങ്ങിയ കാലയളവിനുള്ളിലാണ് ദേശീയ സംസ്ഥാന തലത്തെ മികച്ച പരിശീലകയായി ഇവര്‍ക്ക് മുന്നേറാന് കഴിഞ്ഞത്. മൂന്നുവര്‍ഷം കോഴിക്കോട് സര്‍വകലാശാല ക്രിക്കറ്റ് ടീമിലും രണ്ടുവര്‍ഷം കേരള സര്‍വ്വകലാശാല ടീമിലും അംഗമായിരുന്നു വാസന്തി. സംസ്ഥാന വനിത ഫുട്‌ബോള് ടീമംഗവുമായിരുന്നു അവര്. ഹോക്കിയിലും സജീവമായിരുന്നു.\n2017ല് ജില്ലാ ചാമ്പ്യന്‍ഷിപ്പില് വാസന്തിയുടെ ടീം ഓവറോള് ചാമ്പ്യന്‍ഷിപ്പ് നേടി. വാസന്തിക്ക് കൂട്ടായി ടി.ടി.സിബിള് എന്ന അധ്യാപികയുമുണ്ട്. രണ്ടുപേരും കുണ്ടംകുഴി ഗവ. ഹയര് സെക്കണ്ടറി സ്‌കൂളിലെ കായികാധ്യാപകരാണ്. ഇപ്പോള് ജൂനിയര് വിഭാഗത്തില് മുന്നൂറിലധികം കുട്ടികള് പരിശീലനം നേടുന്നുണ്ട്.\nകഴിഞ്ഞ ദിവസം കണ്ണൂര് മൊകേരിയില് നടന്ന സംസ്ഥാന വടംവലി ചാമ്പ്യന്‍ഷിപ്പില് കാസര്‍കോട് ജില്ല നാല് മെഡലുകള് സ്വന്തമാക്കിയിരുന്നു.\nജൂനിയര് 520 കിലോ മിക്‌സഡ് വിഭാഗത്തില് ഒന്നാംസ്ഥാനവും 540 കിലോ വിഭാഗങ്ങളില് രണ്ടാംസ്ഥാനവും സീനിയര് 640 കിലോ ജൂനിയര് 560 കിലോ വിഭാഗങ്ങളില് മൂന്നാംസ്ഥാനവുമാണ് നേടിയത്. ചാമ്പ്യന്‍ഷിപ്പിലെ ജില്ലയുടെ നേട്ടത്തിന് പിന്നില് വാസന്തി ടീച്ചറുടെ കഠിന പ്രയത്‌നം തന്നെയാണ്.\nവിദ്യാനഗറിലെ വ്യാപാരി എന്.എം. അഹ്മദ് അന്തരിച്ചു


ജോയി നാട്ടിൽ പണിത വീട്ടിൽ പാറ്റയും ചിതലും അരിച്ചു നടന്നു. മുറ്റത്ത് ഇലകൾ കെട്ടിക്കിടന്നു. പെയിന്റ് നരച്ചു പായലുപറ്റി ഭിത്തികൾ പഴഞ്ചനായി. അമ്മച്ചിക്ക് വിഷമംതോന്നി. ജിമ്മിക്കും വിഷമംതോന്നി. ആ വീട്ടിലാണവൻ മഞ്ജുളയോടൊത്തു പാർത്തിട്ടുള്ളത്. അവരുടെ കുട്ടികൾ അച്ചാച്ചനെയും കുടുംബത്തെയും സ്വീകരിക്കാൻ എയർപോർട്ടിൽ പോകാൻ തുള്ളിച്ചാടിയത്. ആ വീട്ടിൽ കിടന്നു മരിക്കണമെന്നു അമ്മച്ചിയും രഹസ്യമായി ആഗ്രഹിച്ചു.\nജിമ്മി വന്നിട്ടു പോകാൻ ഇറങ്ങിയപ്പോഴും അമ്മച്ചി ചോദിച്ചു:\n- നിങ്ങളിനി എന്നാടാ നാട്ടിൽ പോകുന്നത്?\n- ആ .. ഒടനെയൊന്നും ഇല്ല.\n- എനിക്കിനി നാടുകാണാനുള്ള ഭാഗ്യമൊന്നും ഇല്ലായിരിക്കും.\n- അതെന്തിനാ അങ്ങനെ പറയുന്നത്. അമ്മച്ചിയുടെ അസുഖം കുറഞ്ഞിട്ട് ഞങ്ങളു പോകുന്ന കൂട്ടത്തിൽ പോകാം.\nഉഷയുടെ ഉള്ളിൽ അതുകേട്ട് ഒരു ചെണ്ടകൊട്ടു നടന്നു. നാട്ടിൽ പോകുന്നതു തന്നെ വലിയൊരു ബദ്ധപ്പാടായിട്ടാണ് ഉഷയ്ക്കു തോന്നാറ് . അമ്മച്ചിയെയും കൂടെ കൊണ്ടുപോവുക എന്നുപറഞ്ഞാൽ ! ആലോചിച്ചപ്പോഴേ ഉഷയ്ക്കു ഭയം തോന്നി.\n- നമ്മടെയാ വീടൊക്കെ ഒന്നു തൂത്തുവാരിയെടുത്ത് അതിനകത്തി രണ്ടു ദിവസം താമസിക്കണം കേട്ടോ മോനേ.\n- നമ്മക്കു താമസിക്കാം അമ്മച്ചീ.\nജിമ്മി പിന്നേയും പറഞ്ഞു. അവൻ പരിഹസിക്കുകയല്ല, തന്റെ കൊച്ചുകുഞ്ഞ് തന്നെ ആശ്വസിപ്പിക്കുകയാണെന്ന് അമ്മച്ചിക്കു വ്യക്തമായും മനസ്സിലായി. കിടക്കയുടെ തലയ്ക്കൽ കിടന്നിരുന്ന തോർത്തുകൊണ്ട് ജിമ്മി അമ്മച്ചിയുടെ കണ്ണു തുടച്ചു കൊടുത്തു.\n- അമ്മ ആവശ്യമില്ലാത്തതൊക്കെ ആലോചിക്കാതെ വേഗം സുഖപ്പെടാൻ നോക്ക് !\nപാവം അമ്മ ! ഒന്നും ചോദിച്ചിട്ടില്ല. ആകെ ചോദിച്ചത് നാട്ടിൽ ഒന്നു കൊണ്ടുപോകാമോ എന്നാണ്. ചോദിക്കാതെ താനൊന്നും കൊടുത്തിട്ടില്ല എന്നൊക്കെ ഓർത്ത് ജിമ്മി കൂടുതൽകൂടുതൽ വിമ്മിട്ടപ്പെട്ടുകൊണ്ടിരുന്നു. അമ്മയെ നാട്ടിൽ കൊണ്ടുപോകുന്നതിനെപ്പറ്റി പലപ്പോഴും ജിമ്മി ആലോചിച്ചു. അവൻ ജോയിയോട് അക്കാര്യം പറയുകയും ചെയ്തു.\n- നിനക്കു തലയ്ക്കു വെളിവുണ്ടോ , അതോ റെഡ് ലേബലടിച്ചിട്ടാണോ ഈ പറയുന്നത്.\nജിമ്മിക്ക് ജോയിയെ തല്ലണമെന്നു തോന്നി. അച്ചാച്ചനു തന്നെപ്പറ്റി എന്നും പരാതി മാത്രമല്ലേ ഉള്ളൂ എന്ന് ആശ്വസിക്കാനും അയാൾ ശ്രമിച്ചു. തനിക്ക് ഒറ്റയ്ക്കു ചെയ്യാൻപറ്റാത്ത കാര്യമാണ് അതെന്ന് ജിമ്മിക്കറിയാം.\nജോലി ജിമ്മിയുടെ തലയ്ക്കു മേലേ അറ്റുവീഴാവുന്ന വാളുപോലെ തൂങ്ങിനിൽക്കുന്ന സമയമാണ്. അവധിയെടുക്കുക എന്നത് സാദ്ധ്യതയേ ഇല്ലാത്ത കാര്യമാണ്.\nസായിപ്പിന്റെ അടിമ !\nജോലിചെയ്യാൻ സമർത്ഥനാണ്. അതുകൊണ്ട് നീ ജോലി ചെയ്യുക. ഭരണം വെളുവെളുത്ത ആർക്കെങ്കിലും.\nപലപല വഴികളാലോചിച്ച് ജിമ്മി ടൗണുകളിലൂടെ ഡ്രൈവ്ചെയ്തു. ജോലി പോയി പാക്കേജു കിട്ടിയാൽ നല്ലതു തന്നെ എന്ന് അവനോർത്തു . അമ്മച്ചിയെയുംകൊണ്ട് നാട്ടിൽപ്പോകണം. കുറച്ചുനാൾ നാട്ടിൽ താമസിക്കണം. മടങ്ങിവന്നിട്ട് പുതിയ ജോലി കണ്ടുപിടിച്ചാൽ മതിയാവും. ജിമ്മി പുതിയ കണക്കുകൾ മനസ്സിൽ കൂട്ടാൻതുടങ്ങി.\nപക്ഷേ, അതുവരെ കാത്തുനിൽക്കാൻ അമ്മച്ചിക്കു കഴിഞ്ഞില്ല.\nഅമ്മച്ചിയുടെ കട്ടിലിനരികിൽനിന്ന് സാലി കരഞ്ഞു. അവൾക്കാകെ അറിയുന്ന അമ്മയാണവർ. വിളക്കെടുത്ത് അവളെ ഒരു വീട്ടിലേക്ക് സന്തോഷത്തോടെ സ്വീകരിച്ച അമ്മച്ചിയാണ്. വേറൊരു വീട്ടിലും അവൾക്കാ സ്വീകരണം കിട്ടിയിട്ടില്ല.\n- വീട്ടിക്കേറിവന്ന പെങ്കൊച്ചാ .\nഅമ്മച്ചി വാൽസല്യത്തോടെ പറഞ്ഞത് അവളോർത്തു. സ്വീകരണമെന്നല്ല ഒരനാവശ്യ വസ്തു പോലെ എത്ര വീടുകളിൽ സാലി ചുറ്റിക്കറങ്ങിയിരിക്കുന്നു. മുഷിഞ്ഞ തുണിയായി മൂലയ്ക്കു ചുരുണ്ടു കിടക്കാനായിരുന്നു വിധി. ശ്രദ്ധിക്കപ്പെടാതിരിക്കാൻ കഴിയുന്നത്ര ശ്രമിച്ച് , കണ്ടാൽ മുഴച്ചിരിക്കുമെന്ന അറിവോടെ സാലി നിഴൽപറ്റി ചുവരോടുചേർന്ന് ഒഴുകിയൊഴുകി...\nആ നിഴലിൽനിന്നും സാലിയെ വെളിച്ചത്തിലേക്ക് ഉയർത്തിയത് അമ്മച്ചി ആയിരുന്നു. കല്യാണനാളിനെക്കുറിച്ച് സാലി വീണ്ടുമോർത്തു. എല്ലാ കണ്ണുകളും തന്നെയാണു ശ്രദ്ധിച്ചത്. അന്നത്തെ നായിക താനായിരുന്നല്ലോ എന്നോർത്തപ്പോൾ അവൾക്ക് അത്ഭുതവും ആനന്ദവും തോന്നി.\n- ജോയിയുടെ ഭാഗ്യം കൊണ്ടാ മോളേ അവനു നിന്നെ കിട്ടിയത്, എന്നു പറയാൻ ധൈര്യം കാണിച്ച അമ്മായിയമ്മയാണവർ. സാലിമോളെ എന്നു വിളിച്ചിട്ടുള്ളത് അമ്മച്ചി മാത്രമാണ്. അമ്മാളമ്മച്ചി സാലമ്മോന്നു വിളിക്കുന്നത് അവൾക്കിഷ്ടമില്ലായിരുന്നു . ഒരമ്മയുടെ ഭാരം അവളുടെ പേരിനു നൽകിയത് അവൾക്കിഷ്ടമായില്ല. ജോയിയുടെ അമ്മച്ചിക്ക് സാലിമോൾ, ഉഷമോൾ , ജോയിമോൻ , ജിമ്മിക്കുട്ടൻ .\n- കഴിക്കു മോളെ , ജോലിമാത്രം ചെയ്താ ക്ഷീണിക്കത്തില്ലേ?\nഅങ്ങനെ അവളോടു പറഞ്ഞിട്ടുള്ളത് ആ അമ്മ മാത്രമാണ്. ഒരിക്കൽ എൽസിആന്റിയുടെ കുത്തുവാക്കുകേട്ട്\n- ഓരോരുത്തരുടെ സ്വഭാവം അങ്ങനാ മോളെ ,\n- നമ്മടെ കുഞ്ഞൂഞ്ഞ് ഉപദേശീടെ മോളാ ,\nഎന്ന് അഭിമാനത്തോടെ അവളെ മറ്റുള്ളവർക്കു പരിചയപ്പെടുത്തി, ജീവിതത്തിൽ ആദ്യമായി തന്റെ പൈതൃകത്തെക്കുറിച്ച് സാലിക്കഭിമാനം തോന്നിയതപ്പോഴാണ് .\nഅമ്മച്ചിയോട് ഉഷയ്ക്കു വിരോധമൊന്നും ഇല്ല. എന്നാലും ജിമ്മിയുടെ അമ്മയെ സ്വന്തം അമ്മയെപ്പോലെ സ്നേഹിക്കാനൊന്നും ഉഷയ്ക്കു പറ്റിയില്ല. പലപ്പോഴും അവൾക്ക് അവരുടെ പെരുമാറ്റത്തിലും സംസാരത്തിലും ഇഷ്ടക്കേടു തോന്നിയിട്ടുണ്ട്. അമ്മച്ചിയെയുംകൊണ്ട് നാട്ടിൽ പോവുക എന്ന ഭീഷണി ഒഴിഞ്ഞു പോയതിൽ അവൾക്ക് ആശ്വാസം തോന്നി. ആ ആശ്വാസത്തിൽ തന്നോടുതന്നെ നീരസം തോന്നി ഉഷയ്ക്ക്.\nഅമ്മ ആഗ്രഹിച്ചതൊന്നും കൊടുക്കാൻ പറ്റിയിട്ടില്ലല്ലോ എന്നോർത്ത് ജിമ്മിക്ക് കടുത്ത മനസ്താപം തോന്നി ! കുറ്റബോധം ജിമ്മിയെ വേട്ടയാടി.\nഐ ആം യൂസ് ലെസ് !\nഅമ്മച്ചിക്ക് വേണ്ടതൊക്കെ കൊടുത്തതിൽ,\nസ്വന്തം വീട്ടിൽ കിടന്നു മരിച്ച തൃപ്തിയിൽ ജോയി കല്ലറയുടെ തലക്കല്ലുകൾ തിരഞ്ഞു.\nകൃത്യമായി രേഖപ്പെടുത്തിയ ജീവിതം...superb


ക്രാഷ് ടെസ്റ്റില് അഞ്ചില് അഞ്ചും കുറിച്ച് ഹോണ്ട CR-V - Malayalam DriveSpark\nക്രാഷ് ടെസ്റ്റില് അഞ്ചില് അഞ്ചും കുറിച്ച് ഹോണ്ട CR-V\nകഴിഞ്ഞവര്‍ഷം ഒക്ടോബറിലാണ് പുത്തന് ഹോണ്ട CR-V എസ്‌യുവി ഇന്ത്യയില് എത്തിയത്. പ്രീമിയം പകിട്ടുള്ള ഏഴു സീറ്റര് CR-V എസ്‌യുവി, ടൊയോട്ട ഫോര്‍ച്യൂണറിന്റെ വിപണി നോട്ടമിടുന്നു. വലിയ എസ്‌യുവികളുടെ അടര്‍ക്കളത്തില് പതിയെയാണ് CR-V നിലയുറപ്പിക്കുന്നത്. എതിരാളികള് ശക്തരാണ്. എന്നാല് പുതിയ യൂറോ NCAP ക്രാഷ് ടെസ്റ്റ് ഫലം ഹോണ്ട CR-V -യ്ക്ക് കൂടുതല് ആത്മവിശ്വാസം പകരും.\nഇടി പരീക്ഷയില് അഞ്ചു സ്റ്റാര് പൊന്‍തിളക്കമുള്ള സുരക്ഷയാണ് ഹോണ്ട എസ്‌യുവി കുറിച്ചത്. ഫ്രണ്ടല് ഓഫ്‌സെറ്റ് ടെസ്റ്റില് ക്യാബിന് ഫലപ്രദമായ സുരക്ഷ ഉറപ്പുവരുത്തി. ഡ്രൈവറുടെയും യാത്രക്കാരുടെയും കാലുകള്‍ക്കും തുടയെല്ലുകള്‍ക്കും പൂര്‍ണ്ണ സംരക്ഷണമേകാന് എസ്‌യുവിക്ക് കഴിഞ്ഞു.\nതല, കഴുത്ത്, നെഞ്ച് തുടങ്ങിയ നിര്‍ണായക ശരീര ഭാഗങ്ങള്‍ക്കും സമാനമായ സുരക്ഷയാണ് മോഡല് കാഴ്ച്ചവെച്ചത്. ഹോണ്ടയുടെ പുതുതലമുറ ACE ബോഡി ഘടന ഉപയോഗിക്കുന്ന CR-V, അപകടവേളയില് ഇടിയുടെ ആഘാതം ഏറ്റുവാങ്ങി തുല്യമായി പങ്കിടും. ഇക്കാരണത്താല് ക്യാബിനകത്ത് ഇരിക്കുന്ന യാത്രക്കാരിലേക്ക് പരിമിതമായി മാത്രമെ ആഘാതം കടന്നുചെല്ലുകയുള്ളൂ.\nമൂന്നു വകഭേദങ്ങള് ഹോണ്ട CR-V -യിലുണ്ട്. ടൂ വീല് ഡ്രൈവ് പെട്രോള്, ടൂ വീല് ഡ്രൈവ് ഡീസല്, ഓള് വീല് ഡ്രൈവ് ഡീസല് മോഡലുകള് നിരയില് ഉള്‍പ്പെടുന്നു. 2.0 ലിറ്റര് നാലു സിലിണ്ടര് i-VTEC എഞ്ചിനാണ് ഹോണ്ട CR-V പെട്രോള് വകഭേദത്തില്. 151 bhp കരുത്തും 189 Nm torque ഉം എഞ്ചിന് പരമാവധി സൃഷ്ടിക്കും.\nസിവിടി ഗിയര്‍ബോക്സ് മുഖേനയാണ് കരുത്ത് ചക്രങ്ങളിലെത്തുക. ഡീസല് മോഡലുകളില് പുതിയ 1.6 ലിറ്റര് നാലു സിലിണ്ടര് i-DTEC എഞ്ചിന് യൂണിറ്റാണ് കമ്പനി ഉപയോഗിക്കുന്നത്. എഞ്ചിന് 118 bhp കരുത്തും 300 Nm torque ഉം കുറിക്കാന് ശേഷിയുണ്ട്.\nഒമ്പത് സ്പീഡാണ് ഓട്ടോമാറ്റിക് ഗിയര്‍ബോക്‌സ്. ആവശ്യമെങ്കില് ഓള് വീല് ഡ്രൈവ് സംവിധാനാവും ഡീസല് മോഡലില് ഉപഭോക്താക്കള്‍ക്ക് തിരഞ്ഞെടുക്കാം. ശ്രേണിയില് ഏറ്റവും ഉയര്‍ന്ന മൈലേജ് CR-V -യ്ക്കുണ്ടെന്നാണ് ഹോണ്ടയുടെ അവകാശവാദം.\nപെട്രോള് മോഡല് 14.4 കിലോമീറ്ററും ഡീസല് മോഡല് 19.5 കിലോമീറ്ററും മൈലേജ് കുറിക്കും. വൈറ്റ് ഓര്‍ക്കിഡ് പേള്, റേഡിയന്റ് റെഡ്, ഗോള്‍ഡന് ബ്രൗണ് മെറ്റാലിക്, മോഡേണ് സ്റ്റീല് മെറ്റാലിക്, ലുണാര് സില്‍വര് മെറ്റാലിക് എന്നീ അഞ്ചു നിറങ്ങളിലാണ് മോഡല് വില്‍പ്പനയ്‌ക്കെത്തുന്നത്.\nആറു എയര്‍ബാഗുകള്, ആന്റി - ലോക്ക് ബ്രേക്കിംഗ് സംവിധാനം, ഇലക്ട്രോണിക് ബ്രേക്ക്ഫോഴ്സ് ഡിസ്ട്രിബ്യൂഷന്, ബ്രേക്ക് അസിസ്റ്റ്, ISOFIX ചൈല്‍ഡ് സീറ്റ് മൗണ്ടുകള്, സ്റ്റബിലിറ്റി അസിസ്റ്റ്, ഹില് സ്റ്റാര്‍ട്ട് അസിസ്റ്റ്, പിന് പാര്‍ക്കിംഗ് ക്യാമറ തുടങ്ങിയ നിരവധി ക്രമീകരണങ്ങള് യാത്രക്കാരുടെ സുരക്ഷയ്ക്കായി എസ്‌യുവിയിലുണ്ട്.\nMost Read: ടൊയോട്ട ഇന്നോവ ക്രിസ്റ്റ G പ്ലസ് ഇന്ത്യയില്, വില 15.57 ലക്ഷം രൂപ മുതല്\nയൂറോ NCAP ക്രാഷ് ടെസ്റ്റില് മോഡല് അഞ്ചു സ്റ്റാര് നേട്ടം കുറിച്ചതില് ഈ സുരക്ഷാ സംവിധാനങ്ങളെല്ലാം നിര്‍ണായകമായി. ഭാരത് ന്യൂ വെഹിക്കിള് സേഫ്റ്റി അസെസ്‌മെന്റ് പ്രോഗ്രാം നിര്‍ദ്ദേശങ്ങള് പ്രാബല്യത്തില് വരുന്നതോടെ എബിഎസ്, എയര്‍ബാഗുകള്, പിന് പാര്‍ക്കിംഗ് സെന്‍സറുകള്, സീറ്റ് ബെല്‍റ്റ് റിമൈന്‍ഡര്, വേഗ മുന്നറിയിപ്പ് സംവിധാനം തുടങ്ങിയ സുരക്ഷാ ഫീച്ചറുകള് കാറുകളില് മുഴുവന് നിര്‍ബന്ധമായും ഒരുങ്ങണം.\nHonda CR-V Scores A 5-Star Safety Rating. Read in Malayalam.


ഇത് ചൈനയുടെ വന നഗരം\nHome News ഇത് ചൈനയുടെ വന നഗരം\nഇത് വനനഗരം; സിമന്റ് കെട്ടിടങ്ങള്‍ക്ക് മേലേക്ക് പച്ചപ്പിനെ ആവാഹിക്കുന്ന ഈ ഉദ്യമം ചൈനയിലാണ്. ചൈനയിലെ ലിയോക്ച്ചോയിലാണ് ലോകത്തിലെ തന്നെ ആദ്യ വന നഗരം യാഥാര്‍ത്ഥ്യമാകുന്നത്. തെക്കന് ചൈനയിലെ ഗ്വാങ്ഷി പ്രവിശ്യയിലാണ് വന നഗരം ഒരുങ്ങുന്നത്. ലിയോക്ചോ ഫോറസ്റ്റ് സിറ്റി എന്നാണ് വന നഗരത്തിന്റെ പേര്. ഇറ്റാലിയന് ഗ്രൂപ്പായ സ്റ്റെഫാനോ ബോയേരി ആര്‍ക്കിടെക്റ്റാണ് ഇതിന് പിന്നില്. സിമന്റ് കെട്ടിടങ്ങള്‍ക്ക് മുകളില് പടര്‍ന്ന് പന്തലിക്കുന്ന പച്ചപ്പ് പ്രകൃതി മലിനീകരണത്തേയും, ശബ്ദ മലിനീകരണത്തേയും ഒരുപോലെ ചെറുക്കും.\nഇറ്റലിയിലെ തൂക്കുവനം നിര്‍മ്മിച്ച ഗ്രൂപ്പ് തന്നെയാണ് ചൈനയിലും വന നഗരം ഒരുക്കുന്നത്. പണിപൂര്‍ത്തിയാകുന്നതോടെ മുപ്പതിനായിരം പേര്‍ക്ക് ഈ ഗ്രാമത്തില് ജീവിക്കാനാകും. ഓഫീസ്, വീട്, ഹോസ്റ്റലുകള്, ആശുപത്രികള് എന്നിവയാണ് വന നഗരത്തില് ഉണ്ടാകുക.\nവീടുകളിലും ഓഫീസുകളിലും ജിയോ തെര്‍മല് എനര്‍ജ‍ിയാണ് പ്രയോജനപ്പെടുത്തുക. സൗരോര്‍ജ്ജ പാനലുകളും പ്രയോജനപ്പെടുത്തും. നാല്‍പതിനായിരം വൃക്ഷങ്ങളാണ് ഇവിടെയുള്ളത്. നൂറോളം വ്യത്യസ്ത ഇനത്തില്‍പ്പെട്ട ചെടികളാണിവ. വൈകിയെങ്കിലും പ്രകൃതിയെ തിരിച്ച് പിടിയ്ക്കാന് നടത്തുന്ന ഈ ഒറ്റപ്പെട്ട പ്രയത്നം ആരും കാണാതെ പോകരുത്. സിമന്റ് കൂനകള്‍ക്ക് മുകളില് പടരുന്ന ഈ പച്ചപ്പ് പ്രകൃതിയിലേക്ക് മടങ്ങുന്ന ഒരു തലമുറയ്ക്ക് മുകളില് വിരിയുന്ന തണലാകണമെങ്കില് ഈ രീതി ലോകം മുഴുവന് അനുകരിക്കേണ്ടതുണ്ട്. പച്ചപ്പിന്റെ ഈ പുതപ്പിനടിയില് നമുക്ക് ഒന്നും നഷ്ടമാകുന്നില്ല, പ്രകൃതിയും സമൂഹവും നാടും ഒന്നും ഒരു വിട്ടുവീഴ്ചയും നടത്താതെ പച്ചപ്പിന്റെ മേലാപ്പ് ലോകം എടുത്തണിയുന്ന ഈ കാലം വിദൂരമല്ലെന്ന് പ്രത്യാശിക്കാം.\nഎന്നാല് ഈ ചിത്രം കാണുന്ന എറണാകുളം ജില്ലയിലെ ചിലരെങ്കിലും ഇത്തരം നഗരത്തിന്റെ ഒറ്റപ്പെട്ട മിനിയേച്ചര് കണ്ടിട്ടുണ്ടാകും. കൊച്ചൗസേപ്പ് ചിറ്റിലപ്പള്ളി ഉടമസ്ഥതയിലുള്ള വീഗാ ലാന്റ് ഡെവലപ്പേഴ്സ് കൊച്ചിയില് പണി കഴിച്ചിരിക്കുന്ന ഫ്ളാറ്റ് സമുച്ചയങ്ങള് പൂര്‍ണ്ണമായും ഈ മാതൃകയിലുള്ളതാണ്. പ്രകൃതിയിലേക്കുള്ള മടക്കത്തിന്റെ ഒരു ചെറിയ പ്രതീക്ഷ നല്‍കുന്നതാണ് ഈ കെട്ടിടങ്ങള്.\nliszhou forest city\nPrevious articleജി എസ് ടി; ഹോണ്ട കാറുകൾക്ക് 1.30 ലക്ഷം രൂപ വരെ വില കുറയുന്നു\nNext articleറിലയൻസിന്റെ 4ജി ഫോൺ വരുന്നു; വില 500 രൂപ മാത്രം !!


വരുന്നു ചോക്കലേറ്റ് ബ്രൗണ് നിറത്തില് പുതിയ പത്തുരൂപ നോട്ടുകള്; 100 കോടി നോട്ടുകളുടെ അച്ചടി പൂര്‍ത്തിയായി - Pathram Online\nമുംബൈ: ചോക്കലേറ്റ് ബ്രൗണ് നിറത്തില് പുതിയ പത്ത് രൂപയുടെ നോട്ട് റിസര്‍വ് ബാങ്ക് ഉടന് പുറത്തിറക്കും. നോട്ടില് കൊണാര്‍ക് സൂര്യക്ഷേത്രത്തിന്റെ ചിത്രവും നോട്ടില് പതിച്ചിട്ടുണ്ട്. പത്ത് രൂപയുടെ 100 കോടി നോട്ടുകള് ഇതിനകംതന്നെ അച്ചടി പൂര്‍ത്തിയാക്കിയതായി ആര്.ബി.ഐയുമായി ബന്ധപ്പെട്ട വൃത്തങ്ങള് സൂചിപ്പിച്ചു.\nപുതിയ ഡിസൈന് കഴിഞ്ഞയാഴ്ചയാണ് സര്‍ക്കാര് അംഗീകരിച്ചത്. ഇതിന് മുമ്പ് 2005ലാണ് പത്ത് രൂപ നോട്ടിന്റെ ഡിസൈന് മാറ്റിയത്. കഴിഞ്ഞ ഓഗസ്റ്റിലാണ് മഹാത്മാഗാന്ധി സീരിസിലുള്ള 200ന്റെയും 50ന്റെയും നോട്ടുകള് പുറത്തിറക്കിയത്.\nnew 10 ruppee\nനോട്ട് നിരോധനിച്ചിട്ട് ഇന്നേയ്ക്ക് രണ്ടു വര്‍ഷം


sabarimala makarajyothi festival today | പൊന്നമ്പലമേട്ടില് ഇന്ന് മകരജ്യോതി തെളിയും - Malayalam Oneindia\nUpdated: Thu, Jan 14, 2021, 10:48 [IST]\nശബരിമല: അയ്യപ്പ ഭക്തര് കാത്തിരിക്കുന്ന മകരജ്യോതി ഇന്ന് വൈകിട്ട് പൊന്നമ്പലമേട്ടില് തെളിയും.കൊവിഡ് മാനദണ്ഡം പാലിച്ച് 5000 പേര്‍ക്കാണ് ജ്യോതി ദര്‍ശിക്കാനുള്ള അവസരം ഉണ്ടാവുക. നേരത്തെ വെര്‍ച്വല് ക്യൂ വഴി ബുക്ക് ചെയ്‌തവരെയാണ് ഇതിന് അനുവദിക്കുക. സന്നിധാനത്ത് മാത്രമാണ് ഇത്തവണ മകരജ്യോതി ദര്‍ശിക്കാനാവൂ. പാഞ്ചാലിമേട്, പുല്‍മേട് പരുന്തുംപാറ തുടങ്ങി സാധാരണ തീര്‍ഥാടകര് തടിച്ചുകൂടാറുള്ള സ്ഥാലങ്ങളില് നിന്നൊന്നും ഇത്തവണ ഭക്ത ജനങ്ങള്‍ക്ക് മകര ജ്യോതി ദര്‍ശിക്കാന് അവസരം ഉണ്ടാകില്ല. മരവിളക്കിനോടനുബന്ധിച്ച് പന്തളത്ത് നിന്ന് പുറപ്പെട്ട തിരുവാഭരണ ഘോഷയാത്ര വ്യാഴാഴ്‌ച്ച വൈകിട്ടോടെ ശരംകുത്തിയിലെത്തും. അവിടെ ദേവസ്വം അധികൃതര് ഘോഷയാത്ര സ്വീകരിക്കും.\nപന്തളം കൊട്ടാരത്തിലെ അശുദ്ധി കാരണം ഇത്തവണ രാജപ്രപതിനിധികള് ഘോഷയാത്ര അനുഗമിക്കുന്നില്ല. അുകൊണ്ട് തന്നെ രാജപ്രതിനിധിയുടെ സാന്നിധ്യത്തില് നടക്കേണ്ട ചടങ്ങുകള് ഉണ്ടാവില്ല. പെട്ടി തുറന്നുള്ള തിരുവാഭരണ ദര്‍ശനവും വഴി നീളെയുള്ള സ്വീകരണവും െൈകവിഡ് കാരണം ഒഴിവാക്കിയിരുന്നു. സന്നിധാനത്ത് തന്ത്രിയും മേല്‍ശാന്തിയുിം ചേര്‍ന്ന് അയ്യപ്പ വിഗ്രഹത്തില് ചാര്‍ത്തും. തുടര്‍ന്ന് ദീപാരാധന. ഈ സമയത്താണ് പൊന്നമ്പലമേട്ടില് ജ്യോതി തെളിയുക.\nപന്തളം കൊട്ടാരത്തില് നിന്ന് കൊണ്ടുവരുന്ന തിരുവാഭരണം വൈകിട്ട് ആറരയോടുകൂടി അയ്യപ്പ സന്നിധിയില് എത്തും. തിരുവാഭരണപേടകം പതിനെട്ടാം പടിക്ക് മുകളില് കൊടിമരച്ചുവട്ടില് ദേവസ്വം മന്ത്രി കടകംപള്ളി സുരേന്ദ്രന്, ദേവസ്വം ബോര്‍ഡ് പ്രസിഡന്റ് എന് വാസു. ദേവസ്വം ബോര്‍ഡ് ഉന്നത ഉദ്യോഗസ്ഥര് എന്നിവര് ചേര്‍ന്ന് ഏറ്റവു വാങ്ങും. തുടര്‍ന്ന് ശ്രീകോവിലിലേക്ക് ആചാരപൂര്‍വം ആനയിക്കുന്ന തിരുവാഭരണ പേടകം തന്ത്രി കണ്‌ഠര് രാജീവരും മേല്‍ശാന്തി വികെ ജയരാജ് പോറ്റിയും ചേര്‍ന്ന് ഏറ്റുവാങ്ങി അയ്യപ്പ സ്വാമിക്ക് ചാര്‍ത്തും. ശേഷം 6.30ന് തിരുവാഭരണം ചാര്‍ത്തിയുള്ള മാഹാദീപാരാധന. 6.40ന് മകരജ്യോതി ദര്‍ശനം.\nsabarimala sabarimala pilgrimage sabarimala ayyappan sabarimala temple മകരവിളക്ക് covid19 ഭക്തര് ശബരിമല ശബരിമല ക്ഷേത്രം\nsabarimala makarajyothi festival today


മുസ്‌ലിം ബഹിഷ്‌കരണം എന്ന പുതിയ ആയുധം | islamonlive.in\nby അനിര്‍ഭന് ചൗധരി\nരാജ്യത്ത് വര്‍ദ്ധിച്ചു വരുന്ന മുസ്‌ലിം വിരുദ്ധതക്ക് ആക്കം കൂട്ടിക്കൊണ്ട് അടുത്തിടെയായി സംഘ്പരിവാര് ശക്തികള് സോഷ്യല് മീഡിയകളിലൂടെ വ്യാപക പ്രചരണം നടത്തുന്നു. ‘മുസ്‌ലിംകളെ സാമ്പത്തികമായി ബഹിഷ്‌കരിക്കുക’ എന്ന പുതിയ ഹാഷ്ടാഗില് മുസ്‌ലിംകള്‍ക്കെതിരായ പുതിയ ആയുധം പയറ്റുകയാണ് സംഘ്പരിവാര് ശക്തികള്. കഴിഞ്ഞ മാര്‍ച്ചു മുതല് ശ്രദ്ധേയമായ സ്വതന്ത്ര ആര്.എസ്.എസ് ട്വിറ്റര് അക്കൗണ്ടില് നിന്ന് ഇതുമായി ബന്ധപ്പെട്ട് ധാരാളം ട്വീറ്റുകള് വരുന്നുണ്ട്. ഈ ട്വിറ്റര് അക്കൗണ്ടിലെ ഒരു ലക്ഷത്തോളം ഫോളോവേഴ്‌സില് പ്രമുഖ ബി.ജെ.പി നേതാക്കളും പെടും.\nഇതാദ്യമായല്ല, സംഘ്പരിവാര് ശക്തികള് ട്വിറ്ററിലൂടെ മുസ്‌ലിംകള്‍ക്കെതിരെ ക്യാമ്പയിനിംഗ് നടത്തുന്നത്. ദാദ്രി സംഭവുമായി ബന്ധപ്പെട്ടും ”ഇത്തരം സംഭവങ്ങള് ഇനിയും അരങ്ങേറേണ്ടതുണ്ട്. ഹിന്ദുക്കള് വളരെ ജാഗ്രതയോടെ നിലകൊള്ളുകയും നരേന്ദ്രമോദിയെ പിന്തുണക്കുകയും ചെയ്യുക” എന്ന ട്വിറ്റര് സന്ദേശം പ്രചരിപ്പിക്കുകയുണ്ടായി. ”മോദി ഒരു ജെയിംസ് ബോണ്ട് നടപടി സ്വീകരിക്കാന് കാത്തുനില്‍ക്കാതെ ദയവായി നാട്ടിലെ കുടിയേറ്റക്കാരായ റിക്ഷക്കാരെയും ഓട്ടോക്കാരെയും ബാര്‍ബര്‍മാരെയും പലചരക്ക് കടക്കാരെയും ബഹിഷ്‌കരിക്കാന് നാം തയ്യാറാകണം. കരീമിന്റെ ചിക്കനെ ഓര്‍ത്ത് വായില് വെള്ളമൂറുന്നത് എന്തിന്? തൊട്ടപ്പുറത്ത് രജീന്ദറിന്റെ ചിക്കനുണ്ട്, അവിടുത്തെ സ്വാദ് ആസ്വദിക്കാമല്ലോ. സ്വന്തം മരണത്തിന് സംഭാവന നല്‍കുന്നത് നിര്‍ത്തുക. ഒരു ഇടപാട് നടത്തുമ്പോഴും ഒരു സഹായം ചെയ്യുമ്പോഴും എപ്പോഴും ആളുകളുടെ പേര് ചോദിക്കുക, ഒരു അഞ്ചു രൂപ കൊടുക്കുകയോ വാങ്ങുകയോ ചെയ്യുകയാണെങ്കില് പോലും”, മുസ്‌ലിംകളെ സാമ്പത്തികമായി ബഹിഷ്‌കരിക്കണമെന്ന് ആവശ്യപ്പെടുന്ന ട്വിറ്റര് സന്ദേശത്തില് പറയുന്നു.\nചില സ്ഥാപിത താല്‍പര്യക്കാര് രാജ്യത്തെ മുസ്‌ലിംകളെ ധ്രുവീകരിക്കാന് ശ്രമിക്കുമ്പോള് ഇത്തരം ട്വീറ്റുകള് അതിന് എരിവ് പകരുകയേ ഉള്ളൂ. ഒരു മതേതര രാഷ്ട്രം ഒരിക്കലും ഇത്തരം വാദങ്ങളെ സ്വീകരിക്കാന് പാടില്ല. കാരണം അത് രാജ്യത്തിന് പല നിലക്കും ഭീഷണി സൃഷ്ടിക്കുന്നതാണ്. ആശ്ചര്യകരമെന്നത്, മുസ്‌ലിംകള്‍ക്കെതിരെ വിഷലിപ്തമായ സന്ദേശങ്ങള് കൈമാറിയ ഈ ട്വിറ്റര് അക്കൗണ്ടില് പ്രധാനമന്ത്രിയും ഒരു ഫോളോവര് ആണ് എന്നതാണ്. പ്രധാനമന്ത്രി ഫോളോ ചെയ്യുന്ന വേറെയും പല അക്കൗണ്ടുകളും മുസ്‌ലിംകള്‍ക്കെതിരെയും ന്യൂനപക്ഷങ്ങള്‍ക്കെതിരെയും നിരന്തരം ശബ്ദിക്കുന്നവയാണ്. സ്ത്രീകള്‍ക്കെതിരെ ലൈംഗിക ചുവയോടെ സംസാരിക്കുന്ന ഇത്തരം ആളുകളെ ഫോളോ ചെയ്യാന് എങ്ങനെ പ്രധാനമന്ത്രിക്ക് സാധിക്കുന്നു? രാജ്യത്ത് വര്‍ഗീയ സന്ദേശങ്ങള് പടര്‍ത്തുന്ന ഇത്തരം സംഘങ്ങളെ പിന്തുണക്കാന് എന്തുകൊണ്ട് പ്രധാനമന്ത്രി തയ്യാറാകുന്നു? വ്യാജ ചിത്രങ്ങള് ചേര്‍ത്ത് വ്യാജ വാര്‍ത്തകള് സൃഷ്ടിക്കുന്ന ഇത്തരം ആളുകളെ എന്തുകൊണ്ട് പ്രധാനമന്ത്രി അംഗീകരിക്കുന്നു? മോദിയുടെ സോഷ്യല് മീഡിയ ടീമിന് ഇതൊക്കെ ശുദ്ധീകരിക്കേണ്ട ബാധ്യതയുണ്ട്. അവരുടെ അജണ്ടകളുമായി പ്രധാനമന്ത്രിക്ക് ബന്ധമില്ലെങ്കില് ട്വിറ്റര് അക്കൗണ്ട് ശുദ്ധീകരിക്കപ്പെടട്ടെ. കാരണം, അദ്ദേഹം ‘ഭാരത് മാതാ കീ ജയ്’ വിളിക്കുന്നവരുടെ മാത്രമല്ല അത് വിളിക്കാത്തവരുടെയും പ്രധാനമന്ത്രിയാണ്.


Home LATEST NEWS കര്‍ണാടക മുഖ്യമന്ത്രി ബിഎസ് യെഡിയൂരപ്പയ്ക്ക് വീണ്ടും കൊവിഡ് സ്ഥിരീകരിച്ചു\nബംഗളൂരു: കര്‍ണാടക മുഖ്യമന്ത്രി ബിഎസ് യെഡിയൂരപ്പയ്ക്ക് വീണ്ടും കൊവിഡ് സ്ഥിരീകരിച്ചു. ബംഗളൂരു മണിപ്പാല് ആശുപത്രിയില് അദ്ദേഹത്തെ പ്രവേശിപ്പിച്ചു.\nരാവിലെ സംസ്ഥാനത്തെ കൊവിഡ് സ്ഥിതിഗതികള് അവലോകനം ചെയ്യുന്നതിനായി മുഖ്യമന്ത്രിയ യോഗം വിളിച്ചിരുന്നു. തൊട്ടുപിന്നാലെയായിരുന്നു കൊവിഡ് സ്ഥിരീകരിച്ചതായി റിപ്പോര്‍ട്ട് വന്നത്. കഴിഞ്ഞ വര്‍ഷം ഓഗസ്റ്റിലും യെദ്യൂരപ്പക്ക് കൊവിഡ് ബാധിച്ചിരുന്നു.\nAlso Read : കോവിഡ് രോഗി മരിച്ചെന്ന് വിധിയെഴുതി; 72 കാരിയെ ചിതയില് കിടത്തിയപ്പോള് കണ്ണുതുറന്നു കരഞ്ഞു\nPrevious articleഉത്തര്‍പ്രദേശില് ഞായറാഴ്ച ലോക്ക് ഡൗണ്, മാസ്‌ക് ധരിക്കാതെ പുറത്തിറങ്ങുന്നവര്‍ക്ക് ആയിരം രൂപ പിഴ, തെറ്റ് ആവര്‍ത്തിച്ചാല് പതിനായിരം രൂപ പിഴ\nNext articleജോണ് ബ്രിട്ടാസിന്റെ രാജ്യസഭാംഗത്വം; ഇടത് അനുകൂല പ്രൊഫൈലുകളില് നിന്ന് വ്യാപക വിമര്‍ശനം\n‘നിങ്ങളുടെ അഭിനയം ഓവര് ആണ്’,അതാണ് ഹരീഷ് കണാരനൊക്കെ തന്നേക്കാൾ ഉയര്‍ന്ന നിലയിലായതെന്ന് കമന്റ് ; മറുപടിയുമായി നിര്‍മല്...\nവയനാട്ടിലെ ആദിവാസി കോളനികളില് കോവിഡ് പടരുന്നു; ജാഗ്രതയോടെ ജില്ലാ ഭരണകൂടം\nകൊച്ചിയില് ഗുരുതരാവസ്ഥയില് പ്രവേശിപ്പിച്ച കുട്ടിയുടെ നില ഗുരുതരം\nനാരദനോടൊപ്പമുള്ള യാത്ര കഴിഞ്ഞുവെന്ന് ടൊവിനോ തോമസ്